Dhuniyay ge eki hisaabu thakah mi dhuvasvaru emme thadhi kohcheh? | ThePress\nދުނިޔޭގެ އެކި ހިސާބުތަކަށް މި ދުވަސްވަރު އެންމެ ތަދީ ކޯނޗެއް؟\nމި ދުވަސްވަރަކީ ދުނިޔޭގެ ސަޕްލައި ޗޭނަށް ބޮޑު ލޮޅުމެއް އަރާފައި ވާ ދުވަސްވަރެކެވެ. ތަފާތު އެކި ސަބަބުތަކާއެކު އެރި މި ލޮޅުމުގެ ސަބަބުން، މުދާ ލިބުމުގައި އެކި ގައުމުތަކަށް ވަނީ އެކި ކަހަލަ ގޮންޖެހުންތަކާ ކުރިމަތިލާން ޖެހިފައެވެ. ސަބަބުތައް އިންތިހާއެވެ. އެކަމަކު އެންމެ ބޮޑު ބަދުނާމެއް އެޅެނީ، ކޮރޯނާވައިރަސް ޑިޒީޒް (ކޮވިޑް-19)ގެ ބަލިމަޑުކަމުގެ ބޮލުގައެވެ.\nޗައިނާ: ބޯޓުދެއްޔާއި ކަރުދާސް\nޗައިނާއަކީ ދުނިޔޭގެ ސަޕްލައި ބާޒާރު ޑޮމިނޭޓް ކުރަމުން އަންނަ ގައުމޭވެސް ދެންނެވިދާނެއެވެ. ނަމަވެސް، ޗައިނާއަށްވެސް މި ވަނީ ސަޕްލައިގެ ދަތިކަމާ ކުރިމަތިލާން ޖެހި، ވަރުގަދަ ތޫފާނީ އޮއެވަރެއްގައި ކަނޑުފަތަން ޖެހިފައެވެ.\nއޮކްސްފޯޑް އިންސްޓިޓިއުޓް ފޮ އެނާޖީ ސްޓަޑީޒްގެ ޑރ މިކަލް މެއިޑަން ވިދާޅުވީ، ކަރުދާހާއި ކާބޯތަކެތިން ފަށައިގެން ފޮއްޗާއި، ކުޅޭ ސާމާނުގެ އިތުރުން އައިފޯން ޗިޕް ލިބުމުގެ ދަތިކަންވެސް ޗައިނާއަށް ކުރިމަތި ވެފައި ވާ ކަމަށެވެ. އަހަރުގެ ފަހުކޮޅަކީ ވިޔަފާރި އިންތިހާއަށް މެކުހަށް ޖަހާ ދުވަސްވަރަކަށް ވީ ނަމަވެސް، އެހާތަނަށްވެސް ސަޕްލައި އަށް ހެޔޮ ބަދަލެއް އަންނާނެ ކަމަށް ނުބެލެވޭ ކަމަށް ޑރ މެއިޑަން ވިދާޅުވިއެވެ.\nޗައިނާގެ އެލުމިނިއަމް ކާރުހާނާއެއް ރަމްޒުކޮށްދިނުމަށް ބޭނުން ކޮށްފައި ވާ ތަސްވީރެއް / ފޮޓޯ: ޗައިނާ ޑައެލޮގް\nމައްސަލަ ފެށިގެން އަންނަނީ ކަރަންޓު ކާރިސާއާ ހިސާބުންނެވެ. މި ކާރިސާގައި ޗައިނާގެ 20 ޕްރޮވިންސެއްގެ ކަރަންޓު ހިދުމަތަށް ވަނީ ބުރޫ އަރާފައެވެ.\nޗައިނާއަށް ބަލާއިރު، ގައުމުގެ2ބައިކުޅަ 1 ބަޔަށް ވުރެ ބޮޑު ބަޔަކަށް ކަރަންޓު ފޯރުކޮށްދެނީ ބޯޓުދެލީގެ ހަކަތަ ބޭނުން ކޮށްގެންނެވެ. މުޅި ދުނިޔޭގައިވެސް މިހާރު ވަނީ ބޯޓުދެލީގެ އަގު އުފުލިފައެވެ. ޗައިނާގެ އުސޫލުތައް ހަމަޖައްސާފައި އޮންނަ ގޮތުން، ކަރަންޓު ވިއްކޭނެ އެންމެ މަތީ އަގު އޮންނަނީ ކަނޑައަޅާފައެވެ. އެހެން ކަމުން، ބޯޓުދެލި އަގުބޮޑު ވިއެއް ކަމަކު، ކަރަންޓުގެ އަގު ބޮޑު ކުރެވޭކަށް ނޯވެއެވެ. ނަތީޖާއަކަށް ވަނީ، ކަރަންޓު އުފައްދާ ކުންފުނިތަކުން، ކަރަންޓް އުފައްދާ މިންވަރު މަދު ކުރުމެވެ.\nބޯޓުދެލި ނަގާ މައިންތަކުގެ އުފެއްދުންތެރިކަން ދައްވުމުގެ ސަބަބެއް ކަމުގައި ވާ އެއް ސަބަބަކީ، މައިންތަކުގެ ސަލާމަތްތެރިކަމުގެ އާ މިންގަނޑުތަކެވެ. ތިމާވެއްޓަށް ބަލައިގެން ހަރުކަށި ފިޔަވަޅުތަކެވެ. އަދި ދާދި ފަހުން ހިނގި ފެންބޮޑުވުމުގެ ހާދިސާތަކަކީވެސް ސަބަބެއް ކަމަށް ޑރ މެއިޑަން ފާހަގަ ކުރެއްވިއެވެ.\nނިންގްބޯ-ޖޯޝާން ޕޯޓަކީ، ދުނިޔޭގެ ނިސްބަތުން ބަލާއިރު3ވަނައަށް އެންމެ ކާރޫބާރު ބޮޑު ކާގޯ ބަނދަރު / ފޮޓޯ: ވީސީޖީ\nއެމެރިކާ: ކުޅޭ ސާމާނާއި ޓޮއިލެޓް ޕޭޕަރު\nޑިސެމްބަރު މަހަކީ އެމެރިކާގައި އެންމެ ވަރުގަދަ ފާހަގަ ކުރާ އެއް ޗުއްޓީ މޫސުމަށް ވާއިރު، އެ ދުވަސްވަރު، އެއްވެސް ގޮތަކަށް ބައެއް ކަހަލަ މުދާ ގަންނަން ނުލިބޭނެ ކަމުގެ އިންޒާރު، އެމެރިކާގެ ރިޔާސީ އިދާރާ (ވައިޓްހައުސް) އިން ވަނީ ދީފައެވެ.\nއަސަރު ކުރާނެ އުފެއްދުންތަކުގެ ތެރޭގައި ކުޅޭ ސާމާނާ، އެމެރިކާގައި ޒަރޫރީ މުދަލެއްގެ ގޮތުގައި ބަލާ ޓޮއިލެޓްޕޭޕަރު ނުވަތަ ފާހާނާގައި ބޭނުން ކުރާ ޓިޝޫއާއި، ފުޅިފުޅީގައި ބަންދު ކޮށްފައި ހުންނަ ފެނުގެ އިތުރުން، އާ ހެދުމާ، ޖަނަވާރުތަކަށް ކާންދޭން ބޭނުން ކުރާ ސާމާނު ހިމެނެއެވެ.\nމައްސަލައިގެ އަސްލަކީ، އެމެރިކާގެ ބަނދަރުތަކުގައި ކަނޑައަޅާފައިވާ އިންތަކެވެ. އެމެރިކާއަށް އެތެރެ ކުރާ ކޮންމެ 10 ކޮންޓޭނަރަކުން4ކޮންޓޭނަރަކީ، އެންމެ2ބަނދަރަކުން އެތެރެ ކުރާ ކޮންޓޭނަރުތަކެކެވެ. އެއީ ލޮސް އެންޖަލީސްއާއި ލޯންގް ބީޗްގެ ބަނދަރެވެ.\nހުސްވި ސެޕްޓެމްބަރު މަހުން ދުވަހެއްގައި، ލޮސް އެންޖަލީސް ބަނދަރުގައި މުދާ ބޭލުމަށް، 73 ބޯޓު ކިއު ހަދަން ޖެހުނެވެ. ކޮވިޑްގެ ކުރިއަށް ބަލާއިރު، ކިއުގައި 1 ބޯޓަށް ވުރެ ގިނައިން އޮތުމީ އާދަޔާ ހިލާފު ކަމެކެވެ.\nކޮންޓޭނަރު އުފުލާ ބޯޓުފަހަރުގެ ތެރެއިން މިވަގުތު ދުނިޔޭގައި އޮތް އެންމެ ބޮޑު ބޯޓު ފަހަރުގެ ތެރޭގައި ގުނާލެވޭ އެމްސްއެސީ ގުލްސަން/ފޮޓޯ: ފްރީޑަމް އޮންލައިން\n2 ބަނދަރުންވެސް ވަނީ، ޕްރެޝަރު ކުޑަ ކުރުމަށްޓަކާ، ހަފުތާއަކު7ދުވަހު، 24 ގަޑިއިރުގެ ހިދުމަތް ދޭން ފަށާފައެވެ.\nއެމެރިކާގެ ބާޒާރަށް ބޭނުން ވާ ވަރަށް މުދާ ލިބުމުގައި ކުރިމަތިލާން ޖެހިފައި ވާ އަނެއް ގޮންޖެހުމަކީ، ކޮވިޑްގެ ސަބަބުން ބައެއް ގައުމުތަކުގައި ތަންފީޒު ކުރަމުން ދާ ފިޔަވަޅުތަކެވެ. ވަކިން ހާއްސަކޮށް ދެކުނު އިރުމަތީ އޭޝިއާގެ ގައުމުތަކުގެ އުފެއްދުންތަކަށް އެމެރިކާއިން ބަރޯސާވެފައި ވާ އިރު، މި ފަދަ ބައެއް ކާރުހާނާތައް އަދިވެސް ހުރީ ކޮވިޑާ ގުޅިގެން ބަންދު ކޮށްފައެވެ.\nކަން މިހެން އޮތް އިރު، ހާވަޑް ބިޒްނަސް ސްކޫލްގެ ޕްރޮފެސާލ ވިލީ ޝީހް ވިދާޅުވީ، މުދާ އުފެއްދި ކަމުގައި ވީ ނަމަވެސް، ރީޓެއިލް ވިޔަފާރިވެރިންނާ ހިސާބަށް މުދާ ފޯރުކޮށްދިނުމުގައި ދަތިކަމާ ކުރިމަތިލާން ޖެހޭ ކަމަށެވެ.\nމުދާ ގަންނަ ފަރާތްތަކުން ފައިސާ ހަރަދު ކުރާ މިންވަރު އިތުރުވި ކަމުގައި ވީ ނަމަވެސް، ކާރުހާނާތަކާއި ބަނދަރުތައް 'އޯވާލޯޑް" ވެ، ރޭލު ނެޓްވޯކާއި މަގުތަކުގެ ދަތިކަން ކުރިމަތިވުމުގެ ސަބަބުން، ވިޔަފާރި މެކުހަށް ޖެހުމަށް ހުރަސްތަކަކާ ކުރިމަތި ވެފައި ވާކަން ޕްރޮފެސާ ޝީހް ވަނީ ފާހަގަ ކުރައްވާފައެވެ.\nއިންޑިއާ: ކާރާއި ކޮމްޕިއުޓާ ޗިޕް\nދުނިޔޭގެ ފެންވަރުގައި ކުރިމަތިވެފައި ވާ ކޮމްޕިއުޓާ ޗިޕްގެ ތަދު ކަމާއެކު، އިންޑިއާގައި އެންމެ ފުޅާ ދާއިރާއެއްގައި ކާރު އުފައްދާ މަރޫޓީ ސުޒޫކީ ކުންފުނީގެ އުފެއްދުންތެރިކަމަށްވެސް އެކަމުގެ ނޭދެވޭ ހިޔަނި ވަނީ އެޅިފައެވެ.\nކޮވިޑްގެ ކުރިންވެސް ކޮމްޕިއުޓާ ޗިޕަށް އޮތް ޑިމާންޑް ދިޔައީ ފަތުއަޑުކިއާފައި އިތުރު ވަމުންނެވެ. ވަކިން ހާއްސަކޮށް، 5ޖީ ޓެކްނޮލޮޖީއާއެކުގައެވެ. ކޮވިޑާއެކު ގެއިން މަސައްކަތް ކުރުން އިތުރުވުމުން، ކޮމްޕިއުޓާ ޗިޕަށް އޮތް ޑިމާންޑް ވަކިން ބޮޑުވީއެވެ.\nއިންޑިއާއަށްވެސް ހަކަތައިގެ ދަތިކަން ކުރިމަތިވެފައި ވާ ކަމީ، އިންޑިއާގެ އުފެއްދުންތެރި ކަމުގެ ސިނާއަތަށް ބޭނުންވާ މުހިންމު ބައިތައް ހޯދުމުގައި އެ ގައުމަށް ގޮންޖެހުންތަކާ ކުރިމަތި ކުރުވާ ކަމެކެވެ. އިންޑިއާއަކީވެސް ބޯޓުދެއްޔަށް އިންތިހާއަށް ބަރޯސާވެފައި ވާ ގައުމެކެވެ. ނަމަވެސް ބޯޓުދެލީގެ ސަޕްލައި ވަނީ އިންތިހާއަށް ހީނަރުވެފައެވެ.\nބޯޓުދެލީގެ ސަޕްލައި ދަށްވުމާއެކު، ސިމެންތި، އެކަތަ، އުމްރާނީ ބިނާވެށީގެ ސަމާނު، މިހެން ގޮސް، ކިތަންމެ ސިނާއަތަކަށް އެ ކަމުގެ ނޭދެވޭ އަސަރު ފޯރައެވެ.\nލުބްނާން: ފެނާއި ބޭސްވެރި ސަމާނު\nފާއިތުވީ2އަހަރެއްހާ ދުވަހު އެންމެ ބޮޑު ތަކުލީފެއް އުފުލަމުންދާ އެއް ބަޔަކު ދިރިއުޅެމުންދާ ގައުމަކީ ލުބްނާނެވެ. ފާއިތުވީ 18 ވަރަކަށް މަސްދުވަހުގެ ތެރޭގައި ތަކުލީފު އިންތިހާއަށް ބޮޑުވެ، އާބާދީގެ4ބައިކުޅަ3ބައި މީހުން، އިންތިހާ ފަގީރު ކަމުގެ ތެރެއަށް ވައްޓާލިއެވެ.\nކޮވިޑްގެ ކުރިންވެސް ލުބްނާނަށް މައްސަލަތަކެއް ކުރިމަތިވިއެވެ. ނަމަވެސް ބަލިމަޑުކަމާއެކު ހާލަތު، ގޯހުން ގޯހަށް ބަދަލު ވިއެވެ.\nއޮކްޓޯބަރު 9، 2021 ވަނަ ދުވަހު މުޅި ލުބްނާނުން ކަރަންޓު ކެނޑުނީ ހަކަތައިގެ ސަޕްލައިގެ ދަތިކަން ކުރިމަތިވެގެން / ފޮޓޯ: ޓައިމްސް އޮފް އިޒްރޭލް\nލުބްނާނަށް އިންސާނީ އެހީ ފޯރުކޮށްދިނުމަށް އދއިން ކަނޑައަޅާފައި ހުންނަވާ ކޯޑިނޭޓަރު ނަޖާތު ރުޝްދީ ވިދާޅުވީ، ހަކަތައިގެ ކާރިސާގެ ސަބަބުން ސިއްހީ ފަރުވާއާއި ފެނުގެ ސަޕްލައިއަށް ކުރާ ނެދެވޭ އަސަރާ މެދު އިންތިހާއަށް ކަންބޮޑުވެވަޑައިގަންނަވާ ކަމަށެވެ.\nމި ނޫނަސް ތަފާތު އެކި އުފެއްދުންތައް ލިބުމުގައި އާންމު މީހާއާއަށްވެސް ބޮޑެތި ގޮންޖެހުންތަކާ ކުރިމަތިލާން ނުޖެހޭ ގައުމެއް، މިއަދު މި ދުނިޔޭގައި ނެތް ކަމުގައިވެސް ދެންނެވި ދާނެއެވެ. ފަހުގެ ތާރީހު ނުދެކޭ ފަދަ ބަލިމަޑުކަމަކުން އަދިވެސް މުޅިން އަރައިގަނެވިފައި ނުވާއިރު، އިގުތިސޯދުތައް ނަގަހައްޓަން ފިޔަވަޅު އެޅޭ ގޮތަކުންވެސް، އިތުރު ކާރިސާއެއްގެ ތުންފަތް މައްޗަށް އޮންނަނީ އަރަންޖެހިފައި ކަން ގަބޫލު ކުރަން ޖެހެއެވެ.\nރިޕޯޓް އިންޑިއާ ވިޔަފާރި ލައިފްސްޓައިލް ލުބްނާން މުޒާހަރާ ޗައިނާ


ކޮލަމް ސުމެއް: އުމުރުން ދުވަސްވީ މީހަކާއި ކުޑަކުއްޖަކާއި ހިމާރުގެ ވާހަކަMikal News\nކޮލަމް ސުމެއް: އުމުރުން ދުވަސްވީ މީހަކާއި ކުޑަކުއްޖަކާއި ހިމާރުގެ ވާހަކަ\n4 ޖުލައި 2017, 11:19 |\nއަހަރެމެން ކުޑައިރު އަޑުއަހާ ވާހަކައެއް އޮވެއެވެ. އުމުރުން ދުވަސްވީ މީހަކާއި، ކުޑަކުއްޖަކާއި ހިމާރެއް ކުރި ދަތުރެއްގެ ވާހަކައެކެވެ. ހިމާރަކީ ބަލިކަށި ހިމާރަަކަށްވާތީ އުމުރުން ދުވަސްވީ މީހާ ބޭނުންވީ އޭނަގެ ކާފަދަރިފުޅު ހިމާރު މައްޗަށް ސަވާރުވެގެން އޭނާ ހިގާފައި ގެއަށް ދިއުމަށެވެ. ނަމަވެސް، ތަންކޮޅަކަށް ދެވުނުތަނާ ބަޔަކާއި ދިމާވިއެވެ. މިމީހުން ގޮވަން ފެށިއެވެ. މިއީ ހާދަ ރަހުމްކުޑަ ކުއްޖެކެވެ. އެއުމުރުންދުވަސްވީ މީހާ އެދަނީ ހިގާފައެވެ. އެހިސާބުން ކުޑަކުއްޖާ ހިމާރުން ފައިބައި އުމުރުން ދުވަސްވީމީހާ ހިމާރަށް ސަވާރުވެ ދަތުރުފެށިއެވެ. ނަމަވެސް، ތަންކޮޅަކަށް ދެވުނުތަނާ ދިމާވި ބަޔަކު ކުދި ކިޔަންފެށިއެވެ. މިއީ ހާދަ ހަމްދަރުދީއެއްނެތް ކުޑަކުއްޖެކެވެ. އެއުމުރުން ދުވަސްވީ މީހާ އެގެންދަނީ ހިގާފައެވެ. އެހިސާބުން ދެމީހުން ހިމާރަށް ސަވާރުވެ ދަތުރުފެށިއެވެ. ނަމަވެސް ތަންކޮޅަކަށް ދެވުނުތަނާ އެހެން ބަޔަކާ ދިމާވިއެވެ. އެމީހުން އެކަކު އަނެކަކަށް ކިޔަންފެށިއެވެ. މިއީ ހާދަހާވާ ރަހުމެއްނެތް ބަޔެކެވެ. އެބަލިކަށި ހިމާރުމައްޗަށް ދެމީހުން ސަވާރުވެގެން ދާއިރު އެހިމާރު ދެންމެ ދެންމެ މަރުވެދާނެ ހެންހީވެއެވެ. އެހިސާބުން އެދެބަފައިން ހިތަށް އެރީ މިއީވާ ތެދުވާހަކައެކެވެ. އެހެންކަމުން، ދެމީހުން ހިމާރުން ފައިބާ ހިމާރާއިއެކު ދެބަފައިން ހިގާލާފައިދާންފެށިއެވެ. ނަމަވެސް، ތަންކޮޅަކަށް ދެވުނުތަނާ ދިމާވި ބަޔަކު ފެށީ ހޭށެވެ. އަދި ހެމުން ހެމުން ގޮވަން ފެށިއެވެ. މިއީ ހާދަހާވާ މޮޔަބަޔެކެވެ. ހިމާރެއް ލިބިމެ އެދެމީހުން އެދަނީ ހިގާފައެވެ. ގަބޫލު ކުރާ ބަޔަކަށް ހައްތަހާވެސް ތެދުވާހަކައެވެ. ކަންތައްކުރާނެ ނުކުރާނެ ގޮތް އޮޅޭހާވެސް ތެދެވެ.\nމިއަދުގެ ސިޔާސީ މައިދާނުންވެސް ފެންނަނީ އެފަދަ ވާހަކަތަކެވެ. ސިޔާސީ ލީޑަރުން ނިންމަމުންދާ ނިންމުންތަަކަށް އެއްބަޔަކު ޣައްދާރުވުމޭ ބުނާއިރު އަނެއް ބަޔަކު ބުނަނީ އެއީ ބަތަލުން ކަމަށެވެ. މިކުޑަކުޑަ ސިޔާސީ ހަލަބޮލި ރާއްޖެއަށް އިއްޔެއަކީ އަނެއްކާވެސް ސިޔާސީ ހަލަބޮލިކަން އިތުރުވި ދުވަހެކެވެ. ސަރުކާރު ހިންގާ ޕީޕީއެމްގެ މުޝްތަޝާރު އަދި ދިވެހިރާއްޖޭގެ ރައީސުލްޖުމްހޫރިއްޔާގެ އެދުމަށް ކޮޅުފައިންޖަހާ އެޕާޓީގެ 10 މެމްބަރަކު އެޕާޓީ ތަމްސީލުކުރާ އަދި ރައްޔިތުންގެ މަޖިލީހުގެ ރައީސް އަބްދުﷲ މަސީހު މުހައްމަދު މަގާމުން ދުރުކުރަށް ސޮއިކޮށްފައިވާކަން މީޑިއާއަށް ތިލަވި ދުވަހެކެވެ. ސޮއިކުރި ބޭބޭފުޅުން ތެރެއިން އެއްމެ ބޭފުޅަކު ފިޔަވައި އެހެން އެއްވެސް ބޭފުޅެއް އެކަން ދޮގު ކޮށްފައެއްނުވެއެވެ. އެހެންކަމުން އެއީ އެއްބަސްވުންކަމަށް ގިނަ ބަޔަކު ގަބޫލުކުރަމުންދާއިރު ދެކޮޅު ހެއްދެވި ބޭފުޅާ ވަނީ މަޖުބޫރީ ހާލަތެއްގައި ކަމަށްބުނާ ބަޔަކު ވެސް މަދެއްނޫނެވެ.\nމިސަރުކާރު އައީ ފުވައްމުލަކު ގިނަ ބަޔަކު ސިޔާސީ މަތީފަޑީ ގައި ތިބެގެނެވެ. ނަމަވެސް، ފަހަރަކު މީހަކު ދަމުން ދަމުން ގޮސް މިހާރު ހުރީ ހަމައެކަނި ރައްޔިތުންގެ މަޖިލީހުގެ ރައީސް އެކަންޏޭ ބުނުންވެސް ދޮގަކަށް ނުވާނެއެވެ. އިއްޔެ މަޖިލީހުގެ އިދާރާއަށް މިވެއްދީ އިއްޒަތްތެރި ރައްޔިތުންގެ މަޖިލީހުގެ ރައީސްވެސް ބޭރުކުރޭ އަދަދަށްވުރެ ގިނަ އަދަދެއްގެ ސޮޔާއިއެކުއެވެ. އިއްޒަތްތެރި ރައްޔިތުންގެ މަޖިލީހުގެ ރައީސްގެ ވެސް ދުވަސްދަނީ ނޫންބާވައެވެ. އެހެންފަހަރު ފަހަރާއި އެއްގޮތަށް މިފަހަރު ވެސް ފުވައްމުލަކު ދަރިއަކު ބޭރުކުރުމަށް ފުވައްމުލަކު ދަރިއަކު ވަނީ ސޮއިކޮށްފައެވެ. މީގެކުރިން، ދިވެހި ޖުމްހޫރިއްޔާގެ ނާއިބުރައީސް އާދެ! ދިވެހި ރައްޔިތުން ވޯޓް ދެއްވި ނާއިބު ރައީސް ބޭރުކުރުމަށް ކުރުމަށް ފުވައްމުލަކު ތިން މެމްބަރުން ވެސް ވަނީ ވޯޓްދީފައެވެ. ތަފާތަކީ މިފަހަރު ސޮއިކުރީ އެންމެ މެމްބަރެކެވެ. އެމެމްބަރު ސޮއި އެކުރެއްވީ އެމެމްބަރު ތަމްސީލުކުރައްވާ މަޖިލީހުގެ އެމެމްބަރުގެ ވޯޓުން ހޮއްވެވި ރައީސެކެވެ. ކުރިން މަގާމުން ދުރުކުރުމަށް ވޯޓް ދެއްވީ ރައްޔިތުން ސީދާ ވޯޓްދެއްވި ބޭފުޅަކަށެވެ. އެހެންކަމުން، ރައްޔިތުންގެ މަޖިލީހުގެ ރައީސް މަގާމުން ދުރުކުރުމަށް ފުވައްމުލަކު އުތުރު ދާއިރާގެ މެމްބަރު އަލީ ޝާހު ސޮއިކުރެއްވުން އެއީ މާބޮޑު މައްސަލައެއްނޫން ކަމަށް ދެކޭ ބަޔަކުވެސް އުޅެއެވެ. އެމީހަކު ދެއްވި ވޯޓާއި ކުރި ތާއީދު އަބުރާ ގެނައުމަކީ މިރާއްޖޭގެ ސިޔާސީ މަސްރަހުގައި އާންމު ކަމަކަށްވާތީއެވެ.\nއެއީ ސިޔާސީ މައިދާނާއި ދުރުގައި ހަރަކާތްތެރިވާ ބައެއް ބޭފުޅުންގެ ވިސްނުން ކަމަށްވިޔަސް ސިޔާސީ މައިދާނުގައި ހަރަކާތްތެރިވާ މީސްމީހުންގެ ވިސްނުން މުޅިން ތަފާތެވެ. އެއްބަޔަކު ޝާހު ސިފަކުރަނީ ރައްޔިތުންނަށް ހަރާންކޯރުވެފައިވާ ޣައްދާރެއްގެ ގޮތުގައެވެ. އަނެއްބަޔަކު ހަމައެއަލީ ޝާހު އެކުރެއްވި އަމަލު ސިފަކުރައްވަނީ ގައުމީ ބަތަލެއްގެ އަގުނުކުރޭ ފަދަކަމެއްގެ ގޮތުގައެވެ. ވެވަޑައިގަތް މަތިވެރި ގުރުބާނީއެއްގެ ގޮތުގައެވެ. ފުވައްމުލަކު ތާރީޚުގައި އަލީ ޝާހުގެ ނަން ލިޔަންވީ ޣައްދާރެއްގެ ގޮތުގައިތޯ ނޫނީ ބާޣީއެއްގެ ގޮތުގައިތޯ މިއުޅެނީ ސާފު ނުވެގެނެވެ.\nޣައްދާރުވުން މިބަސް ބޭނުންކުރެވެނީ ޚިޔާނާތްތެރިވުމުގެ މާނާއިގައެވެ. ހަރާންކޯރު މިއީވެސް މިބަހާއި މާނަ ވަރަށް އެއްގޮތް ބަހެކެވެ. ހަރާންކޯރުވުމުގެ މާނައަކީ ސާހިބުމީހާއަށް ޚިޔާނާތްތެރިވުމެވެ. ވީމާ، އަލީ ޝާހަށް ވެވިފައިވަނީ ޚިޔާނާތެއްތޯ ބަލާލުން މުހިންމެވެ. ރައްޔިތުންގެ މަޖިލީސް މެމްބަރުން އައްޔަންކުރަނީ ރައްޔިތުންނެވެ. އެއީ ރައްޔިތުންގެ ޚާދިމުންނެވެ. ވީމާ އެމެމްބަރުންގެ ވެރިމީހަކީ ރައްޔިތުންނެވެ. ރައްޔިތުންގެ ވިސްނުން ތަފާތެވެ. ކުރިން ފާހަގަ ކޮށްލި ވާހަކައިގައިވާ ބީދައިން އެކަކުފެންނަ އެންމެ ރަގަޅު ގޮތަކީ އެނެކަކަށް ކަމުނުދާ ގޯސްގޮތެކެވެ. ވީމާ، ޝާހަށް ރައްޔިތުންނާއި ދެކޮޅަށް ކުރެވުނީ ކޮންކަމެއްތޯއެވެ. ޝާހު ވޯޓު ދީގެން ހޮވި މީހަކަށް ޝާހުގެ އިތުބާރު ގެއްލުމުން ދުރުކުރުމަށް ވޯޓު ދިނީއެވެ. ދާއިރާގެ ރައްޔިތުންނަށް ދެވުނީ ކޮން ގެއްލުމެއް ހެއްޔެވެ. އެއްބަޔަކަށް އޭނާގެ އެއަމަލު ގޯސް ވެދާނެއެވެ. ހިމާރާއި އުމުރުންދުވަސްވީމީހާއި ކުޑަކުއްޖާގެ ވާހަކައިގައިވާ ބީދައިން އެންމެންނަށް ކަމުދާނެ ގޮތެއްވެސް ނޯންނާނެއެވެ. އެގޮތަށް ކަންތައްތައް ކުރަން އުޅެންޏާ ޝާހުވެސް ލިބެނީ އެވާހަކައިގައި ލިބުނު ކަހަލަ ކެއްސަކަށްވެސް ވެދާނެއެވެ.\nރައީސް ޔާމީނު ވެރިކަމަށް ގެނައުމަށް ބުރަކޮށް މަސައްކަތްކުރި ގިނަ ބަޔަކު މިހާރުވަނީ ރައީސް ޔާމީނު ދޫކުރައްވާ ވަޑައިގެންފައެވެ. އެހެންކަމުން ރައީސް ޔާމީނުގެ އެދިލެއްވުމާއި ދެކޮޅަށް މެމްބަރަކު ވޯޓް ދެއްވުން އެއީ ޣައްދާރުވުން ކަމަށް ބެލެވިދާނެ ހެއްޔެވެ. މިޒަމާނަކީ ޑިމޮކްރަސީގެ ޒަމާންކަމުން ޑިމޮކްރަސީ ހަމައިން ގިނަ މީހުން ބުނަނީ ކީކޭތޯ ބެލުންވެސް މުހިންމެވެ. އަލީ ޝާހުއާއިއެކު ކެމްޕޭނުކުރި ފަރާތްތަކުން ހަމަހިމޭނުން ތިބޭ ތިބުން ސިފަކުރައްވާ އުތުރު ދާއިރާގެ ސިޓީ ކައުންސިލް ގޮޑިއަށް ޖޭޕީގެ ފަރާތުން ކުރިމަތިލުމަށްފަހު ފަހުވަގުތު ޕީޕީއެމް އަށް ތާއީދުކުރެއްވި ހަސަން އަތީގް ސޯޝަލް މީޑިއާގައި އެބޭފުޅުންވެސް ޣައްދާރުވީ ކަމަށް ސިފަކޮށްފައިވެއެވެ. އެހެންކަމުން، ޝާހުގެ މިއަމަލަކީ ދާއިރާގެ ގިނަ ރައްޔިތުންގެ ވިންދާއި ގުޅިފައިވާ ކަމެއްތޯވެސް ސުވާލުއުފެދެއެވެ. ނަމަވެސް، ފުވައްމުލަކު ދަރިއަކު ދިވެހިދައުލަތުގެ އިސްމަގާމަކުން އެއްފަރާތްވެގެން ދިއުމަކީ ފުވައްމުލަކު ރައްޔިތުންނަށް ލިބުނު ދެރައެއްކަމަށްވެސް ވެދާނެއެވެ.


Mumbai ga hunnaane thaneh nethumun Dharey ah ulhen jehunee garage ehga!\nމުމްބާއީގައި ހުންނާނެ ތަނެއް ނެތުމުން ދަރޭއަށް އުޅެން ޖެހުނީ ގަރާޖެއްގައި!\n09 ފެބްރުއަރީ 2020 - 13:01:33\nބޮލީވުޑުގެ ލެޖެންޑު ދަރުމެންދުރަ ނުވަތަ ދިވެހިންގެ ތެރޭގައި މަގްބޫލު ނަމުން ނަމަ ދަރޭއަކީ އަދިވެސް ހިންދީ ފިލްމު އިންޑަސްޓްރީން ފެންނަމުންދާ މަގްބޫލު މޫނެކެވެ.\nދާދި ފަހުން ދިން އިންޓަވިއުއެއްގައި ދަރޭ ވަނީ އޭނާގެ ކެރިއަރު ފެށުމުގެ ކުރިން އުޅުނު ގޮތުގެ ވާހަކަ ހިއްސާކޮށްފަ އެވެ.\nއެގޮތުން ދަރޭ ބުނި ގޮތުގައި އޭނާ ވަނީ އުޅޭނެ ގެޔެއް ނެތުމުން ގަރާޖެއްގައި ދިރިއުޅެ، ބޯޓު ދެއްޔާއި ގޭސް ނަގާ ކުންފުންޏެއްގައި މަސައްކަތްކޮށްފަ އެވެ.\nދަރޭ ބުނީ އޭނާއަށް ގަރާޖެއްގައި އުޅެން ޖެހުނީ މުމްބާއީގައިި ހުންނާނެ ގެޔެއް ނެތުމުން ކަމަށެވެ. އަދި މުމްބާއީގައި އުޅެން ބޭނުންވާ ފައިސާ ހޯދަން މަސައްކަތް ކުރާ އެންމެ 200 ރުޕީޒް ލިބޭ ކުންފުންޏެއްގައި ކަމަށެވެ.\nޕަންޖާބު ސްޓޭޓަށް ނިސްބަތްވާ ދަރޭ އަކީ 1970 އަދި 1980 ގެ އަހަރުތަކުގައި އެންމެ މަޝްހޫރު އެއް ތަރި އެވެ. އޭނާގެ ބައެއް ކާމިޔާބު ފިލްމުތަކުގެ ތެރޭގައި "ފޫލް އޯރް ޕައްތަރު"، "އަނޫޕާމާ"، "ސީތާ އޯރް ގީތާ" އަދި "ޝޯލޭ" ހިމެނެ އެވެ.\nއިންޑިއާގައި އާއްމު ރައްޔިތުންނަށް ދޭ ޝަރަފުވެރި އެވޯޑެއް ކަމަށް ޕަޑްމާ ބުޝާން ހާސިލްކޮށްފައިވާ ދަރޭ ވަނީ ބައެއް ފިލްމުތައް ޕްރޮޑިއުސް ވެސް ކޮށްފަ އެވެ. އޭގެ ތެރޭގައި "ގާޔަލް" އަދި "ޔަމްލާ ޕާގްލާ ދީވާނާ 2" ހިމެނެ އެވެ.


Thinadhoo Police Station Ge Belumuge Dhashugai Huri Fen Hoonukuraa Jug Ehge Verifaraai Hoadhanee ތިނަދޫ ޕޮލިސް ސްޓޭޝަންގެ ބެލުމުގެ ދަށުގައި ހުރި ފެން ހޫނުކުރާ ޖަގެއްގެ ވެރިފަރާތް ހޯދަނީ – Huvadhoo News Thinadhoo Police Station Ge Belumuge Dhashugai Huri Fen Hoonukuraa Jug Ehge Verifaraai Hoadhanee Huvadhoo News\nތިނަދޫ ޕޮލިސް ސްޓޭޝަންގެ ބެލުމުގެ ދަށުގައި ހުރި ފެން ހޫނުކުރާ ޖަގެއްގެ ވެރިފަރާތް ހޯދަނީ\nގދ ތިނަދޫ ޕޮލިސް ސްޓޭޝަންގެ ބެލުމުގެ ދަށުގައި ހުރި ފެންކައްކާ ޖަގެއްގެ އިތުރުން ބައެއް އިތުރު ސާމާނުތަކެއްގެ ވެރިފަރާތް ހޯދުމަށް އިއުލާންކޮށްފިއެވެ.\nފުލުހުން ބުނީ، މިތަކެއްޗަކީ ހޮވައިގެން ގެނެސް ފުލުހުންނާއި ހަވާލުކޮށްފައިވާ ތަކެއްޗާއި ތިނަދޫގެ އެކި ސަރަހައްދުތަކުން ތުހުމަތު ކުރެވިގެން ހުއްޓުވައި ސުވާލުކުރި ބައެއް މީހުންގެ އަތުން ފެނިފައިވާ ތަކެއްޗެވެ. އަދި އެތަކެތީގެ ވެރިފަރާތް އެމީހުންނަށް ބުނެދެވިފައި ނުވާތީ އެތަކެތިވަނީ ފުލުހުންގެ ބެލުމުގެ ދަށަށްގެނެސްފައި ކަމަށްވެސް ފުލުހުން ބުންޏެވެ.\n2021 ސެޕްޓެމްބަރު 10 ވަނަ ދުވަހު ގދ. ތިނަދޫ ގެއެއްގެ ގޯތިތެރޭގައި ބަހައްޓާފައިހުރި ފެން ހޫނުކުރާ ޖަގެއް.\n2021 ސެޕްޓެމްބަރު9ވަނަ ދުވަހު ވައްކަމުގެ ތުހުމަތުގައި ފުލުހުންގެ ބެލުމުގެ ދަށަށް ގެނައި މީހެއްގެ އަތުން ފެނިފައިވާ ވަގަށް ނަގާފައިވާކަމަށް ބެލެވޭ ދެ ރަން ތަނޑި.\n2021 އޮގަސްޓް3ވަނަ ދުވަހު މަސްތުވާތަކެތީގެ މައްސަލައެއްގެ ތުހުމަތުގައި ފުލުހުންގެ ބެލުމުގެ ދަށަށް ގެނައި މީހެއް އަތުން ފެނިފައިވާ ދެ ރަން އަނގޮޓި.\nމި ތަކެތީގެ ވެރިފަރާތުން، ފުލުހުންގެ ގދ. ތިނަދޫ ޕޮލިސް ސްޓޭޝަނުގެ ނަންބަރު 9792358 އަށް ގުޅުއްވައި އިންސިޑެންޓް ނަންބަރާއެކު މައުލޫމާތު ހިއްސާކުރެއްވުން އެދެމެވެ. އަދި ކާކުކަން އެނގޭނެ ލިޔުމަކާއެކު ގދ. ތިނަދޫ ޕޮލިސް ސްޓޭޝަނަށް ހާޒިރުވެ ތަކެއްޗާ ހަވާލުވެލެއްވުމަށް ފުލުހުން އެދިފައިވެއެވެ.


Maaziya Football Team Saudhee Ah Furaifi މާޒިޔާ ފުޓުބޯޅަ ޓީމް ސައުދީއަށް ފުރައިފި – Huvadhoo News Maaziya Football Team Saudhee Ah Furaifi Huvadhoo News\nމާޒިޔާ ފުޓުބޯޅަ ޓީމް ސައުދީއަށް ފުރައިފި\nޢާއިދާ އަބްދުލް ޙަކީމް\nއޭއެފްސީ ކަޕަށް ތައްޔާރުވުމުގެ ގޮތުން ކޭމްޕް ކުރުމަށް މާޒިޔާ ސްޕޯޓްސް އެންޑް ރެކްރިއޭޝަން ކްލަބު ސައުދިއަރަބިއާ އަށް ރޭ ފުރައިފި އެވެ.\nމަޒިޔާ އިން ބުނީ އެޓީމުން ސައުދީގެ ޖިއްދާގައި ތިން ހަފުތާގެ މުއްދަތަކަށް ޓްރެއިނިންތައް ކުރިޔަށް ގެންދާނެ ކަމަށެވެ. މިދަތުރުގައި މާޒިޔާގެ ޓީމުން އުމްރާގެ އަޅުކަންވެސް އަދާކުރުމަށް ވަނީ ހަމަޖެހިފައެވެ.\nމި ޓްރެއިނިން ކޭމްޕަކީ ރާއްޖޭގެ ފުޓުބޯޅަ އެސޯސިއޭޝަނާއި ސައުދީ ފުޓުބޯޅަ އެސޯސިއޭޝަން ގުޅިގެން ހަމަ ޖައްސައިދީފައިވާ ދަތުރެކެވެ.\nއޭއެފްސީކަޕްގައި މާޒިޔާ އަންނަ މަހުގެ 18 ވަނަ ދުވަހު މާލޭގައި ކުޅެން ހަމަޖެހިފައިވާއިރު، ޓްރެއިނިން ކޭމްޕް ނިންމުމަށްފަހު އެނބުރި ރާއްޖެ އައުމަށް ހަމަޖެހިފައިވަނީ އަންނަ މަހުގެ 14 ވަނަ ދުވަހު އެވެ.\nކޮވިޑްގެ ބަލި މަޑުކަމާއި ގުޅިގެން ކުޅިވަރުތައް ކުޅުން މަނާކޮށްފައި އޮތުމަށްފަހު، ހުއްދަ ލިބުމާއި އެކު އެޓީމުން ވަނީ އޭއެފްސީ ކަޕަށް ފަރިތަކުރުންތައް ފަށައިފައެވެ. އެގޮތުން މާލޭގައި އެޓީމުން ވަނީ ދެ ހަފްތާގެ މުއްދަތަށް ފަރިތަކުރުންތައް ކުރިޔަށް ގެންގޮސްފައެވެ.\nއޭއެފްސީ ކަޕުގައި މާޒިޔާ ކުޅޭ މެޗްތައް އޮންނާނީ އޮގަސްޓް މަހުގެ 18، 21 އަދި 24 ވަނަ ދުވަހު އެވެ. މިދިޔަ އަހަރުވެސް އޭއެފްސީ ކަޕަށް ތައްޔާރު ވުމަށް އެފްއޭއެމުން ވަނީ މާޒިޔާއަށް ޓްރެއިން ކޭމްޕެއް ހަމަޖައްސައިދީފައެވެ. އެފަހަރުވެސް ކޭމްޕްކޮށްފައިވަނީ ސައުދީގެ ޖިއްދާ ގައެވެ.\nމާޒިޔާގެ އިތުރުން އެއަހަރު އޭއެފްސީ ކަޕްގައި ވާދަކުރި ޓީސީއަށް ވެސް އެފްއޭއެމުން ވަނީ ސައުދީގެ ޖިއްދާގައި ކޭމްޕް ކުރުމުގެ އިތުރުން އުމްރާގެ އަޅުކަން އަދާކުރުމުގެ ފުރުސަތު ހޯދައި ދީފައެވެ.\nމާޒިޔާ ސްޕޯޓްސް ކްލަބް\nއާއިދާ ތީ ނުލާހިކު މޮޅު ނޫސްވެރިއެއް


Bharti Drug Beynun Kuraa Kamah Ebbasvehjje, 10 Aharuge Jalu Hukumeh Ais Dhaane - Vaguthu\nބާރްތީ މަސްތުވާތަކެތި ބޭނުން ކުރާ ކަމަށް އެއްބަސްވެއްޖެ، 10 އަހަރުގެ ޖަލު ހުކުމެއް އައިސްދާނެ!\nގެއިން މަސްތުވާތަކެތި ފެނިގެން ނާކޮޓިކްސް ކޮންޓްރޯލް ބިއުރޯއިން (އެންސީބީ)ން ކުރި ސުވާލުތަކަށް ފަހު ހައްޔަރުކުރި ކޮމޭޑިއަން ބާރްތީ ސިންގ އާއި ފިރިމީހާ ހާޝް ލިމްބަޗިޔާ މަސްތުވާތަކެތި ބޭނުން ކުރާ ކަމަށް އެއްބަސްވެއްޖެ އެވެ.\nމަސްތުވާތަކެތި ބޭނުން ކުރުމާއި މަސްތުވާތަކެތި ގެންގުޅުނު މައްސަލާގައި ބާރްތީ ހައްޔަރުކޮށްފައި ވަނީ އިއްޔެ އެވެ. އޭނާގެ ފިރިމީހާ ހާޝް ހައްޔަރުކޮށްފައި ވަނީ މިއަދު ހެނދުނު އެވެ. އޭނާ ހައްޔަރުކޮށްފައި ވަނީ އެންސީބީއަށް ހާޒިރުކޮށް 15 ގަޑިއިރު ވަންދެން ސުވާލު ކުރުމަށްފަހު އެވެ.\nމިހާރު އެ މީހުން ޑިސެމްބަރު4ވަނަ ދުވަހުގެ ނިޔަލަށް ބަންދުގައި ބޭތިއްބުމަށް ވަނީ އަންގާފައެވެ\nއެންސީބީން ބާރްތީ އާއި ހާޝް މުމްބާއީގައި ދިރިއުޅެމުންދާ ގެ ބަލާ ފާސްކޮށްފައި ވަނީ އިއްޔެ އެވެ.\nއެންސީބީގެ އޮފިޝަލުން ބުނީ، އެގެއިން 86،5 ގްރާމްސް ކެނެބިސް ފެނިފައިވާ ކަމަށެވެ. އެއާއެކު އެ މީހުން ވަނީ ސުވާލު ކުރުމަށް އެންސީބީއަށް ހާޒިރުކޮށްފައެވެ.\nއެންސީބީން ބުނީ، އެ މީހުންނާއި ސުވާލު ކުރުމަށް މަސްތުވާތަކެތި ބޭނުން ކުރާ ކަމަށް އެއްބަސްވެފައިވާ ކަމަށެވެ.\n"އެ މީހުން އެއްބަސްވެފައި ވަނީ މަސްތުވާތަކެތީގެ ބާވަތެއް ކަމަށްވާ ގަންޖާ ބޭނުން ކުރި ކަމަށް އެއްބަސްވެފައި". އެންސީބީން ބުނެފައި ވެއެވެ.\nއެންޑީޓީވީގެ ރިޕޯޓްތަކުގައި އޮފިޝަލުންނާއި ހަވާލާދީ ބުނާގޮތުގައި، އެ ދެމަފިރިންގެ ގެއިން ފެނުނު މަސްތުވާތަކެތީގެ ސަބަބުން އެ މީހުންނަށް 10 އަހަރުގެ ޖަލު ހުކުމެއް އައިސްދާނެ އެވެ.\nއެންސީބީން ބޮލީވުޑްގެ އެތެރޭގައި އޮތް މަސްތުވާތަކެތީގެ މައްސަލަ ބަލަން ފަށާފައި ވަނީ މި އަހަރުގެ ޖޫން މަސް ތެރޭގައި މަރުވި އެކްޓަރ ސުުޝަންތް ސިންގ ރާޖްޕުތްގެ މަރުގެ ތަހުގީގުގެ ތެރެއިން ހޯދި މަސްތުވާތަކެއްޗާއި ވަޓްސްއެޕް މެސެޖްތަކަކަކާއި ގުޅިގެންނެވެ.\nނޮވެމްބަރު 22, 2020 16:08\nބައެއް ފިރިން އެބަ ތިބޭ އަންހެނުންގެ ޤައިދުން ސަލާމަތް ނުވެގެން..


SunOnline: Barahanaa Vedio ge massala ah fahu Benzema alun gaumee team ah\nބަރަހަނާ ވީޑިއޯގެ މައްސަލައަށްފަހު ބެންޒެމާ އަލުން ގައުމީ ޓީމަށް\nޢަބްދުﷲ އައިމަން 19 May 2021, 09:03\nކުރީގެ ޓީމް މޭޓް މެތިއު ވަލްބުއޭނާގެ ބަރަހަނާ ވީޑިއޯއެއް ލީކުކޮށްލާނެ ކަމަށް ބުނެ ބިރު ދެއްކި މައްސަލައަށްފަހު ގައުމީ ޓީމުން ބޭރުކޮށްލާފައި ހުރި ރެއާލް މެޑްރިޑުގެ ފޯވާޑް ކަރީމް ބެންޒެމާއަށް ހަ އަހަރަށްފަހު ޓީމުން އަލުން ފުރުސަތު ލިބިއްޖެ އެވެ.\nޒުވާން އުމުރެއްގައި ގައުމީ ޓީމުން ފުރުސަތު ހޯދައި، މޮޅު ކުޅުމެއް ދައްކަމުން އައި ބެންޒެމާއަށް ގައުމީ ޓީމުން ޖާގަ ގެއްލުނީ 2015 ވަނަ އަހަރު އެވެ. އޭގެ ކުރިން 2014 ވަނަ އަހަރުގެ ވޯލްޑް ކަޕުގައި ވެސް މޮޅު ކުޅުމެއް ދެއްކި ބެންޒެމާއަށް ގައުމީ ޓީމުން އޭރު ފުރުސަތު ގެއްލުނީ އޭނާގެ އޭރުގެ ޓީމް މޭޓް މެތިއު ވަލްބުއޭނާގެ ބަރަހަނާ ވީޑިއޯއެއް ލީކް ކޮށްލާނެ ކަމަށް ބުނެ އޭނާއަށް ބިރު ދެއްކިކަމުގެ ތުހުއްމަތުގަ އެވެ.\nމި މައްސަލައާ ގުޅިގެން ބެންޒެމާ އޭރު ގައުމީ ޓީމުން ވަކިކުރި ނަމަވެސް އެ މައްސަލައިގެ ތަހުގީގީ އަޑުއެހުންތަކުގައި ބެންޒެމާ ވަނީ އޭނާގެ ކުށެއް ނެތްކަމަށް ބުނެފަ އެވެ. އެހެން ނަމަވެސް އެ މައްސަލައިގެ އަޑުއެހުންތައް މިހާރު ވަނީ މި އަހަރުގެ އޮކްޓޯބަރު މަހަށް ތާވަލުކޮށްފައެވެ.\nމައްސަލައިގެ ތަހުގީގު އަދިވެސް ކުރިއަށްދާ އިރު، ބެންޒެމާ އަހަރުތަކަކަށްފަހު ގައުމީ ޓީމުން ފުރުސަތު މިދިނީ އޭނާ މިހާރު ހުރި ފޯމަށް ބަލައި އަންނަ މަހު ކުޅެވޭ ޔޫރޯއަށެވެ. ބެންޒެމާ ވަނީ މި ސީޒަނުގައި މިހާތަނަށް 45 މެޗުން 29 ގޯލު ޖަހައި އަށް އެސިސްޓް ހަދައިފަ އެވެ.\nމި ފަހަރުގެ ޔޫރޯގައި ފްރާންސް ވާދަކުރާއިރު، އެ ގައުމު އޮތީ ގްރޫޕް އެފްގައެވެ. އެ ގްރޫޕުގައި ދެން ހިމެނޭ ގައުމުތަކަކީ ހަންގޭރީ، ޕޯޗުގަލް އަދި ޖަރުމަނެވެ. އެ ޓީމުން ފުރަތަމަ މެޗުގައި އަންނަ މަހު 15 ގައި ޖަރުމަނާ ދެކޮޅަށް ނުކުންނާނީ މިއުނިކްގަ އެވެ.


Covid jehigen Koyya Hasan Manik maruvejje\nގިނަ ފިލްމަތަކާއި ޑްރާމާތައް ކުޅުއްވެވި މަޝްހޫރު ފިލްމީ ތަރި ކޮއްޔަ ހަސަން މަނިކަށް ކޮވިޑް ޖެހި އެ ބައްޔަށް ފަރުވާ ދެމުން ދަނިކޮށް މިއަދު މަރުވެއްޖެ އެވެ.\nހަސަން މަނިކަކީ ދިވެހި ފިލްމް "ބޮސް" އާއި "މާފެއް ނެތް" އަދި "އެ ބައްޕަ" ފަދަ ފިލްމުތައް ކުޅެފައިވާ ވަރަށް ބޮޑު މަޝްހޫރު ކަމެއް އޮންނަ ތަރިއެއްގެ އިތުރުން ރާއްޖޭގެ ވަރަށް ގިނަ ބަޔަކު ދަންނަ މަގުބޫލް މީހެކެވެ. އޭނާ 1989 ވަނަ އަހަރު ފިލްމީ ދާއިރާއަށް ނުކުމެ ގިނަ އަދަދެއްގެ ފިލްމާއި ޓީވީ ޑްރާމާތައް ކުޅުނެވެ. އެކްޓް ކުރުމުގައި ހުރިހާ ރޮނގަކުން ވެސް ވަރަށް ހުނަރުވެރި ހަސަން މަނިކު ވަނީ ފިލްމީ ދާއިރާގެ ގިނަ އިނާމްތަކެއް ހާސިލު ކޮށްފަ އެވެ.\nކުރީގެ ފިލްމީ ތަރި، ސިޔާސީ ލީޑަރު އަދި ވިޔަފާރިވެރިޔާ ރީކޯ މޫސައަކީ ފިލްމީ ދާއިރާއަށް ހަސްނަ މަނިކާއެކު ނުކުތް އަދި ހަސަން މަނިކުގެ އެންމެ ގާތް އެކުވެރިޔާ އެވެ. ހަސަން މަނިކު މަރުވި ހަބަރު މިއަދު ފުރަތަމަ އާންމު ކުރެއްވީ ވެސް ރީކޯ މޫސަ އެވެ.\nފިލްމީ ދާއިރާގެ އިތުރުން ރާއްޖެ ފުޓްބޯޅައިގެ ތެރޭގައި މަޝްހޫރު ނިއުރޭޑިއަންޓްގެ ހާއްސަ ސަޕޯޓަރެއްގެ ގޮތުގައި ވެސް ހަސަން މަނިކު ވަރަށް ބޮޑު މަޝްހޫރު ކަމެއް ހޯދާފައި ވެއެވެ. ކޮއްޔަ ހަސަން މަރުވީ ސަރުކާރުގެ މައި ހޮސްޕިޓަލް ދަރުމަވަންތައިގައި އެޑްމިޓްކޮށް ފަރުވާ ދެނިކޮށެވެ.\nހަސަން މަނިކުގެ މަރާއެކު މިއީ ފާއިތުވި 24 ގަޑިއިރު ތެރޭ ރާއްޖޭގައި ކޮވިޑް ޖެހިގެން މަރުވި ދެވަނަ މީހާ އެވެ. އެއާއެކު ކޮވިޑް ޖެހިގެން މަރުވި މީހުންގެ އަދަދު ވަނީ 60 އަށް އަރައިފަ އެވެ.\nކޮވިޑް ޖެހޭ މީހުންގެ އަދަދު ރާއްޖޭގައި ފަހަަކަށް އައިސް ވަރަށް ބޮޑަށް އިތުރުވެފައިވާ އިރު އެޑްމިޓް ކުރާ މީހުންގެ އަދަދު ވެސް ވަނީ އިތުރުވެފަ އެވެ. އެގޮތުން ހޮސްޕިޓަލްގައި އެޑްމިޓްކޮށްގެން 168 މީހަކަށް މިހާރުވެސް ދަނީ ފަރުވާ ދެމުން ނެވެ. ކޮވިޑް ޖެހިފައިވާ 18،340 މީހުން މިހާތަނަށް ރާއްޖެއިން ވަނީ ފެނިފަ އެވެ.\nމަރު އެޗްޕީއޭ ދަރުމަވަންތަ ހޮސްޕިޓަލް + ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް ކޮއްޔަ ހަސަން މަނިކު


Fathan Dhaan Enme Rangalhu Vaguthaky Kobaa? - Vaguthu\nފަތަން ދާން އެންމެ ރަނގަޅު ވަގުތަކީ ކޮބާ؟\nފެތުމަކީ ހަށިގަނޑަށް އެންމެ ފައިދާހުރި އެއް ކަސްރަތެވެ. އެކަމަކު އެކަން ކުރަންވެސް ވަކިން ހާއްސަ ރަނގަޅު ވަގުތުތަކެއް އޮވެއެވެ. އެގޮތުން ދުވަން ދާންވެސް ރޭގަނޑުގެ ގަޑި އޮންނަ ފަދައިން ފެތުމަށްވެސް ވަކިން ހާއްސަ ރަނގަޅު ގަޑިއެއް އޮންނަ ކަމަށް އެތައް ދިރާސާއަކުން ވަނީ ދައްކުވައިދީފައެވެ.\nފެތުމަށް އެންމެ ރަނގަޅު ވަގުތަކީ މެންދުރު ފަހުގެ ގަޑިތަކެވެ. އެއީ މަސްތަކުގެ ފިނިހޫނުމިން އެންމެ މައްޗަށް ދާ ވަގުތުކަމުގައި މި ވަގުތު ވާތީއެވެ. މަސްތަކުގެ ފިނިހޫނުމިން މަތިވާވަރަކަށް މީހާގެ މެޓަބޮލިޒަމް އަދި ހަކަތައިގެ މެޓަބޮލިޒަމް މިންވަރުތަކަށްވެސް އަސަރުކުރުވައެވެ. އެކަމުގެ ސަބަބު ސައިންސްވެރިން ހޯދާފައިވަނީ އިންސާނާގެ ބައިލޮޖިކަލް ގަޑިންނެވެ. އެއީ އިންސާނާގެ ދުވާލާއި ރޭގަނޑުގެ ރިތަމް ކަނޑައަޅައިދޭ ކަމެކެވެ. އެކަމުގެ ސަބަބުން މީހާގެ އެތައް އަމަލަކަށް އަސަރުކުރުވާ ކަމަށްވެސް ސައިންސްވެރިން ވަނީ ހާމަކޮށްފައެވެ.\nބައެއް ފަރާތްތަކުން ބުނާގޮތުގައި ފެތުމުގެ ކުރިން ވާމް އަޕް ކަސްރަތުތަކެއް ކުރުމުން މިކަން ހައްލުވެގެން ދެއެވެ. އަދި އެހާ ހިސާބުން ކޮންމެ ވަގުތެއްގައި ފަތަން ދިޔުންވެސް މައްސަލައަކަށް ނުވެ ހިނގައިދާނެއެވެ. އެހެންނަމަވެސް އެއީ މުޅިން ހަގީގަތެއް ނޫނެވެ. އެގޮތުން މީހާގެ ކެއުން ހުންނަ ގޮތާއި ނިދުން ހުންނަ ގޮތުންވެސް މީހާގެ ހަށިގަނޑު ފެތުމުގެ ބުރަ ކަސްރަތަށް ތައްޔާރުވާ މިންވަރަށް އަސަރުކުރުވައިފާނެއެވެ.\nހެނދުނު ގަޑީގައި ފެތުމަކީވެސް އޭގެން ތަފާތު ފައިދާތަކެއް ލިއްބައިދޭ ކަމެކެވެ. އެގޮތުން ހެނދުނު ފަތަންދާ މީހުންނަށް މުޅި ދުވަހާއި ކުރިމަތިލުމަށް ހަކަތަ ލިބިގެންދާނެއެވެ. އަދި ހެނދުނުގެ ވަގުތަކީ އާންމުކޮށް މީހުން މަދު ވަގުތަކަށްވުމުން ކަސްރަތުކުރަންވެސް ފަސޭހަވެގެންދާނެއެވެ.\nއޭޕްރީލް 28, 2018 17:48\nތި ވާހަކަ މުޅިއަކުން ރަގަޅެއްނޫން! މިހާރުގެ ގިނަ. ދިރާސާތަށް ހުންނަނީ ވިޔާފާރިއަށް މަގުފަހިވާގޮތަށެވެ. ހޮސްޕިޓަލެއް ހިނގާނީ ގިނަ ކަސްޓަމަރުން ލިބިގެންނޭ ބުނާ ބީދައިގައެވެ. މިހާރުގެ ގިނަދިރާސާތަކަށް ލެނބުނުވަރަކަށް ދިރިއުޅުމުގެ ދަތިކަން ކުރިމަތިވާނެއެވެ.\nއޭޕްރީލް 28, 2018 20:24\nހައްހާ....ތިނަމަށް މަގޭ ސަލާމް....ތިސައިންސް ވެރިޔާއާއި ބައްދަލު ކޮށްލަން ބޭނުން...އެއީ އަދި ދުވަހަކުވެސް އަޑުނާހާ ވައްތަރެއްގެ ސައިންސްވެރިއަކަށްވީމަ.


Huttumeh nethi boakoh vaareyvehi India ge Chennai fenugai! | Jazeera\tބޯކޮށް ވާރޭވެހި އިންޑިއާގެ ޗެންނާއީ ފެނުގައި - Jazeera\nހުއްޓުމެއް ނެތި ބޯކޮށް ވާރޭވެހި އިންޑިއާގެ ޗެންނާއީ ފެނުގައި\nއަބްދުﷲ ނަސީރު އިބްރާހިމް November 7, 2021 161 views0\nބޯކޮށް ވާރޭވެހި އިންޑިއާގެ ޗެންނާއީގައި ފެންބޮޑުވެ، ބޮޑެތި ގެއްލުންތަކެއް ލިބިއްޖެ އެވެ.\nވިއްސާރާގައި ފެންބޮޑުވުމުގެ ސަބަބުން މީހުން ސަމާލުވުމަށް ކަމާބެހޭ ފަރާތްތަކުން ވަނީ އާދީއްތަ ދުވަހު އެލާޓް ނެރެފައެވެ.\nމޫސުން ލަފާކުރާ އިދާރާތަކުން ބުނިގޮތުގައި މިއީ 2015 ވަނަ އަހަރުގެ ފަހުން ޗެންނާއީއަށް އެންމެ ބޯކޮށް ވާރޭވެހުނު ފަހަރެވެ. އެގޮތުން ރެއިން ފެށިގެން ހުއްޓުމެއް ނެތި ޗެންއާއީއާ، އެ ސިޓީގެ އަވަށްތަކަށް އަންނަނީ ވާރޭވަހެމުންނެވެ.\nހާއްސަކޮށް އުތުރާއި މެދުތެރޭ ޗެންނާއީއަށް ބޯކޮށް ވާރޭ ވެހުމުގެ ސަބަބުން ލިބުނު ގެއްލުންތައް ބޮޑުކަމަށް އެ ޤައުމުގެ އޮފިޝަލުން ބުނެ އެވެ. އަދި އެ ސަރަހައްދުގައި ފެންބޮޑުވެފައިވާ މިންވަރުވެސް، އެހެން ސަރަހައްދުތަކަށްވުރެ ބޮޑުކަމަށް އޮފިޝަލުން ބުންޏެވެ.\nއޮފިޝަލުން އަންނަނީ ބިންތިރި ސަރަހައްދުތަކުގައި ދިރިއުޅޭ ރައްޔިތުން އެހެން ސަރަހައްދުތަކަށް ގެންދިއުމުގެ މަސައްކަތްވެސް ކުރަމުންނެވެ. އަދި އިދާރާތަކުންވަނީ އެކަމަށް އާންމު ރައްޔިތުންނަށްވެސް އިލްތިމާސްކޮށްފަ އެވެ.\nބޯކޮށް ވާރޭވެހި އިންޑިއާގެ ޗެންނާއީ ފެނުގައި


Tiktok account blockkoffai maafah edhijje | Mihaaru\nޓިކްޓޮކް އެކައުންޓް ބްލޮކްކޮށްފައި މާފަށް އެދިއްޖެ\n30 ނޮވެމްބަރ 2019 - 07:51\nޓިކްޓޮކް ހިންގާ ޗައިނާގެ ބައިޓްޑާންސުން ބުނީ އެ ކުންފުންޏަށް އަމާޒުވާ ގޮތަށް ތުހުމަތުތައް ކުރި ފިރޯޒާ އަޒީޒް، 17، ގެ ޓިކްޓޮކް އެކައުންޓް ކުރިއެކޭ އެއްގޮތަށް އިޔާދަކޮށްފައިވާ ކަމަށެވެ. އަދި އެ އެކައުންޓުން އަޕްލޯޑްކުރި ވީޑިއޯތައް ނަގައި، އެ ކައުންޓް ބްލޮކްކުރެވުނީ "ހިއުމަން އެރާއަކުން" ކަމަށް ބުންޏެވެ.\nޓިކްޓޮކުން ބުނީ އެ ވީޑިއޯތަކުގައި ހުރީ ޓިކްޓޮކްގެ އުސޫލުތަކާ ހިލާފު ވާހަކަތަކެއް ކަމަށާއި އެކަން އޮންނާނީ އަދިވެސް އެ ގޮތުގައި ކަމަށެވެ.\nމިކަމާ ބެހޭ ގޮތުން ޓިކްޓޮކްގެ އެމެރިކާގެ ސޭފްޓީ ހެޑް އެރިކް ހޭން ވިދާޅުވީ ފީޒޯޒާގެ ވީޑިއޯތަކަކީ ވަކި މަގުސަދެއްގައި އަޕްލޯޑް ކުރި ވީޑިއޯތަކެއް ކަމަށާއި ވީޑިއޯތަކުގައި އުސާމާ ބިން ލާދިންގެ ސޫރަ ވެސް ހިމެނޭ ކަމަށެވެ. އެހެންވެ އެކަމަކީ ގަބޫލުކުރެވޭނެ ކަމަކަށް ނުވާތީ ޓިކްޓޮކުން ވެސް އެ އެޕްގެ އުސޫލުތައް ދަމަހައްޓާނެ ކަމަށް ވިދާޅުވި އެވެ.\nފީރޯޒާ އާންމުކުރި ވީޑިއޯތަކުގައި ޗައިނާ ވިގޫރް މުސްލިމުން ނައްތާލަން، ޔަހޫދީންނާ ދެކޮޅަށް ޖަރުމަންގެ އެޑޯލްފް ހިޓްލަރު ހިންގި ފަދަ ކޮންސެންޓްރެޝޭންތައް ކޭމްޕްތައް ޗައިނާ އިން ހިންގައި އިތުރު ހޮލޮކޯސްޓެއް ކުރިއަށް ގެންދާ ކަމަށް ބުނެފައިވެ އެވެ.\nވީޑިއޯތަކުގައި ފިރޯޒާ ވަނީ މައުސޫމު މުސްލިމުންނާ ދެކޮޅަށް ޗައިނާ އިން ހިންގާ ލާއިންސާނީ އަމަލުތަކަށް ހޭލައި، އެކަމާ ދެކޮޅަށް މަސައްކަތްކުރުމަށް ވެސް ގޮވާލައިފަ އެވެ.\nމިކަމާ ގުޅިގެން ޓިކްޓޮކުން ވަނީ މި މަހުގެ 15 ވަނަ ދުވަހު ފިރޯޒާގެ އެކައުންޓް ބްލޮކްކުރުމަށް ފަހު، އޭނާގެ ފޯނުން ޓިކްޓޮކްގެ އިތުރު އެކައުންޓެއް ނުހެދޭ ގޮތް މިދިޔަ އަންގާރަ ދުވަހު ހަދައިފަ އެވެ.\nމި މައްސަލާގައި ޓިކްޓޮކުން މާގަށް އެދި އެކައުންޓް އިޔާދަކޮށްދިން ނަމަވެސް ފީރޯޒާ ޓްވިޓާގައި ވަނީ މާފު ގަބޫނުކުރާނެ ކަމަށް ބުނެފަ އެވެ. އަދި ޓިކްޓޮކުން މިކަމާ ގުޅުގެން ދެއްކި "ބަހަނާތައް" ވެސް ގަބޫލުނުކުރާ ކަމަށް ބުންޏެވެ.\nއޭނާ ބީބީސީ އަށް ބުނީ އަދިވެސް ޓިކްޓޮކްގައި ޗައިނާގެ ޖަރީމާތަކުގެ ވާހަކަ ދައްކާނެ ކަމަށާއި އެކަމާ ބިރުން ނޫޅޭ ކަމަށެވެ.\n"ޓްވިޓާ އާއި އިންސްޓަގްރާމްގައި ވެސް އަހަރެން މި ވާހަކަތައް ދެއްކުން ހުއްޓައެއްނުލާނަން،" ފީރޯޒާ ބުންޏެވެ. "އަހަރެން ނޫޅެން ޓިކްޓޮކް ދެކެ ބިރުންނެއް."\nChina Muslmunge vaahaka dhekkumun Tiktokun block\nމިކަން ހިނގާފައި ވަނީ ޓިކްޓޮކަކީ ޗައިނާގެ ސަރުކާރު ހިންގާ ކޮމިއުނިސްޓް ޕާޓީން ވާގިވެރިވާ އެޕެއް ކަމަށް އެމެރިކާ އިން ދާދި ފަހުން ތުހުމަތުތަކެއް ކޮށްފައި ވަނިކޮށެވެ. އެކަމަކު ބައިޓްޑާންސުން ބުނެފައި ވަނީ އެ އެޕަކީ މިނިވަން މުސްތަގިއްލު އެއްޗެއް ކަމަށެވެ.\nއިތުރު ލިޔުންތައް ޗައިނާ މުސްލިމުން ސޯޝަލް މީޑިއާ އެމެރިކާ


Moosun Ithurah Goasvaane, Samaaluvey - Vaguthu\nމޫސުން އިތުރަށް ގޯސްވާނެ، ސަމާލުވޭ!\nމޫސުމާއި ބެހޭ ގައުމީ އިދާރާ އިން މިއަދު ހެނދުނު ނެރުނު ވައިޓް އެލާޓްގެ ދަރަޖަ މަތިކޮށް، ޔެލޯ އެލާޓަށް، އެލާޓް ލެވަލް ބަދަލުކޮށްފިއެވެ.\nމޫސުމާއި ބެހޭ ގައުމީ އިދާރާ އިން ދެންމެ ޔެލޯ އެލާޓް ނެރެފައި ވަނީ ހއ.އަތޮޅާއި ވ.އަތޮޅާއި ދެމެދުގެ ސަރަހައްދުތަކަށެވެ. މޫސުމާއި ބެހޭ ގައުމީ އިދާރާ އިން ނެރުނު ޔެލޯ އެލާޓްގައި ވަނީ އެލާޓް ނެރުނު ސަރަހައްދުތަކަށް އާންމު ގޮތެއްގައި ވައި ޖެހޭނީ 30 މޭލާއި 40 މޭލާއި ދެމެދުގައި ކަމަށާއި އަދި ވިލާގަނޑުގައި 50 މޭލަށް ވައި ގަދަވެ، ކަނޑުތައް އިތުރަށް ގަދަވާނެ ކަމަށެވެ. ޔެލޯ އެލާޓް ނެރެފައި ވަނީ މިއަދު ހަވީރު 16:30 އާއި ހަމައަށެވެ.\nޔެލޯ އެލާޓް ނެެރެފައި ނުވާ ސަރަހައްދު ތަކަށް ވައިޖެހޭނެ ކަމަށް ލަފާކުރެވެނީ ހުޅަނގާއި ހުޅަނގުއުތުރުން 15 މޭލާއި 25 މޭލު ދެމެދުގެ ބާރުމިނުގައިއެވެ.


Shauna ge kashunamadh gai gina bayaku baiverivejje\nރޭ މާލޭގައި ހިނގި އަލިފާނުގެ ހާދިސާގައި ނިޔާވި އައިޝަތު ޝައުނާގެ ކަށުނަމާދުގައި އެތައް ހާސް ބަޔަކު ބައިވެރިވެއްޖެއެވެ. ޝައުނާގެ ކަށުނަމާދުކޮށްފައިވަނީ މިއަދުގެ މެންދުރު ނަމާދަށް ފަހު އިސްލާމީ މަރުކަޒުގައެވެ.\nހެންވޭރު ތިލަފުށި ގޭގައި ހުރި ގުދަނެއްގައި ރޯވެ ރޭ ހިނގި އަލިފާނުގެ ހާދިސާގައި ނިޔާވެފައިވާ ޝިއުނާ އަކީ ތ. ބުރުނީ ފެންފިޔާޒްގޭ، އުމުރުން 46 އަހަރުގެ މީހެކެވެ. ޝައުނާ ވަނީ ދާދި ފަހުން މޯލްޑިވްސް އިސްލާމިކް ޔުނިވާސިޓީ އިން ކީރިތި ޤުރުއާން އުނގަންނައިދިނުމުގެ ރޮނގުން ޑިގްރީ ހާސިލް ކޮށްފައެވެ.\nއޭނާ ނިޔާވެފައި އޮއްވައި ފެނުނީ އޭނާ ހޯދަމުން އަންނަތާ ގިނަ އިރުތަކެއް ފަހުން ދިރިއުޅޭ އެޕާޓްމަންޓުގެ ތެރޭ ވަރަށް ބޮޑަށް ފިހިފައި އޮއްވައެވެ.\nހ.ތިލަފުށީގޭގައި ކެމިކަލްތަކެއް ރައްކާ ކޮށްފައި ހުރި ގުދަނެއްގައި ރޭ ހިނގި އަލިފާނުގެ ހާދިޘާގައި އެ ކެމިކަލްތައް ގޮވައި، އެންމެ ބޮޑަށް އަސަރު ކޮށްފައި ވަނީ ތިލަފުށީ ގޭ ކުރިމަތީގައި ހުރި ހ.ރަނދުވާގެއަށެވެ. މިއީ ޝައުނާ ދިރިއުޅެމުން އައި ގެއެވެ. އެ ގޭގައި އަލިފާންގަނޑުގެ ހުޅު ހިފައި، މީހުން ނިކުތުމަށް މަސައްކަތް ކުރަމުން ދިޔަ ވަގުތު ޝައުނާ އޮތީ ނިދާފައި ކަމަށް މައުލޫމާތު ލިބެއެވެ.\nމިހާދިސާގައި އޭނާ ނިޔާވެފައިވަނީ ސަލާމަތްވާން މަސައްކަތް ކޮށް އުޅުމުގެ ތެރޭގައެވެ.


SunOnline: Hulhumale' in hayyaru kuri 27 meehunge therein bandhugai thibee 8 meehun\nހުޅުމާލެއިން ހައްޔަރުކުރި 27 މީހުންގެ ތެރެއިން ބަންދުގައި ތިބީ އަށް މީހުން\nއަހުމަދު ޖައިޝަން 19 Jan 2020, 15:11\nޖިންސީ ގޯނާގެ ޝިކާރައަކަށްވި ދެ އަހަރުގެ ކުއްޖާގެ ބައްޕަ ފިލައިގެން އުޅޭ ހުޅުމާލެ ފްލެޓް ކައިރީ އިހްތިޖާޖު ކުރަނީ : އެ ސަރަހައްދުގައި މައްސަލަ ހޫނުވެ ގިނަ ބަޔަކު ހައްޔަރުކުރި --- ސަން ފޮޓޯ/ ޝަފްނާ ހުސައިން\nކުޑަކުއްޖަކަށް ޖިންސީ ގޯނާ ކުރި މައްސަލައާ ގުޅިގެން ހުޅުމާލޭގައި ހިންގި ހަމަނުޖެހުމުގައި ހައްޔަރުކުރި 27 މީހުންގެ ތެރެއިން މިހާރު ފުލުހުންގެ ބެލުމުގެ ދަށުގައި ތިބީ އަށް މީހަކު ކަމަށް ފުލުހުން ބުނެފި އެވެ.\nމިދިޔަ ހުކުރު ދުވަހު ހުޅުމާލޭ 108 ނަމްބަރު ފްލެޓު ކައިރީގައި ގިނަ ބަޔަކު ވަނީ މުޒާހަރާކޮށްފަ އެވެ. އެތަނުގައި މުޒާހަރާކޮށްފައިވަނީ ކުޑަކުއްޖާއަށް ޖިންސީ ގޯނާ ކުރި ބައިވެރިވި ކަމަށް ތުހުމަތުވާ އެ ކުއްޖާގެ ބައްޕަ ފްލެޓުގައި ފިލައިގެން އުޅުމުންނެވެ.\nއެ ސަރަހައްދުގައި މައްސަލަ ހޫނުވުމާ ގުޅިގެން 27 މީހަކު ހައްޔަރުކުރިއިރު އިއްޔެ ވަނީ އަށް މީހަކު ދޫކޮށްލާފަ އެވެ. ބަންދުގައި ތިބި 19 މީހުންގެ ތެރެއިން 11 މީހަކު ވަނީ ފަހުން ދޫކޮށްލާފަ އެވެ.\nހުކުރު ދުވަހުގެ މުޒާހަރާ ހޫނުވެ ފުލުހެއްގެ ބޯވެސް ވަނީ ފަޅައިގެން ގޮސްފައި ބައެއް ފުލުހުންނަށް އެކިވަރުގެ އަނިޔާވި އެވެ.\nއެ މައްސަލައިގައި ހައްޔަރު ކުރި 27 މީހުންގެ ތެރޭގައި ހިމެނެނީ 26 ފިރިހެނުންނާއި އަންހެނެކެވެ. އަދި އެމީހުންގެ ތެރޭގައި 18 އަހަރު ނުފުރޭ ތިން ކުދިންވެސް ހިމެނޭ ކަމަށް ފުލުހުން ވަނީ ބުނެފަ އެވެ.\nއެއްވެ ތިބި އާންމުން ހަމަނުޖެހުން ހިންގަން ފެށީ ކުޑަކުއްޖާ ރޭޕްކުރިކަމަށް ތުހުމަތު ކުރާ ބައްޕަ ކޯޓު އަމުރެއް ނުލިބިގެން ފުލުހުންނަށް އޭނާ ހައްޔަރު ނުކުރެވި ލަސްވާތީ ކަމަށް ބުނެ އެވެ.\nނަމަވެސް އެންމެ ފަހުން އެކުއްޖާގެ ބައްޕަ ވަނީ ފްލެޓުން ހައްޔަރުކޮށްގެން ގެންގޮސްފަ އެވެ. އެ މައްސަލާގައި ހިމެނޭ އެ ކުއްޖާގެ ކާފަޔާއި މުނިކާފަ ވެސް ފަހުން ވަނީ ހައްޔަރުކޮށްފަ އެވެ. އޭގެއިން ކޮންމެ ކުއްޖެއްގެ ބަންދަށް ވެސް 15 ދުވަހުގެ މުއްދަތެއް ވަނީ ދީފަ އެވެ.\nހުޅުމާލޭގެ މިލްކުވެރި ފަރާތަކީ ކޮން އިދާރާއެއްތޯ ބަލަނީ\nހުޅުމާލޭގައި ބާބަކިއު ހަދަން ވަގުތީ ސަރަހައްދެއް


Layaal Ge Dhiriulhumah Bodu Badhaleh, Burugaa Ves Alhaifi - Vaguthu\nބައެއް ގައުމުތަކުގެ ހާލަތު އިތުރަށް ގޯސްވެއްޖެ - 22 ގަޑިއިރު ކުރިން\n1 އަހަރު ކުރިން ( މެއި 21, 2019 )\nޓީވީ ޕްރެސެންޓަރެއްގެ ގޮތުގައި ފާހަގަ ވެގެން ދިޔައެވެ. ދުވަސް ކޮޅެއްގެ ތެރޭގައި އެތައް ބަޔަކަށް އެނގި، ލަޔާލް މަނިކް، ރާއްޖޭގައި ފާހަގަކޮށްލެވޭ މޫނަކަށް ވެގެންވެސް ދިޔައެވެ. ސިޔާސީ ގިނަ ކަންތައްތަކެއްގެ ތެރެއިން ލަޔާލްއަށް ބޮޑު މަޝްހޫރު ކަމެއް ލިބިގެންދިޔަ އިރު، އޭނާގެ ހިތްވަރަށް ތައުރީފް ކުރާ މީހުންނާއި، އޭނާއަށް ބޮޑެތި ފާޑުކިޔުންތަކެއް އަމާޒުކުރި މީހުންވެސް ފެނިގެންދިޔައެވެ.\nޗެނަލް 13ގެ ޕްރެސެންޓަރެއްގެ މަގާމު ދޫކޮށްލާ، ލަޔާލް ދެން ފެނިގެންދިޔައީ ސިޔާސީ ދާއިރާއިންނެވެ. ހާއްސަކޮށް ޕީޕީއެމްގެ އެންމެ ކުރީ ސަފުގައި ލަޔާލް ފެނިގެންދިޔަ އިރު، މަޖިލީހަށްވެސް ލަޔާލް ތައްޔާރުވިއެވެ. އަދި ޕީޕީއެމްގެ އެއްވުންތަކުގައިވެސް އެންމެ ބާރަށް އަޑު އުފުލި މީހަކީވެސް ހަމަ ލަޔާލްއެވެ. ލަޔާލްގެ ސިޔާސީ ހަޔާތް ދިޔައީވެސް ކުރިއަށެވެ. ޕީޕީއެމްގެ ޑެޕިއުޓީ އެސްޖީގެ މަގާމަށް ދާދިފަހުން ލަޔާން އައްޔަން ކޮށްފައިވާ އިރު، މިރޭ ކުއްލިއަކަށް ލިބުނު ހަބަރަކީ ލަޔާލް ސިޔާއީ މައިދާނުން ދުރަށް ދިޔަ ހަބަރެވެ.\nހަމައެއާއެކު، ލަޔާލް މީސް މީޑިއާއިންވެސް ގެއްލުނެވެ. ފޭސްބުކާއި ޓްވިޓާ ފަދަ ހުރިހާ އެކައުންޓްތަކެއްވެސް ޑިއެކްޓިވޭޓް ކޮށްލިއެވެ. އެހިސާބުން ލަޔާލްއަށް ބަދަލުތަކެއް އައިސްފައިވާކަން އެނގެނުނެވެ. ލަޔާލްގެ ގާތް މީހަކު "ވަގުތު"އަށް ބުނެފައި ވަނީ ލަޔާލް އަލުން ބުރުގާ އަޅާފައިވާ ކަމަށެވެ. އަދި އޭގެ އިތުރުން ހެދުމަށްވެސް ބަދަލުތަކެއް ގެނެސްފައިވާ ކަމަށެވެ. އެގޮތުން މިހާރު ލާ ހެދުން އަބާޔާ (ކަޅު ހެދުން) އަށް ބަދަލު ކޮށްފައިވާ ކަމަށެވެ.\nއަދި އޭގެ އިތުރުން އޭނާ ބުނެފައި ވަނީ ލަޔާލް ބޭނުން ވަނީ ކުދިންނާއެކު ވަގުތު ހޭދަކުރުމަށް އެހެން ހުރިހާ ކަމަކުން ދުރަށް ދާން ކަމަށެވެ. ލަޔާލް ކުރިން ކޮށްފައިވާ ކައިވެންޏަށް އޭނާއަށް ދެ ދަރިން ލިބިފައިވެއެވެ. އެއީ އަންހެން ކުއްޖަކާއި ފިރިހެން ކުއްޖެކެވެ. އެ ދެކުދިންވެސް މިހާރު ދިރިއުޅެމުން ދަނީ ކުދިންގެ ބައްޕަ ކައިރީގައެވެ.\n"ވަގުތު"އަށް އެނގިފައިވާ ގޮތުގައި ލަޔާލްގެ މީސް މީޑިއާ އެކައުންޓްތައް ޑިއެކްޓިވޭޓް ކޮށްލީ އެ އެކައުންޓްތަކުގައި ބުރުގާ ނާޅާ ފޮޓޯތައް ހުރުމުންނެވެ.\nނޫސްވެރިޔާ ލަޔާލް ދިރިއުޅޭ ގެއަށް ފުލުހުން ވަދެ ފާސް ކުރަނީ\nމެއި 21, 2019 00:32\nމެއި 21, 2019 00:40\nތި ގޮއްޔަ އަށް ހަމަ ވިސްނުން މިންވަރު ކުރެއްވި ކަމަށްޓަކައި ﷲގެ ކިނބައަށް ހަމްދުކުރަން. ދީނުގެ މަގުގައި ސާބިތު ކަމާއި އެކު ހުންނާނެ ކަމަށް އުއްމީދުކުރަން. ވ ސަލާން.\nމެއި 21, 2019 00:43\nޙަމްދު ހުރި.ސާބިތު ކަންދެއްވާށި. އާމީން\nމެއި 21, 2019 00:47\nމެއި 21, 2019 00:54\nއެހެންވީމާ ވަރަށް އިހުތިރާމާއެކު ބުނަން ލަޔާލް ގެ އެވެސް ފޮޓޯ އެއް ނުލުމައް\nމެއި 21, 2019 00:59\nމެއި 21, 2019 01:04\nލަޔާލް އާ ކައިވެނި ކުރަން ބޭނުން..\nމޫސާ ނަސީރު / ގއ.މާމެންދޫ\nމެއި 22, 2019 10:46\nމަވެސް ބޭނުން ލަޔާލް އާ ކައިވެނި ކުރަން.. އެހެންވީމަ ގުރު އަކަށް ދޯ ދާން ޖެހޭނީ؟\nމެއި 21, 2019 01:09\nޑިމޮކްރަސީ އަކީ ކުފުރު. އެހެންވީމަ އެންމެން ވެސް މި ރޯދަ މަހު ތައުބާވެ ކުފުރާއި ދުރަށް ދާންވީ. ލަޔާލް އަށް ދެދުނިޔޭގެ ވެސް ބާއްޖަވެރި ކަމަށް އެދެން. ތިއީ ވަރަށް ރަގަޅު ނިންމުމެއް\nމެއި 21, 2019 01:12\nލަޔާލް ފަދައިން ހުރިހާ އަންހެންކުދިންނަށްވެސް ހެޔޮވިސްނުން ދެއްވާށި ?? ، އާމީން،\nމެއި 21, 2019 01:59\nލަޔާލްއާއި އިންނަން ތައްޔާރު ..\nމެއި 21, 2019 02:45\nސާބިތުކަން ދެއްވަވާށި. ޢާމީން\nމެއި 21, 2019 04:05\nއަލުން ބުރުގާ އެޅިއްޔާ އަދި އެނބުރި އަންނާނެ\nމެއި 21, 2019 04:35\nމަޝްހޫރު ދީނީ އިލްމުވެރިޔަކާ ކައިވެނި ކުރަން ތައްޔާރުވަމުން އަންނަ ލަޔާލް އަށް ހެޔޮވިސްނުން ދެއްވި ކަމަށްޓަކައި ﷲ އަށް ހަމްދު ކުރަން. ލަޔާލް އަށް އުފާވެރި ބާއްޖަވެރި ކައިވެންޏަކަށް އެދެން.\nމެއި 21, 2019 04:37\nތިވަރު އޯކޭ އެކަމަކު ސީރިޔާއަށް ނުދާތި\nމެއި 21, 2019 19:55\nބުރުގާ އަޅާ ކޮންމެ ކަބަލަކު ސީރިޔާއަށް ނުދާނެ. ދަށްކާ ބޯހަމަ ނުޖެހޭ ވާހަކަ\nމެއި 21, 2019 04:52\nޙިވަރުގަދަ ކަންބަލެތް . ވަރަށރަނގަޅު\nމެއި 21, 2019 05:42\nލީވް ހާރ އެލޯން. މިކަން އޭނާ ކުރީ ސިއްރުން. الله ގެ ރުއްސެވުން އެދި. ކަންދައްކަން ނަމަ ޕްރެސް ކޮންފަރެންސް ބާއްވާނެ. ލެޓް ހާރ ބީ އެޓް ޕީސް. ޑޯން މޭކް އިޓް ނޭށަނަލް ގޮސިޕް.\nރާއީ ޓިކްޓޮކް ކްއީން\nމެއި 21, 2019 07:57\nރާއިވެސް ބުރްގާ އަޅަން ބޭނުން...\nމެއި 21, 2019 08:10\nބުރުގާ އަޅާލީމަ ދެން ހަތަރެސްކަން ހަމަވީނު\nމެއި 21, 2019 08:22\nމުޖުތަމަޢު އިސްލާޙު ވުމަށް އެދޭނަމަ، އަންހެނުން އެކަނބަލުންގެ ގެތަކުގައި ޤަރާރުވެ ތިބެން އާދަކުރަންވީ! ބޭނުމެއްޖެހިގެން ކޮންމެހެން ގެއިންބޭރަށް ދާންވެއްޖެ ހިނދަކު ހިޖާބުވެ ނިޤާބު އަޅައި ފަރުދާވެގެން ބޭރަށް ނުކުތަސް އެންމެރަނގަޅު!\nއޭ އަންހެން ތަކުންނޭ، ތިޔަބައިމީހުން އަބަދު ޒުވާންކަންމަތީ ނުތިބޭނެ! މާދަމާ މުސްކުޅިވުމުން ތިޔަށް ބަލާނެ ހަމަ އެކަކުވެސް ނުވާނެ! އެހާލުގައިވަނިކޮށް މަރު އައިސް ބައްދަލުކުާނެ! އިޚްތިޔާރުންބޭރުގައިވާ ދުވަހު ޖަންނަތް ލިބޭނީ މިއަދު ތިމާ ހެޔޮމަގު އިޚްތިޔާރުކުޅަނައެވެ!\nމާދަމާ ފިނިވާނީ މިއަދު ކެއްތެރިވެގެނެވެ! މާދަމާ ހޫނުވާއިރު އެހޫނަށް ހަމަހިލާ ކެތެއް ނުކުރެވޭނެއެވެ!\nދީނަށް އެނބުރި ރުޖޫޢު ވުމުން މެނުވީ މީސްތަކުންނަށް ޢިއްޒަތެއްނުވެއެވެ.\nހަވާނަފުސުގެ އެދުންޔަކަށް ހެއްލިގެން ގެއްލިނުދާށެވެ.\nއަހުރެން ފަހެ ބުނެދީފިން ހެއްޔެވެ. އެހުންއޮތީ އެހިބަޔަކަށެވެ. ޔާ ﷲ ހެކިވެ ވޮޑިގެންފާންދޭވެ!\nމެއި 21, 2019 09:25\nދިވެހިރާއްޖޭގައި މަޝްހޫރުވާނެ މިކަހަލަ ކޮންމެ ކުއްޖަކުވެސް\nދަރިން ބަފައިންގެ ބޮލަށްޖަހާ\nބުރުގާ އެޅުމަށްފަހު އެއްލާލާ\nމިފަހަރުވެސް އިޞްލާޙޫވުން ހިފެހެއްޓިއްޖެއްޔާ ކިތަންމެހާވެސް ރަގަޅު\nމެއި 21, 2019 09:40\nމެއި 21, 2019 10:07\nމާޝާﷲ. ހެޔޮވިސްނުން ދެއްވެވި އިބަﷲ ޙަމްދުހުރި. ލަޔާލަށް ފައްފަށުން ސާބަސްދެން.\nމެއި 21, 2019 10:12\nމެއި 21, 2019 17:06\nމަރުޙަބާ. އެންމެ މުހިންމު ކަމަކީ ސާބިތުކަން ، ﷲ ތަޢާލާ ، ތިބާއަށް ސާބިތުކަން ދެއްވާށި،\nމެއި 21, 2019 17:17\nމެއި 21, 2019 17:56\nދެންނެތޭ އިތުރު ގޮތެއް ތެޅިތެޅި ވަރުބަލިވާނީ\nމެއި 21, 2019 22:28\nލަޔާލް ސިޔާސީ މައިދާނުން ގެއްލުވާލަން ބަޔަކު ރާވައިގެން ކުރާ ކަމެއްބާ؟؟\nމެއި 22, 2019 13:55\nވަރަށް އުފާވެއްޖެ. ތިގޮތުގަ ހިފަހައްޓާލާ. ނުވިސްނޭމީހުން ލައްކަ ހަޅޭއްލަވާނެ. ﷲ ގެ ދަރުބާރުގައި ލަޔާލާއި އެމީހުންގެ ކަންތަކާ ސުވަލު ނުކުރެވޭނެ. ލަޔަލް ސަލާމަތްވާނީ ލަޔާލުގެ ހެތޮ އަމަލުން\nތީތި ސަޅި. ޅަވްޠޫ\nމެއި 23, 2019 18:49\nކުރިންވެސް ތިހެން ބުރުގާ އެޅި\nމެއި 23, 2019 22:09\nތިގޮތުގައި ހިތްވަރާއެކު ކުރިޔަށް ދާަށެވެ. މާތްﷲ ތި އުޚުތާައަށް ރަޙުމަތް ލައްވާށި... އާމީން.\nޖޫން 29, 2019 19:34\nހެޔޮވިސްނުން ދެއްވިކަން ނަސީބެއް


Kithemme dhathi undhagoo haalatheh kurimathivi namaves naaummeedhuve nulavva - Mufti Menk - AO News\nކިތަންމެ ދަތި އުނދަގޫ ހާލަތެއް ކުރިމަތިވި ނަމަވެސް ނާއުންމީދުވެ ނުލައްވާ – މުފްތީ މެންކް\nދިރިއުޅުމުގައި ހިތާމައާއި ދަތި އުނދަގޫތަކާއި ކުރިމަތިލާން ޖެހުމަކީ މި ވަގުތީ ދުނިޔޭގައި ކުރިމަތިވާނެ ކަމަކެވެ. ކޮންމެ އިންސާނަކަށް ވެސް މި ކަންކަން ތަހައްމުލް ކުރަން ޖެހޭނެއެވެ. ކިތެންމެ ތަނަވަސް ދިރިއުޅުމެއް އުޅޭ މީހެއް ކަމުގައިވިޔަސް އަދި ކިތެންމެ ފަޤީރު ހާލުގައި ދިރިއުޅޭ މީހެއް ކަމުގައި ވިޔަސްމެއެވެ.\nމި ދުނިޔެއަކީ ތަފާތު ނިގަގުނަ އިމްތިޙާން ތަކާއި ކުރިލާން ޖެހޭ ތަކެނެކެވެ. އެއީ މި ދުނިޔޭގެ އާދަކާދައިގެ ތެރެއިން ހިނގާނެ އަދި ހިނގާ ކަމެކެވެ. ބައެއް މީހުންނަށް ބޮޑެތިކަންތަކެވެ. އަނެއްބައި މީހުންނަށް ކުދި ކަންތަކެވެ. މިއީ ހައްތާވެސް އަހަރެމެން އިންސާނުން އިމްތީޙާން ކުރެއްވުމަށް ކީރިތި ވަންތަ މާތް ﷲ މެދުވެރި ކުރައްވާ ކަންތައްތެކެވެ.\nމަޝްޙޫރު ދީނީ ޢިލްމުވެރިޔާ ޒިމްބާބުވޭގެ އިސްމާއިލް މުފްތީ މެންކް ވިދާޅުވެފައިވަނީ ދުނިޔޭގައި ދިމާވާ ދަތި އުނދަގޫ ހާލަތަކީ ހަމަ ކޮންމެ އިންސާނަކަށް ވެސް ކުރިމަތިވާނެ އަދި ކުރިމަތި ވެދާނެ ހާލަތެއް ކަމަށެވެ. ދަތިކަމަކަށް ފަހު ފަސޭހަކަންވެސް ކުރިމަތިވާނެކަމަށާއި އެހެން ކަމުން ދުނިޔޭގައި ކުރިމަތިވާ ދަތި އުނދަގޫ ހާލަތްތަކުގައި ކެތްތެރިވެ މާޔޫސް ނުވެ، ހިތްވަރަކާއި އެކު ކުރިޔަށް ދިއުމަކީ އެންމެ ބުއްދިވެރި ގޮތްކަމަށް ވިދާޅުވެފައިވެއެވެ.\nމެންކް ވިދާޅުވެފައިވަނީ އެފަދަ ދަނޑިވަޅުތަކުގައި ވެސް ވިސްނަންވީ ދަތި އުނދަގޫ ހާލަތަކީ މާތް ﷲ އެކަލާންގެ އަޅުތަކުންނަށް މެދުވެރި ކުރައްވާ އިމްތިޙާނެއް ކަމާއި އެފަދަ ދަނޑިވަޅުތަކަކީ ކެތްތެރިކަން އިސްކުރަން ވީ ވަގުތު ކަމަށެވެ. މާޔޫސްވެ އުންމީދު ކަނޑާލަން ވީ ވަގުތު ނޫންކަމަށެވެ.\nއަދި ކުރިމަތިވާ ހިތާމަތަކާއި ދަތި އުނދަގޫ ވަގުތުތަކުގައި މާތް ﷲ ދެއްވާފައިވާ ނިޢުމަތްތަކާއި މެދު ވިސްނާ އެކަމަށް ޝުކުރުވެރިވެ، ގިނަގިނައިން މިފަދަ ހާލަތްތަކުން މިންޖުވޭތޯ ﷲ އަށް ދުޢާކުރުމަކީ ކުރުން އެންމެ މޮޅުއިތުރު ކަންތައް ކަމަށް ވެސް ޝައިޚް ވަނީ ވިދާޅުވެފައެވެ.


Quarter gai Barcelona aa dhekolhah kulheyny Juventus | Mihaaru\nބާސެލޯނާ އާއި ޔުވެންޓަސް ކުޅުނު ޗެމްޕިއަންސް ލީގު ފައިނަލް މެޗުގެ ތެރެއިން.-- ފޮޓޯ: ޔޫއޭފާ\n17 މާޗް 2017 - 16:404comments\nމި ދެ ޓީމު ވަނީ 2014/2015 ވަނަ އަހަރުގެ ޗެމްޕިއަންސް ލީގުގެ ފައިނަލުގައި ވާދަކޮށްފަ އެވެ. ބާލިންގައި އެ ފަހަރު ކުޅުނު ފައިނަލް މެޗުން ބާސެލޯނާ މޮޅުވީ 3-1 އިންނެވެ.\nޕީއެސްޖީ އަތުން ބާސެލޯނާ ފަހަތުން އަރައި ހޯދި ތަފާތު ބޮޑު މޮޅާ އެކު އެ ޓީމަށް ގިނަ ބަޔެއް ތައުރީފް ކުރަމުން އަންނައިރު، އަނެއް ބަޔަކު އަންނަނީ އެ ޓީމު މޮޅުވީ ރެފްރީގެ ނުފޫޒު ބޭނުންކޮށްގެން ކަމަށް ބުނެ ފާޑުކިޔަމުންނެވެ.\nދާދި ފަހުން ޔުވެންޓަސްގެ ޑިފެންޑަރު ލިއޮނާޑޯ ބޮނޫޗީ ވަނީ ކުއާޓާ ފައިނަލުގައި އެ ޓީމުން އެންމެ ކުޅެން ބޭނުންވަނީ ބާސެލޯނާއާ ދެކޮޅަށް ކަމަށް ބުނެފަ އެވެ.\nކުއާޓާ ފައިނަލުގައި އެންމެ ފަހުގެ ޗެމްޕިއަން ރެއާލް މެޑްރިޑް ކުޅޭނީ ޖަރުމަނުގެ ޗެމްޕިއަން ބަޔާން މިއުނިކްއާ އެވެ. މިދެ ޓީމު ވަނީ 2013/2014 ވަނަ އަހަރުގެ ޗެމްޕިއަންސް ލީގުގެ ސެމީ ފައިނަލުގައި ބައްދަލުކޮށްފަ އެވެ. އެ ފަހަރު ބޮޑު ތަފާތަކުން ކުރިހޯދީ ރެއާލް އެވެ. އޭރު ރެއާލްގެ ކޯޗަކަށް ހުރީ މިހާރު ބަޔާން މިއުނިކްގެ ކޯޗު ކާލޯ އަންޗެލޮޓީ އެވެ. އަދި އޭރު އަންޗެލޮޓީގެ އެސިސްޓަންޓަކަށް ހުރީ މިހާރު ރެއާލްގެ ކޯޗު ޒިނެދިން ޒިދާން އެވެ.\nމުބާރާތުގެ ކުއާޓާ ފައިނަލުން އަލަށް ޖާގަ ހޯދި އިންގްލެންޑުގެ ޗެމްޕިއަން ލެސްޓާ ސިޓީ ބައްދަލުކުރާނީ މިދިޔަ އަހަރުގެ ރަނަރަޕް އެތުލެޓިކޯ މެޑްރިޑްއާ އެވެ. ޕްރިމިއާ ލީގުގެ 15 ވަނައިގައި މި ވަގުތު އޮތް ލެސްޓާ ކުއާޓާ އިން ޖާގަ ހޯދީ ސްޕެއިނުގެ ސެވިއްޔާ ކަޓުވާލުމަށް ފަހު އެވެ.\nމި ސީޒަނުގައި ތަފާތު މޮޅު ކުޅުމެއް ދައްކަމުން އަންނަ މޮނާކޯ ކުއާޓާގައި ނުކުންނާނީ ޖަރުމަނުގެ ބޮރޫޝިއާ ޑޯޓްމަންޑާ ދެކޮޅަށެވެ. މޮނާކޯ ވަނީ މުބާރާތުގެ ދެ ވަނަ ބުރުގައި ޕެޕް ގާޑިއޯލާގެ އިރުޝާދުގެ ދަށުން ކުޅެމުން އަންނަ މެންޗެސްޓާ ސިޓީ ކަޓުވާލައިފަ އެވެ.\nކުއާޓާ ފައިނަލް މެޗުތައް އޮންނާނީ އަންނަ މަހު 11 އާއި 12 އަދި 18 އަދި 19 ގަ އެވެ.\nޗެމްޕިއަންސް ލީގު ކުއާޓާ ފައިނަލް:\nއެތުލެޓިކޯ މެޑްރިޑް - ލެސްޓާ ސިޓީ\nބޮރޫޝިއާ ޑޯޓްމަންޑް - މޮނާކޯ\nބަޔާން މިއުނިކް - ރެއާލް މެޑްރިޑް\nޔުވެންޓަސް - ބާސެލޯނާ\nމި ފަހަރު ޗެމްޕިއަންސް ލީގުގެ ފައިނަލް މެޗު ކުޅޭނީ ވޭލްސްގެ ކާޑިފްގަ އެވެ. ފައިނަލް މެޗުގެ އެމްބެސަޑަރަކީ ކުރިން ލިވަޕޫލްއާ އެކު ޗެމްޕިއަންސް ލީގު ކާމިޔާބުކުރީ ފޯވާޑް އިއާން ރަޝް އެވެ.\nއިތުރު ލިޔުންތައް ބާސެލޯނާ ޔުވެންޓަސް ޗެމްޕިއަންސް ލީގު ރިއަލް މެޑްރިޑް ބަޔާން މިއުނިކް


Fahathun araa Newcastle in Tottenham molhuviya nudhee hifahattaifi - vNews.mv\nޓޮޓެންހަމާއި ނިއުކާސަލް އެއްވަރުވި މެޗުގެ ތެރެއިން- ފޮޓޯ:- ގެޓީ އިމޭޖަސް\nފަހުވަގުތު ނިއުކާސަލް އިން ޓޮޓެންހަމް މޮޅުވިޔަނުދީ ހިފަހައްޓައިފި\nއައްފާން މުހައްމަދު 05 April 2021, 01:40\nޕްރިމިއަރ ލީގުގައި އާދިއްތަ ދުވަހުގެރޭ ކުޅުނު މެޗުން، ފަހުވަގުތު ނިއުކާސަލް ޔުނައިޓެޑުން ވަރުގަދަ ޓޮޓެންހަމް ހޮޓްސްޕަރ މޮޅުވިޔަނުދީ ހިފަހައްޓައިފިއެވެ.\nނިއުކާސަލްގެ ސެއިންޓް ޖޭމްސް ޕާކުގައި ކުޅުނު މިމެޗު ނިމުނީ 2-2 ގެ ނަތީޖާއަކުން އެއްވަރުވެގެންނެވެ.\nމެޗުގައި ފުރަތަމަ ލަނޑުޖަހާ ލީޑުނެގީވެސް ޓޮޓެންހަމުންނެވެ. މިލަނޑު ފުރަތަމަ ހާފުގެ 28 ވަނަ މިނެޓުގައި ޝޯން ލޯންގްސްޓާފް ތަނަވަސްކޮށްދިން ފުރުސަތަކުން ކާމިޔާބުކޮށްދިނީ ޖޯލިންޓަން އެވެ.\nއެހެންނަމަވެސް އޭގެ ދެމިނެޓުފަހުން އިތުބާރު ފޯވާޑް، ހެރީ ކޭން ވަނީ ޓޮޓެންހަމަށް ނަތީޖާ ހަމަހަމަ ކޮށްދީފައެވެ. އަދި ޖެހިގެން އައި ހަތަރުމިނެޓުގެ ތެރޭގައި ކޭން ވަނީ އިތުރު ލަނޑެއް ކާމިޔާބުކޮށް ޓޮޓެންހަމަށް ފުރަތަމަ ފަހަރަށް މެޗުގައި ލީޑުނަގާދީފައެވެ.\nމި ނަތީޖާ އާއިއެކު ދެވަނަ ހާފާއި ޓޮޓެންހަމުން ކުރިމަތިލީ މެޗުން މޮޅުވެވޭނެކަމުގެ ބޮޑު ޔަގީން ކަމަކާއިއެކުއެވެ. ނަތީޖާއަކަށްވީ މެޗު މާބޮޑަށް ފަސޭހަކޮށްލެވި ބައިކޮޅަށް އިތުރު ލަނޑެއް ވަދެ، ނިއުކާސަލް އިން މެޗުގެ ނަތީޖާ އަލުން އެއްވަރު ކުރުމެވެ. މިލަނޑު މެޗުގެ ފުރިހަމަ ވަގުތު ހަމަވާން ފަސްމިނެޓަށް ވެފައިވަނިކޮށް ކާމިޔާބުކޮށްދިނީ، އާސެނަލް އިން ލޯން އެއްބަސްވުމެއްގެ ދަށުން ނިއުކާސަލް އަށް ބަދަލުވި ޖޯސެފް ވިލޮކް އެވެ.\nމެޗަށްފަހު ވާހަކަދައްކަމުން ޓޮޓެންހަމްގެ ކޯޗު، ޖޯސެފް މޮރީނިއޯ ބުނީ، މެޗުގައި މިސްޓޭކެކޭ ބުނެވޭނެ ޖާގައެއް ނެތް އެތައް ގޯސްތަކެއް ޓީމުގެ ކުޅުންތެރިންގެ ފަރާތުން ފެނިގެންދިޔަ ކަމަށެެވެ. މިއީ މެޗަށް ތައްޔާރު ނުވެވިގެން ނުވަތަ ފަރިތަކުރުންތަކުގައި ހުރި މައްސަލަތަކަކާއި ގުޅިގެން ހެދޭ ގޯސްތަކެއް ނޫން ކަމަށާއި މިއީ ކުޅުންތެރިންގެ ގައިގައި އަށަގެންފައި ހުރި ބައެއް ނޭދެވޭ ކަންތައްތަކެއްގެ ސަބަބުން ހެދޭ ގޯސްތަކެއް ކަމަށްވެސް މޮރީނިއޯ ވަނީ ބުނެފައެވެ.\nޓޮޓެންހަމްގެ ކޯޗް، ޖޯސެފް މޮރީނިއޯ- ފޮޓޯ:- ގެޓީ އިމޭޖަސް\nމެޗުން ތިން ޕޮއިންޓު ގެއްލި ޓޮޓެންހަމަށް ވަނީ ޕްރިމިއަރ ލީގުގެ ޕޮއިންޓް ތާވަލުގެ ގަދަ ހަތަރަކަށް އެރުމަށް ލިބުނު ފުރުސަތު ގެއްލިފައެވެ. އެގޮތުން ހޮނިހިރު ދުވަހުގެ ހަވީރު، ވެސްޓް ބްރޮމްވިޗް އެލްބިއަން އަތުން ޗެލްސީ ބަލިވުމުން ޓޮޓެންހަމަށް ވަނީ ނިއުކާސަލް އަތުން މޮޅުވެގެން، ފައިދާ ގޯލުގެ ތަފާތުން ތާވަލުގެ ހަތަރުވަނައަށް އެރުމުގެ ފުރުސަތު ލިބިފައެވެ. އެހެންނަމަވެސް މެޗު އެއްވަރުވެ ޓޮޓެންހަމް އަދިވެސް އޮތީ ތާވަލުގެ ފަސްވަނައިގައި ކުޅުނު 30 މެޗުން ލިބުނު 49 ޕޮއިންޓާއި އެކުގައެވެ. ޗެލްސީ ހަތަރުވަނައިގައި އޮތީ 30 މެޗުން 51 ޕޮއިންޓް ހޯދައިގެންނެވެ. ތާވަލުގެ އެއްވަނައިގައި މެންޗަސްޓަރ ސިޓީ އޮތީ 31 މެޗުން 74 ޕޮއިންޓް ހޯދައިގެންނެވެ.\nއިނގިރޭސި ޕްރިމިއާ ލީގު ނިއުކާސަލް ޔުނައިޓެޑް ކުޅިވަރު ޓޮޓެންހަމް ހޮޓްސްޕާސް


ރައީސް މައުމޫން ހެއްދެވި ފަރާތް ޤަބޫލުކުރާކަމާމެދު ޝައްކު: ޖާބިރު - DhiDaily\nރައީސް މައުމޫން ހެއްދެވި ފަރާތް ޤަބޫލުކުރާކަމާމެދު ޝައްކު: ޖާބިރު\nކުރީގެ ރައީސް އަލްއުސްތާޛު މައުމޫން ޢަބްދުލްޤައްޔޫމު، ހެއްދެވި ފަރާތް ޤަބޫލުކުރާކަމާމެދު ޝައްކު އުފެދިވަޑައިގަންނަވާކަމަށް، ޑީއާރްޕީގެ ލީޑަރު އަދި ކާށިދޫ ދާއިރާގެ މެންބަރު ޖާބިރު މިއަދު ވިދާޅުވެއްޖެއެވެ.\n”ދިޑެއިލީ“ އާއި ވާހަކަދައްކަވަމުން ޖާބިރު މިއަދު ވިދާޅުވީ ރާއްޖޭގެ ވެރިކަން ކުރެއްވި ބޭފުޅުންގެތެރެއިން ސުއްމުވުލްއަމީރު މުޙައްމަދު އަމީން ދޮށިމޭނާ ކިލެގެފާނު އަވަހާރަވެއްޖެ ކަމަށާއި، ރައީސް އިބްރާހިމް ނާޞިރު ނާޞިރު ވެސް އަވަހާރަވެއްޖެ ކަމަށެވެ. ދެން ހުންނެވީ ރައީސް މައުމޫން ކަމަށާއި، އެ މަނިކުފާނު ވެސް މިހާރު މުސްކުޅިފުޅުވެއްޖެކަމަށެވެ.\n”ރާއްޖޭގެ ވެރިކަން ކުރެއްވި ބޭފުޅުންގެތެރެއިން މުޙައްމަދު އަމީން އަވަހާރަވެއްޖެ. ނާޞިރު އަވަހާރަވެއްޖެ. މައުމޫން މުސްކުޅިފުޅުވެއްޖެ. ނަސްރީނާ އުޅުއްވަނީ ވަރަށް ބަލިކޮށް. އަޅުގަނޑު މައުމޫނަށް ދޭން އޮތް ނަސޭހަތެއް އެބައޮތް. ނަސްރީނާ އަތުގަ ހިފައިގެން އަޅުގަނޑުމެންގެ ގެއަށް އައިސް އަޅުގަނޑަށް ދޭންހުރި ދަރަނި ލާރިކޮޅުދިނުން ބުއްދިވެރިކަމަށް.“ ޖާބިރު ވިދާޅުވިއެވެ.\nޖާބިރު މިހެން އެ ވިދާޅުވީ ރިޔާސީ އިންތިޚާބުގައި އޭނާގެ އަތުން ރައީސް މައުމޫން 29 މިލިއަން ރުފިޔާ ނެންގެވިކަމަށް ބުނާ މައްސަލައިގައެވެ. ޖާބިރު ވިދާޅުވި ގޮތުގައި އެ ފައިސާ ދެެއްވީ ލޯނެއްގެގޮތުގައި އަނބުރާ ދައްކަވާގޮތަށްކަމަށާއި، ފައިސާދިނުމާއި ގުޅޭ މަޝްވަރާތައް ބޭއްވީ މެލޭޝިޔާގެ ޑަބަލް ޓްރީ ހިލްޓަންގައެވެ.\nޖާބިރު ވިދާޅުވީ ނަމަވެސް ރައީސް މައުމޫން ދަރަންޏަށް ޒިންމާވެވަޑައިނުގަންނަވާ ކަމަށާއި، ރައީސް މައުމޫން ހެއްދެވި ފަރާތް ޤަބޫލުކުރާކަމާމެދު ޝައްކުވެވަޑައިގަންނަވާ ކަމަށެވެ.\n”ދަރަންޏަށް ޒިންމާއެއް ނުވޭ. އަދިވެސް ކޮންމެވެސް ތައްކަރެއްޖަހައިގެން އޮޅުވައިލައިގެން ޑީއެންއޭއެއްތޯ، ޕީއެންއޭއެއްތޯ، ޕީއެންސީއެއްތޯ މި ހުރިހާ ކަމަކީ ވެސް މައުމޫން.“ ޖާބިރު ވިދާޅުވިއެވެ.\nޖާބިރު ވަނީ ރައީސް މައުމޫނާ ނުލައ މި ޤައުމުގެ ކަންކަން ކުރިއަށް ގެންދެވޭނެ ދުވަހެއް މިންވަރުކުރެއްވުމަށް އެދި ދުޢާ ވެސް ކުރައްވާފައެވެ.\nAbdul Rasheed Moosa says:\nKaashidoo izzah teri memmbar varah bodah kaaminee aailaa ah hin nutanavas vefahuri kan deyhavey kurin duvahu raiss yaamin miadu raiss alustaaz maumoon ,manikufaanu vaahaka fulu dakkavaa irueey migaumuga verikan kohgen tibi baeh kan haduma koh sosal meediyaaga baheh vidaalu vaairu vidaalu veema kanneyege ti izzah terikamaa faaduvaanee,


ކޮވިޑަށް ޕޮޒިޓިވްވެ، ގްނަބްރީއަށް ޕީއެސްޖީއާ ދެކޮޅަށް ނުކުޅެވޭނެ\nގްނަބްރީ ކޮވިޑަށް ޕޮޒިޓިވްވުން\nގްނަބްރީ ވަނީ އަމިއްލަ ގޭގައި ގްނަބްރީ ކަރަންޓީނުވެފައި\nލެވަންޑޯސްކީއަށްވެސް ޕީއެސްޖީއާ ދެކޮޅަށް ނުކުޅެވޭނެ\n7 އޭޕްރިލް 2021 | ބުދަ 11:13\nބަޔާން މިއުނިކަށް ކުޅެމުން އަންނަ ޖަރުމަނުގެ މިޑްފީލްޑަރު ސާޖް ގްނަބްރީ\nބަޔާން މިއުނިކަށް ކުޅެމުން އަންނަ ޖަރުމަނުގެ މިޑްފީލްޑަރު ސާޖް ގްނަބްރީ ކޮވިޑް-19 އަށް ޕޮޒިޓިވްވެ، ޔުއެފާ ޗެމްޕިއަންސް ލީގުގެ ކުއާޓާ ފައިނަލުގައި ޕީއެސްޖީއާ ދެކޮޅަށް ބަޔާނުން ކުޅޭ މެޗުގައި އޭނާއަށް ނުކުޅެވޭނެކަމަށް ރިޕޯޓުތައް ބުނެފިއެވެ.\nކުއާޓާގެ ފުރަތަމަ ލެގުގައި ބަޔާނާއި ޕީއެސްޖީ ބައްދަލުކުރާ މެޗު ބުދަ ދުވަހުގެރޭ ޖަރުމަނުގައި ކުޅެން ވަނީ ތާވަލުކޮށްފައެވެ. އަދި ކުއާޓާގެ ދެވަނަ ލެގު ކުޅޭނީ އޭޕްރީލް މަހުގެ 13 ވަނަ ދުވަހު ފްރާންސްގައެވެ.\nރިޕޯޓުތައް ބުނާ ގޮތުން ކުއާޓާގެ ފުރަތަމަ ލެގަށް ތައްޔާތުވުމުގެ ގޮތުން އަންގާރަ ދުވަހު ބަޔާނުން ކުރިއަށްގެންދިޔަ ފަރިތަކުރުންތަކުގައި ގްނަބްރީ ބައިވެރިވެފައެއް ނުވެއެވެ. އެއާއެކު އަންގާރަ ދުވަހުގެ މެންދުރުފަހުގެ ވަގުތެއްގައި ބަޔާނުން ވަނީ ގްނަބްރީ ކޮވިޑަށް ޕޮޒިޓިވްވެފައިވާކަން ހާމަކޮށްފައެވެ. އަދި އޭނާގެ ހާލު ރަނގަޅު ކަމަށާއި، ވައިރަހަށް ޕޮޒިޓިވްވުމާއެކު، އަމިއްލަ ގޭގައި ގްނަބްރީ ކަރަންޓީނުވެފައިވާ ކަމަށްވެސް ބަޔާނުން ވަނީ ބުނެފައެވެ.\nމި މެޗުގައި ގްނަބްރީއަށް ނުކުޅެވުމަކީ ބަޔާނަށް ލިބިގެންދާނެ އިތުރު ގެއްލުމެކެވެ. އެގޮތުން ކަކުލަށް ލިބުނު ސީރިއަސް އަނިޔާއެއް ސަބަބުން ޕީއެސްޖީއާ ދެކޮޅަށް ކުޅޭ މެޗުގައި ބަޔާނުގެ ތަޖުރިބާކާރު ފޯވާޑް ރޮބަޓް ލެވަންޑޯސްކީއަށްވެސް ނުކުޅެވޭނެކަން މީގެ ކުރިން ވަނީ ޔަގީންވެފައެވެ.\nޗެމްޕިއަންސް ލީގުގެ ކުއާޓާގެ ފުރަތަމަ ލެގުގައި ބުދަ ދުވަހުގެރޭ ބަޔާނާއި ޕީއެސްޖީ ބައްދަލުކުރާއިރު، މި މެޗުގެ ކުރިން ޕީއެސްޖީގެ ބައެއް މުހިންމު ކުޅުންތެރިންވެސް ވަނީ ކޮވިޑަށް ޕޮޒިޓިވްވެފައެވެ. އެގޮތުން އެ ޓީމުގެ ތަޖުރިބާކާރު މިޑްފީލްޑަރު މާކޯ ވެރާޓީ އާއި ޑިފެންޑަރު އަލެސަންދްރޯ ފްލޮރެންޒީވެސް ވައިރަހަށް ޕޮޒިޓިވްވެފައި ވާއިރު، މި ދެ ކުޅުންތެރިންނަށްވެސް މި މެޗުގައި ނުކުޅެވޭނެއެވެ.\nމި ސީޒަނުގެ ޗެމްޕިއަންސް ލީގުގެ ކުއާޓާގައި ބަޔާނާއި ޕީއެސްޖީ ބައްދަލުކުރާއިރު، މިދިޔަ ސީޒަނުގެ ޗެމްޕިއަންސް ލީގުގެ ފައިނަލް މެޗުގައިވެސް މި ދެ ޓީމު ވަނީ ބައްދަލުކޮށްފައެވެ. އެ ފަހަރު ފައިނަލް މެޗުން 1-0 ގެ ނަތީޖާއަކުން ޕީއެސްޖީ ބަލިކޮށް، ބަޔާނުން ވަނީ ހަވަނަ ފަހަރަށް ޔޫރަޕުގެ ޗެމްޕިއަންކަން ހޯދާފައެވެ.\nސާޖް ގްނަބްރީ ބަޔާން މިއުނިކް


SunOnline: Dhanvaru 1:00 in Hendhunu 9:00 ah Bridge bandhu\nދަންވަރު 1:00 އިން ހެނދުނު 9:00 އަށް ބްރިޖް ބަންދު\nމުހައްމަދު އައުޒަމް 14 May 2020, 14:53\nއޭޕްރީލް 2، 2020: މާލެ ލޮކްޑައުންކޮށްފައިވާ ވަގުތު ބްރިޖް -- ސަން ފޮޓޯ/ ފަޔާޒު މޫސާ\nކޮރޯނާވައިރަސް ފެތުރުން ހުއްޓުވަން އަޅާ ފިޔަވަޅެއްގެ ދަށުން ސިނަމާލެ ބްރިޖް ކޮންމެ ރެއެއްގެ ދަންވަރު 1:00 އިން ހެނދުނު 9:00 އަށް ބަންދުކުރަން ނިންމައިފި އެވެ.\nފުލުހުުންގެ ބުނީ އެ ވަގުތަށް ބްރިޖް ބަންދު ކުރަން ފަށާނީ މިރޭ ދަންވަރު 1:00 އިން ފެށިގެން އެވެ. އެ ވަގުތުގައި ބްރިޖް ބަންދު ކުރަން ނިންމާފައި ވަނީ، ކުރިއަށް އޮތް ދެ ހަފްތާއަށް ކަމަށް ވެސް ފުލުހުން ބުންޏެވެ.\nބްރިޖް ބަންދުކޮށްފައި އޮންނަ ވަގުތު ބްރިޖު ބޭނުން ކުރެވޭނީ ކޮންމެހެން މުހިންމު އަސާސީ ހިދުމަތްތައް ފޯރުކޮށް ދިނުމުގައި ހަރަކާތްތެރިވާ ފަރާތްތަކަށާއި ސެކިއުރިޓީގެ ހިދުމަތުގައި އުޅޭ ފަރާތްތަކަށް އެކަނި ކަމަށް ފުލުހުން ބުންޏެވެ.\nމާލެ ސަރަހައްދުގެ ފުރަބަންދުގެ މުއްދަތު އިތުރު 14 ދުވަހަށް އިތުރުކޮށް މި މަހުގެ 28ގެ ނިޔަލަށް އެ މުއްދަތު އިތުރު ކުރަން ވަނީ ނިންމައިފަ އެވެ. މި މުއްދަތުގައި މާލެ، ހުޅުމާލެ، ވިލިމާލެ ތިލަފުށި އަދި ގުޅީފަޅަށް ހުއްދަ ނެތި އަރައި ފޭބުމާއި ބޭރަށް ނިކުމެ އުޅުން ވަނީ މަނާކޮށްފަ އެވެ.\nޒަރޫރީ ބޭނުންތަކުގައި ބޭރަށް ނިކުމެވެނީ ފުލުހުންގެ ހާއްސަ ހުއްދައެއް ލިބިގެންނެވެ.\nރާއްޖެއިން ކޮރޯނާވައިރަސް ފެންނަވަރު އިތުރުވެ ބަލި ޖެހުނު މީހުންގެ އަދަދު ގާތްގަނޑަކަށް ހާހަކަށް މިހާރު ވަނީ އަރައިފަ އެެވެ. އަދި ބަލީގައި ހަތަރު މީހުން ވަނީ މަރުވެފަ އެވެ.\nމުދާ އުފުލޭނެ ގަޑިތަކަށް ބަދަލު ގެނެސްފި\nސައިކަލް ކަހާލައިގެން ބްރިޖު މައްޗަށް ވެއްޓި އަނިޔާވެއްޖެ\nބްރިޖުން ކަނޑަށް ފުންމާލި އިންޑިއާ މީހަކު ސަލާމަތްކޮށްފި


ދިވެހިރާއްޖޭގެ ސުކޫލުތަކުގެ ދަރިވަރުންގެ އަޚްލާޤު ގޯސްވުމުގެ ސަބަބުތަކަކީ ކޮބައި؟ މިމައްސަލައަށް އޮތް ޙައްލަކީ ކޮބައި؟ | Dhiislam | Dhiislam\nއަހުމަދު އާސިމް ޖޫން 8, 2011\n"އަޚްލާޤަކީ މީހެއްގެ ގައިގާ ހަރުލައިފާވާ ޚާއްޞަ "ހައިއާ" އެކެވެ. އޭގެސަބަބުން ފުރިހަމަ އިޚްތިޔާރުގައި ރަނގަޅު ކަންތައްތަކާއި ނުރަނގަޅު ކަންތައްތައް، ރީތިކަންތައްތަކާއި ހަޑިކަންތައްތައްފާޅުވެގެންދެއެވެ. އެއްވެސް ބުރައަކާއި ނުލައި މީހެއްގެ ކިބައިންފާޅުވާ ރިވެތި ކަންތައްތަކަށް ރިވެތި އަޚްލާޤޭ ކިޔައެވެ." އެހެން އިބާރާތަކުން ދަންނަވަނީނަމަ އަޚްލާޤަކީ އިންސާނާގެ އުޅުމާއި ގުޅުމެވެ. މުޢާމަލާތް ކުރާގޮތެވެ. އިންސާނީ ދިރިއުޅުމުގެ ވައްޓަފާޅި ހުރިގޮތް ދައްކާދޭނެ ލޯނގަޑެވެ. އެލޯގަނޑަށް ފުސްބުރާފިނަމަ އެއިން އެދައްކައިދެނީ، އޭނާގެ އަޚްލާޤު ގޯސްވުމެވެ. އެލޯގަނޑު ސާފުކަންމަތީ ހުންނަނަމަ އެއިން އެދައްކައިދެނީ، އޭނަގެ އަޚްލާޤު ރަނގަޅުކަމެވެ.\nކޮމްޕިއުޓަރަކަށް ނަޒަރު ހިންގާލަމާ ހިނގާށެވެ. ކޮމްޕިއުޓަރެއް ގަންނައިރު، އެކޮމްޕިއުޓަރަށް ދިމާވާ މައްސަލަތައް ހައްލުކުރާނެގޮތާއި ގެންގުޅޭނެގޮތް ބަޔާންކޮށްފައިވާ ފޮތެއް އެކޮމްޕިއުޓަރާއެކު ވިއްކާފަރާތުން ދެއެވެ. ހަމައެބީދައިން އިންސާނާ ޢަމަލުތައް ބައްޓަން ކުރާނެގޮތާއި އިންސާނާއަށް ދިމާވާ މައްސަލަތައް ހައްލުކުރާނެގޮތް ދެނެވޮޑިގެންވާނީ ﷲ ތަޢަލާއެވެ. ﷲ ތަޢާލާ، އަޅުގަނޑުމެންގެ މައްސަލަތައް ޙައްލުކުރާނެގޮތާއި ޢަމަލުތައް ބައްޓަންކުރަންވީގޮތް ރަސޫލާ ޞައްލަﷲ ޢަލައިހިވަސައްލަމަ މެދުވެރިކުރައްވާ މުޅި އިންސާނިއްޔަތައް ވަނީ ބާވައިލައްވާފައެވެ. އެއީ ﷲ ތަޢަލާގެ ކަލާމްފުޅެވެ. އެހެންގޮތަކަށް ބުނާނަމަ، ކީރިތި ޤުރުއާނެވެ. ރަސޫލުﷲ ޞައްލަﷲ ޢަލައިހި ވަސައްލަމަގެ ޚުލްޤުފުޅާއި ބެހޭގޮތުން، ޢާއިޝަތުގެފާނު ވިދާޅުވަނީ، "كان خلقه القران"  މާނައީ"އެކަލޭގެފާނުގެ ޚުލްޤުފުޅަކީ ކީރިތި ޤުރުޢާންނެވެ." އެހެންކަމުން އަޚްލާޤު ރަނގަޅުކުރަން ބޭނުން ކޮންމެފަރާތަކުންވެސް ކީރިތި ޤުރުއާނަށް ޢަމަލުކުރުން މުހިންމެވެ.\nކޮންމެ އެއްޗެކަށްވެސް މައްސަލަތަކެއް ދިމާވާނެއެވެ. އަދި އެމައްސަލަތައް ދިމާވުމުގައި ސަބަބުތަކެއް ވެސް ހުންނާނެކަން ޔާޤީނެވެ. ހަމަ އެފަދައިން އިންސާނާގެ އަޚްލާޤު ގޯސްވުމަށް މެދުވެރިވާ ސަބަބުތަކެއްވެސް ހުންނާނެއެވެ. މިފަދަ މައްސަލަތައް ހައްލުކުރެވޭނީ އެމައްސަލަތައް ދިމާވާން މެދުވެރިވި ސަބަބު ހޯދާގެންނެވެ. އެހެންކަމުން މި ރިޕޯޓުގައި އަޅުގަނޑު ބަލައިލާނީ، ދިވެހިރާއްޖޭގެ ސުކޫލުތަކުގެ ދަރިވަރުންގެ އަޚްލާޤު ގޯސްވުމުގެ ސަބަބުތަކާއި މިމައްސަލަ ޙައްލުކުރާނެ ގޮތަށެވެ.\nދަރިވަރުންގެ އުޅުމާއި ގުޅުމަށް ބަދަލު އަންނަން މެދުވެރިވާ ސަބަބުތައް\nކީރިތި ރަސޫލާ ޞައްލަﷲ ޢަލައިހި ވަސައްލަމަ ޙަދީޘް ކުރެއްވާފައި ވެއެވެ. "كل مولود يولد على الفطرة, فأبواه يهودانه, أوينصرانه, أويمجسانه" މާނައީ " ކޮންމެ ކުއްޖަކުވެސް އުފަންވަނީ ފިޠުރަތުގެ (ސާފުސީދާ) ގޮތްމަތީގައެވެ. އޭނާ ޔަހޫދީއަކަށް ހަދާނީވެސް ނުވަތަ ނަޞާރާއަކަށް ހަދާނީވެސް ނުވަތަ މަޖޫސީއަކަށް ހަދަނީވެސް އޭނާގެ މައިންބަފައިންނެވެ." ޢިލްމުވެރިން ވިދާޅުވާ ގޮތުގައި މައިންބަފައިންނޭ ބުނާބަހުގެ ތެރޭގައި ބެލެނިވެރިންނާއި މުދައްރިސުން ހިމެނެއެވެ.\n* ޢާއިލީ ސަބަބުތައް\nދަރިވަރުންގެ އަޙްލާޤު ގޯސްވުމަށް ދިމާވާ ސަބަބުތަކުގެ ތެރޭގައި، ޢައީލީ މައްސަލަތައް ފާހަގަކޮށްލެވެއެވެ. އަޅުގަނޑުމެން ވާހަކަ ދެއްކި 10 ކުދިންގެ ތެރެއިން7ކުދިން ފާހަގަކޮށްފައިވަނީ، އެކުދިންގެ މަންމައާއި ބައްޕައާ މައްސަލަޖެހި ޒުވާބު ކުރާތީ، އެކަމާމެދު ވިސްނަންޖެހޭތީ ނަފްސު ކަންޓުރޯލް ނުކުރެވިގެން ވިއާނުދާ އަމަލުތައް ކުރެވެނީއެވެ. އަދި 10 ކުދިންގެ ތެރެއިން6ކުދިންފާހަގަކުރި އަނެއް ކަމަކީ، އެކުދިންނާ އެކުދިންގެ މައިންބަފައިން މުޚާތަބުކުރުމުގައި ވަރަށް ހުތުރު ބަސްތައް ބޭނުންކުރާކަމަށާއި އެހެންވެ އެކުދިންނަށްވެސް ބައެއްފަހަރު ވާހަކަދެއްކުމުގައި އެފަދަ ބަސްތައް ބޭނުންކުރެވެނީ ކަމަށެވެ. މި ރިޕޯޓް އެކުލަވާލުމަށްޓަކައި އަޅުގަނޑު ވާހަކަ ދެއްކި 10 ކުދިންގެ ތެރެއިން 8 ކުދިން ފާހަކޮށްފައިވާ ގޮތުގައި، އެކުދިންނަށް ކަމެއްވާއިރަށް އަތް އިސްކުރެވޭގޮތްވަނީ، މަންމަދެކެ ރުޅިއައިސްގެން ބައްޕަ ބައެއްފަހަރަށް މަންމަގެ ގައިގާ ތަޅާހަދާތީ، އެކަންތައް އަބަދު އަބަދު ސިފަވެފައި ހުންނާތީއެވެ.\nކަންދިމާވި ގޮތުން މި ރިޕޯޓް އެކުލަވައިލުމަށްޓަކައި ބަސްދީގަތުން ހޯދި 10 ކުދިންގެ ތެރެއިން3ކުދިންނަކީ އެކުދިންގެ ޢާއިލާ ރޫޅިފާއިވާ3ކުދިންނެވެ. އެތިންކުދިންގެ ތެރެއިން2ކުދިން ފާހަގަކުރީ، "އެކުދިންނަށް މަންމައާއި ބައްޕަގެ އަޅާލުން ނުލިބޭކަމަށާއި މިކަމުގެ ސަބަބުން ބައެއްފަހަރަށް ފިލާވަޅު ނުހަދާވެސް ދެވޭ އަދި އެކަމާމެދު ހިޔާލުކުރެވި އިތުރަށް ދެރަވާ ދުވަސްތަކުގައި، ދެރަވެފަ ހުންނަކަން އެހެންކުދިންނަށް ނުދައްކަންވެގެން ކުލާސްތެރޭގައި، ސަކަރާތްޖަހާލަނީ." މިއީ އެކިސުކޫލުތަކުގެ ދަރިވަރުންގެ ވާހަކަތަކެވެ.\nމީގެ އިތުރުން، މިކަމުގައި ބެލެނިވެރިންގެ ޚިޔާލު ހުރިނެތްގޮތްވެސް ބަލާލީމެވެ. އެމީހުންވެސް ސުކޫލުތަކުގެ ދަރިވަރުންގެ އަޚްލާޤު ގޯސްވަމުންދާތީ ވަރަށް ބޮޑަށް ހިތާމަކުރާކަން ފާޅުކުރިއެވެ. އަދި އެމީހުންގެ ތެރެއިން ގިނަމީހުން ވަނީ ބެލެނިވެރިންގެ ޢަމަލުތަކުގެ ސަބަބުން އަޚްލާޤު ދަށްވަން ދިމާވާ ސަބަބުތައްކަމަށް ދަރިވަރުން ފާހަގަކުރި ކަންކަމަށް އެއްބަސް ވެ ލައްވާފައެވެ. މިސާލެއްގެ ގޮތުން ގިނަބެލެނިވެރިންތަކެއް ފާހަގަކޮށްފައިވެއެވެ. " ޤާނުނާއި ޤަވާޢިދަށް ޙުރުމަތް ތެރިކޮށް ހިތުމުގައިވެސް ބައެއް މައިންބަފައިންގެ ކިބައިން ފެންނަނީ މިކަހަލަ މަންޒަރުތަކެއް. އަދި މިހެން މިކަން ވާނަމަ ދަރިފުޅުގެ އަޚުލާޤަށް ވާނީ ކިހިނެއްތޯއެވެ؟ އެދަރިފުޅަށް ވިސްނޭނީކޮން އެއްޗެއް ތޯވެސް ސުވާލު އުފައްދާފައި ވެއެވެ."\n އަލްއުސްތާޛު އިބްރާހީމް ރަޝީދު މޫސާގެ اسلامى أخلاق 1 ޞަފްހާ9ގެ ދެވަނަ ޕެރެގުރާފް\n ދަރިންނަށް އިސްލާމީ ތަރުބިއްޔަތު ދިނުން މިމަޢުޟޫއަށް އައްޝައިޚް މުޙައްމަދު ޝަހީމް އަލީ ސައީދު ލިއުއްވާފައިވާ ހުކުރު ޙުތުބާއަކުން ނަގާފައި\n ދީނުގެމަގު 29 رمضان 1412\n އަޅުގަނޑުމެން ބަސްދީގަތުން ހޯދައިފައިވާނީ ރާއްޖެތެރޭ ސުކޫލުތަކުގެ5ކުއްޖަކާއި މާލޭގެ ސުކޫލުތަކުގެ5ކުދިންގެ ފަރާތުންނެވެ. އެއީ ރާއްޖެތެއިން3ދަރިވަރަކާއި ބިލެއްދޫ ސުކޫލުގައި ކިޔަވާ2ކުއްޖަކެވެ. އަދި މަލެއިން ހިރިޔާ ސުކޫލްގެ3ދަރިވަރަކާއި ސީއެޗްއެސީގެ2ދަރިވަރެކެވެ.\n ޅ. ނައިފަރު ސުކޫލުގެ އަދި ސީއެޗު އެއްސީ ގެ ދަރިވަރުންގެ ބަސްދީގަތުމުގެ ތެރެއިން.\n މަޖީދިއްޔާ އާއި އަމީނިއްޔާ އަދި ކަލާފާނު ސުކޫލުގެ ބެލެނިވެރިންގެ ބަސްދީގަތުމުގެ ތެރެއިން.\nއަޙްމަދު މުޙައްމަދު :\n9 ޖޫން, 2011 | 10:31\nމިއީ ސަޅި ލިޔުމެއް. ހަޤީގަތުގައި އަޚްލާޤް ގޯސްވުމަށް ދިމާވަނީ އިސްލާމްދީނުގެ މައިގަނޑު ދެ އަސްލުކަމަށްވާ ޤުރުއާނާއި ރަސޫލާގެ ސުންނަތް ދޫކޮށް އެހެން ދީންތަކުގެ އުސޫލުތަކަކީ މާރަނގަޅު ގޮތްތަކެއް ކަމަށް ހެދައިގެން އެގޮތަށް އުޅެމުންދާތީ މިއީ ވަރަށް ހިތާމަ ހުރިކަމެއް.


އިރާންގައި ބައްޕަ އާ ދަރިފުޅު ކައިވެނި ކުރެވޭ ގޮތަށް ބިލެއް ފާސްކޮށްފި – Haftha\nSun, 23 February, 2020, 3:00 pm\nއިރާންގައި ބައްޕަ އާ ދަރިފުޅު ކައިވެނި ކުރެވޭ ގޮތަށް ބިލެއް ފާސްކޮށްފި\nއިރާންގައި އެޑޮޕްޓްކޮށްފައިވާ ދަރިފުޅާ ކައިވެނި ކުރެވޭ ގޮތަށް އެޤައުމުގެ ޤާނޫނަށް އިސްލާހެއް ހުށަހަޅާ އެ އެއިސްލާހް ފާސްކޮށްފިއެވެ.\nއިރާންގެ ޤާނޫން ހަދާ މަޖިލީހުން ފާސް ކުރި ބިލްގައި ބުނެފައިވަނީ، ކުއްޖާގެ އުމުރުން 13 އަހަރުވެފައިވާއިނަމަ، އެކުއްޖާގެ ބައްޕައާ އެޑޮޕްޓްކޮށްފައިވާ ދަރިފުޅެއްނަމަ އިނުމަށް ބޭނުންވެއްޖެ ހާލެއްގައި އެކަމަށް ހުރަހެއް ނެތް ކަމަށެވެ.\nމިބިލާ ގުޅިގެން އިރާންގައި އިންސާނީ ޙައްގުތަކަށް މަސައްކަތް ކުރާ ފަރާތްތަކުންވަނީ ކަންބޮޑުވުން ފާޅުކޮށްފައެވެ. މިގޮތުން އެފަރާތްތަކުން ބުނެފައިވަނީ، މިބިލްގެ ސަބަބުން ބޮޑެތި މައްސަލަތަށް ކުރިމަތިވާނެ ކަމަށާއި މިގޮތުން ބަލާއިރު ކުއްޖާގެ ބެލެނިވެރި ފަރާތުން ކުއްޖާއާ މެދު ޝަހުވާނީ ވިސްނުން އުފެދުމުގެ ފުރުސަތު މިކަމުން ލިބިގެންދާނެ ކަމަށެވެ.\nއިރާންގައި އަންހެނުންގެ ހައްގުތައް ފުޅާ ކުރުމަށް މިހާރުދަނީ މަސައްކަތްތަކެއް ކުރެވެމުންނެވެ. މިގޮތުން ދާދިފަހުންވަނީ އެގައުމުގެ އަންހެނުންނަށް ފުޓްބޯޅަ ސްޓޭޑިއަމްއަށް ވަދެވޭ ގޮތަށް ޤާނޫން އިސްލާހްކޮށްފައެވެ.


Vazeefaa gellidhaane vaahaka dhahkan Solskjaer beynumeh nuvi\nވަޒީފާ ގެއްލިދާނެ ވާހަކަ ދައްކަން ބޭނުމެއް ނުވި\nމެންޗެސްޓާ ޔުނައިޓެޑްގެ ކޯޗްގެ މަގާމު އޮލޭ ގަނާ ސޮލްޝަޔާ ގެއްލުމުގެ ބިރުވެރިކަން ކުރިމަތި ވެފައިވީ ނަމަވެސް އެ ވާހަކަ ދައްކަން އޭނާ ދެކޮޅު ހަދައިފި އެވެ.\nމިދިޔަ އާދިއްތަ ދުވަހު އާސެނަލް އާ ދެކޮޅަށް ކުޅުނު މެޗުން ޔުނައިޓެޑް ބަލިވުމުން، އެ ކުލަބުގެ ކުރީގެ ކެޕްޓަން ރޮއި ކީން ބުނެފައި ވަނީ "ސޮލްޝަޔާ މަގާމުން ވަކި ކުރުމުގެ ވަގުތު އޭނާ އާ ކުރިމަތިލާނެ" ކަމަށެވެ. ޗެމްޕިއަންސް ލީގްގައި ރޭ އިސްތަންބޫލް ބަޝްކްޝިއާ އާ ދެކޮޅަށް ކުޅުނު މެޗުން ޔުނައިޓެޑް ބަލިވުމުން ނޫސްވެރިން ވަނީ، ކީން ދެއްކި ވާހަކައަށް އިޝާރާތް ކޮށް ސޮލްޝަޔާ އާ ސުވާލު ކޮށްފަ އެވެ.\n"ތިކަހަލަ ވާހަކަތަކަށް ޖަވާބު ދިނުން އެއީ އަހަރެން ނުކުރާ ކަމެއް،" ސޮލްޝަޔާ ބުންޏެވެ. "އަދި މިއީ ސީޒަންގެ ކުރީ ކޮޅު، ހުރިހާ ވަގުތެއްގައިވެސް މީހުންގެ ހިޔާލުތައް ބޭރު ވާނެ، އެ ވަގުތުތަކުގައިވެސް ޖެހޭނެ ވަރުގަދަ ކޮށް ހުންނަން. އަހަރެން މަގާމަށް ހަމަޖައްސާފައި ވަނީ ކުލަބުން އަދި އަހަރެން އެކަން މި ކުރަނީ އަހަންނާއި އަހަރެމެންގެ މުވައްޒަފުންނަށް ވީ އެންމެ ރަނގަޅަކަށް."\nއެންމެ ފަހު ދެ މެޗުން ލިބުނު ދެރަ ނަތީޖާ ސޮލްޝަޔާ ސިފަ ކުރީ "ބަނޑުމަތީގައި ޖެހުން" ކަމަށެވެ. ޔުނައިޓެޑަށް ކުރިއަށް އޮތީ އެވަޓަންގެ މެޗެވެ. ސޮލސްޔާ ބުނީ އެވަޓަން މެޗުގައި ރަނގަޅު ރައްދެއް ދިނުމަށް ކުޅުންތެރިން ތައްޔާރު ވާނެ ކަމަށް އުންމިދު ކުރެވޭ ކަމަށެވެ.


Bus driver ge bandhah7dhuvas ithurukoffi | Mihaaru\nމަ ދުވަހު ހުޅުމާލޭގައި ހިނގި އެކްސިޑެންޓްގައި ބަސް ވެލި ފުންޏަކަށް އަރާފައި، އެ ބަސް ދުއްވަން އިން ޑްރައިވަރުގެ ބަންދުގެ މުއްދަތު އިތުރުކުރީ ކްރިމިނަލް ކޯޓުން -- ފޮޓޯ: ޕޮލިސް\n09 މެއި 2019 - 15:399comments\nޑްރައިވަރު ނިދާފައި އިނދެ ދުއްވާފައި ދިޔަ ބަހުގެ ދަށުވެ، މަރުވީ ޔުކްރެއިނުގެ އަންހެން ޓޫރިސްޓެކެވެ. އުމުރުން 31 އަހަރުގެ އެ މީހާގެ ހަށިގަނޑު މިހާރު ވަނީ އޭނާގެ އާއިލާއާ ހަވާލުކޮށްފަ އެވެ. އަދި ހަށިގަނޑު ގައުމަށް ގެންދިއުމުގެ ކަންކަން އާއިލާ އިން ވަނީ ފަށައިފަ އެވެ. ހަށިގަނޑު މިވަގުތު ބާއްވާފައި ވަނީ މޯޗަރީގަ އެވެ.\nމި އެކްސިޑެންޓުގެ މައްސަލައިގައި ހައްޔަރުކުރި ދިވެހި ޑްރައިވަރުގެ ތަހުގީގަށް ބަންދުގައި ބަހައްޓަން ކްރިމިނަލް ކޯޓުން ކުރިން ކަނޑައެޅީ ތިން ދުވަހެވެ.\nއެފްއެސްއެމްގެ ޕެޓްރޯލް ޝެޑު ކައިރީގައި މި އެކްސިޑެންޓު ހިނގީ ބަސް ޑްރައިވަރު ނިދިޖެހިފައި އިން ވަގުތު ސިއްސައިގެން ގޮސް ބަހުގެ ސްޕީޑް ބާރުކޮށްލުމުން، ކޮންޓްރޯލުން ނެއްޓި، ހިނގަން ނުކުމެ އުޅުނު ޓޫރިސްޓު މީހާގެ ގައިގެ މަތިން ބަސް ދިއުމުންނެވެ. މި ހާދިސާގައި އޭނާގެ ހަށިގަނޑު ޗަސްވެ، ވަގުތުން މަރުވި އެވެ.\nAccident gai maruvi Ukraine meehaage hashigandu aailaa aa havaalu koffi\nއެ އަންހެންމީހާ މަރުވުމުން އޭނާގެ ހަށިގަނޑު އަނބުރާ ގެންނަން އޭނާގެ މަންމަ ވަނީ ރާއްޖެ އައިސްފަ އެވެ. އަދި އޭނާގެ ހަށިގަނޑު ޔުކްރެއިނަށް ގެންދަން ހުއްދަ ހޯދަން އާއިލާ އިން ވަނީ އިންޑިއާ އަށް ގޮސްފަ އެވެ. ހަށިގަނޑު ޔުކުރެއިނަށް ގެންދެވެން އޮތީ އިންޑިއާ ގައި ހުންނަ އެ ގައުމުގެ އެމްބަސީގެ ހުއްދަ ލިބުމުންނެވެ.\nއިތުރު ލިޔުންތައް ބަހުގެ ޚިދުމަތް ފުލުހުން ހުޅުމާލެ ކްރިމިނަލް ކޯޓް ޓޫރިސްޓުން އެމްޓީސީސީ ޔުކްރެއިން މަރު ރާއްޖެ-ޔުކްރެއިން އެކްސިޑެންޓް މަގުމަތީގެ އެކްސިޑެންޓް


Neypaal Aai BahdhaLukoh Raajjeyge Gaumee Volley Team Balivee Seedhaa3Setun\nބަންގްލަދޭޝްގައި މިހާރު ކުރިޔަށްދާ ސެންޓްރަލް ޒޯން ސީނިއާ މެންސް ވޮލީބޯޅަ މުބާރާތުގައި ރާއްޖޭގެ ގައުމީ ވޮލީބޯޅަ ޓީމު އިއްޔެ ކުޅުނު ފުރަތަމަ މެޗުން ނޭޕާލް އަތުން ރާއްޖެ ބަލިވެެއްޖެވެ.\nމި މެޗުން ރާއްޖެ ބަލިވެފައިވަނީ ސީދާ ތިން ސެޓުންނެވެ.\nމި މެޗުގެ ފުރަތަމަ ސެޓު ނޭޕާލުން ހޯދީ 25-21 އިން ނެވެ. ދެވަނަ ސެޓް ނޭޕާލް ގެންގޮސްފައިވަނީ 25-17 އިންނެވެ. އަދި ތިންވަސެޓް ނޭޕާލުން ހޯދީ 25-15 އިންނެވެ.\nމުބާރާތުގެ ސެމީ ފައިނަލުން ޖާގަ ހޯދަން ރާއްޖެ އަށް ޖެހިފައިވަނީ މިއަދު ކުޅޭ މެޗުން ބަންގްލަދޭޝް އަތުން ސީދާ ތިން ސެޓުން މޮޅުވާށެވެ. މި ގްރޫޕްގެ ފުރަތަމަ މެޗުގައި ބަންގްލަދޭޝް ވަނީ ތިން ސެޓު އެއް ސެޓުން ނޭޕާލް ބަލިކޮށްފަ އެވެ.\nއޭޝިއަން ކަޕް ކޮލިފައިންގެ ފަހު މެޗްގައި ބޫޓާނާއި ދެކޮޅަށް ރޭ ރާއްޖޭގެ ގައުމީޓީމު ކުޅުނު މެޗް7ލަނޑު ...\nvomadmin March 28, 2018


BREAKING | Cvodi-19: Bali Jehunu Meehun Ge Adhadhu 5.2 Million Ah Araifi - Vaguthu\nކޮވިޑް-19: ބަލި ޖެހުނު މީހުންގެ އަދަދު 5.2 މިލިއަނަށް އަރައިފި\nހަލުވިކަމާއެކު ދުނިޔޭގެ އެކި ކަންކޮޅުތަކުގައި ފެތުރެމުންދާ ނުރައްކާތެރި ނޮވެލް ކޮރޯނާވައިރަސް (ކޮވިޑް-19) ޖެހުނު މީހުންގެ އަދަދު 5.2 މިލިއަނަށް އަރައިފިއެވެ.\nކޮވިޑް-19 އާއި ބެހޭ މަޢުލޫމާތު ހާމަކުރާ ބައިނަލްއަޤުވާމީ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު، މިހާތަނަށް ދުނިޔެއިން މި ބަލި ޖެހުނު މީހުންގެ ޖުމްލަ އަދަދު ވަނީ، 5,340,192 (ފަސް މިލިއަން ތިންލައްކަ ސާޅީސްހާސް ސަތޭކަ ނުވަދިހަ ދޭއް) އަށް އަރާފައެވެ.\nދުނިޔޭގެ އެކި ކަންކޮޅުތަކުގައި ކޮވިޑް-19 ގެ ނުރައްކާ ބޮޑުވެފައި ވާއިރު، މި ބަލިމަޑުކަމުގައި މިހާތަނަށް މަރުވި މީހުންގެ އަދަދު ވަނީ 340,735 އަށް އަރާފައެވެ. ދުނިޔެއިން މިހާތަނަށް މި ބަލި ޖެހުނު މީހުންގެ ތެރެއިން 2,178,862 މީހަރު ރަނގަޅުވެފައި ވެއެވެ.\nމިހާތަނަށް ދުނިޔެއިން މި ބަލި ފެނުނު ޤައުމުތަކުގެ ތެރެއިން، ވައިރަސްގެ ނުރައްކާ އެންމެ ބޮޑުވެފައި ވަނީ އެމެރިކާ އަށެވެ. އެޤައުމުން އެކަނިވެސް މިހާތަނަށް ޖުމްލަ 1,648,283 މީހަކަށް ބަލި ޖެހިފައި ވާއިރު، އޭގެތެރެއިން 97,732 މީހަކު ވަނީ މަރުވެފައެވެ. އެމެރިކާ އަކީ މި ބަލީގައި އެންމެ ގިނަ ބަޔަކު ފައްސިވެ، އެންމެ ގިނަ ބަޔަކު މި ބަލި ޖެހިގެން މަރުވި ޤައުމުވެސް މެއެވެ.\nރާއްޖެ ހިމެނޭ އޭޝިއާ ސަރަޙައްދުން ކޮވިޑް-19 ގެ ނުރައްކާ އެންމެ ބޮޑުވެފައި ވަނީ އިންޑިއާ އަށެވެ. އެޤައުމުގައި ބަލި ފެތުރޭ މިންވަރު ދުވަހެއް ދުވަހަކަށް އިތުރުވަމުން އަންނައިރު، މިހާތަނަށް އެޤައުމުން 127,358 މީހަކަށް ބަލި ޖެހި، އޭގެތެރެއިން 3,759 މީހަކު މަރުވެފައި ވެއެވެ.


Kolamaafushi Magu Hedhumuge Mashroou Ge Dhashun Survey Hedhumuge Masahkkai Fashaifi ކޮލަމާފުށީ މަގު ހެދުމުގެ މަޝްރޫއުގެ ދަށުން ސަރވޭ ހެދުމުގެ މަސައްކަތް ފަށައިފި – Huvadhoo News Kolamaafushi Magu Hedhumuge Mashroou Ge Dhashun Survey Hedhumuge Masahkkai Fashaifi Huvadhoo News\nކޮލަމާފުށީ މަގު ހެދުމުގެ މަޝްރޫއުގެ ދަށުން ސަރވޭ ހެދުމުގެ މަސައްކަތް ފަށައިފި\nގއ ކޮލަމާފުށި މަގު ހެދުމުގެ މަޝްރޫއުގެ ދަށުން ތަރައްގީކުރާ މަގުތަކުގެ ސަރވޭ ހެދުމުގެ މަސައްކަތް ކުރަން ފަށައިފިއެވެ.\nރޯޑް ޑިވޮލޮމްޕަންޓް ކޯޕަރޭޝަން (އާރްޑީސީ)ގެ މީޑިއާ ކޯޑިނޭޓަރ އަހުމަދު ރަޝީދު ހުވަދޫ ނިއުސް އަށް މައުލޫމާތު ދެއްވަމުން ވިދާޅުވީ، ކޮލަމާފުށީ މަގު ހެދުމުގެ މަޝްރޫއުގެ ދަށުން މިހާރު ކުރިއަށް ގެންދަނީ ތަރައްގީކުރާ މަގުތަކުގެ ސަރވޭގެ މަސައްކަތް ކަމަށެވެ.\nސަރވޭގެ މަސައްކަތް ނިމުނުހާ އަވަހަކަށް އަމަލީ މަސައްކަތް ފެށުމަށް ވަނީ ހަމަޖެހިފައި. މިހާރުވަނީ މަސައްކަތަށް ބޭނުންވާނެ 50 އަށްވުރެ ގިނަ މުވައްޒަފުން ހޯދަން އިއުލާން ކޮށްފައި. ސަތޭކަ އިންސައްތަ ދިވެހި މުވައްޒަފުން ހިމެނޭހެން ބޮޑަށް އިސްކަންދޭނީ ކޮލަމާފުށިން މުވައްޒަފުން ނެގުމަށް. އަހުމަދު ވިދާޅުވިއެވެ.\nމަޝްރޫއުގެ ދަށުން ކުރަން ހަމަޖެހިފައިވާ މަސައްކަތްތައް:\n8 ކިލޯމީޓަރުގެ މަގުގައި ތާރުއެޅުން\nމަގުތަކުގައި ފެން ހިންދާ ނިޒާމު ގާއިމުކުރުން\nމަގުތަކުގައި މަގުބައްތި ޖެހުން https://t.co/KSN88XZtSk\n— އަހުމަދު (@Dhonkolhu) January 24, 2022\nމިނިސްޓްރީ އޮފް ނެޝަނަލް ޕްލޭނިންގ، ހައުސިންގ އެންޑް އިންފްރަސްޓްރަކްޗަރި އިން ޑިޒައިން އެންޑް ބިލްޑް އުސޫލުން އާރްޑީސީއާ ހަވާލުކޮށްގެން ކުރިއަށް ގެންދިއުމަށް ހަމަޖެހިފައިވާ މި މަޝްރޫއުއަކީ 85 މިލިއަން ރުފިޔާގެ މަޝްރޫއުއެކެވެ. މިމަސައްކަތް ނިންމަން ހަވާލުކޮށްފައިވަނީ 450 ދުވަސްތެރޭގައެވެ.\nޑިޒައިން އެންޑް ބިލްޑް އުސޫލުން އެ މަސައްކަތް އާރުޑީސީއާ ހަވާލުކުރީ ޖުމުލަ 85 މިލިއަން ރުފިޔާ އަށެވެ. މަސައްކަތް ނިންމަން ހަވާލުކޮށްފައި ވަނީ 450 ދުވަސް (15 މަސް ދުވަސް) ތެރޭގަ އެވެ. https://t.co/9nxVRsdkgq\n— Shama (@Shamarashydd) January 24, 2022\nމިމަޝްރޫއުގެ ދަށުން ކޮލަމާފުށީގައި 8 ކިލޯމީޓަރުގެ މަގުގައި ތާރު އެޅުން، މަގުތަކުގައި ފެންހިންދާ ނިޒާމު ގާއިމުކުރުމުގެ އިތުރުން މަގުބައްތި ހަރުކުރުން ހިމެނެއެވެ.


10:00 gai ticket vihkan fashaane, dhivehi Supporters ag vihkaanee 3000 ticket 10:00 gai ticket vihkan fashaane, dhivehi Supporters ag vihkaanee 3000 ticket\nބުދަ 27 އޮކްޓޯބަރ 2021\nދިވެހި ސަޕޯޓަރުން ނަގަނީ އާދަޔާ ހިލާފް ފޯރިއެއް، ބޭނުންވާ ވަރަސް ޓިކެޓެއް ނުލިބޭ: ފޮޓޯ-އެފްއޭއެމް\n10:00 ގައި ޓިކެޓް ވިއްކަން ފަށާނެ، ދިވެހި ސަޕޯޓަރުންނަށް ވިއްކާނީ 3000 ޓިކެޓް\nއަންގާރަ 12 އޮކްޓޯބަރ 2021 | އައުޓްރީޗް\nއުރީދޫ ސާފްޗެމްޕިއަންޝިޕްގައި މާދަމާރޭ ދިވެހި ޓީމް އިންޑިޔާއާ ވާދަކުރާ މެޗުގެ ޓިކެޓް މިއަދު ހެނދުނު 10:00 ގައި ވިއްކަން ފަށާނެއެވެ. ޓިކެޓް ވިއްކާނީ ޒުވާނުންގެ މަރުކަޒުންނެވެ. އެފްއޭއެމްއިން މައުލޫމާތުދެއްވާ ގޮތުގައި މިމެޗަށް ދިވެހި ސަޕޯޓަރުންނަށް ކަނޑައަޅާފައިވަނީ 3000 ޓިކެޓެވެ.\nރާއްޖެ ފުރަތަމަ ކުޅުނު ތިން މެޗުގައި ކޮންމެ މީހަކަށްވެސް ފުރަތަމަ ވިއްކީ ފަސްޓިކެޓެވެ. އެކަމަކު އިންޑިޔާ މެޗަށް ވިއްކާނީ މީހަކަށް ދެ ޓިކެޓެވެ. އެއީ ދަނޑަށް ވަންނަ ދެ މީހުންގެވެސް އައިޑީކާޑާއި، ވެކްސިން ކާޑް ދެއްކުމުންނެވެ. ޓިކެޓް ވިއްކުމުގެ އިންތިޒާމްތައް ފަސޭހަކުރުމަށް ޒުވާނުންގެ މަރުކަޒުގައި3ކައުންޓަރ ވަނީ ބަހައްޓާފައެވެ. އަދި ކިޔު ހަދަން ފަށާ ގަޑިއަކީ 09:30 ކަމުގައި ވަނީ ކަނޑައަޅާފައެވެ.\nކިޔު ހަދަން ފަށަން ވަކިގަޑިއެއް ކަނޑައެޅިނަމަވެސް ރޭވެސް ޒުވާނުންގެ މަރުކަރުގައި މީހުން ކިޔުހެދިއެވެ. އެކަމަކު އެމީހުންނާ ވާހަކަދައްކަން އެތަނަށް ޔޫތް މިނިސްޓަރ އަހުމަދު މަހުލޫފް ވަޑައިެގން ޓިކެޓް ވިއްކުމުގެ އިންތިޒާމް އޮތްގޮތް އޮޅުންފިލުއްވައިދެއްވިއެވެ.\nޝައުފާ ވޮލީ ކޯޓުން, ރަށު ކައުންސިލް އިދާރާއަށް، ކުޅިވަރު ކޯޓުން ދަސްވި ފިލާވަޅުތަކުން ތަޖުރިބާ ލިބޭ\nއެންމެންނަށް ރައްކާތެރި، ހަމަހަމަ މުސްތަޤްބަލެއް ހޯދުމަށް އެކުގައި މަސައްކަތް ކުރަންޖެހޭ – ރައީސް\nޖިރޫގެ ލަނޑުން މިލާން އެއްވަނައަށް\nމިއަދު 115 މީހުން ޕޮޒިޓިވްވެ، ފަރުވާކުރާ މީހުންގެ އަދަދު 1،553 އަށް!


Gasim ge anbikanbalun vazeerukamah lun sifa kurevenee joke eh gothuga - Umar Naseer\nޤާސިމް އަނބިކަބަލުން ވަޒީރުކަމަށްލުން ސިފަކުރެވެނީ ޖޯކެއް ގޮތުގައި - އުމަރު ނަސީރު\n- 8 months ago5- ޝަފްރާޒް އހ\nޤާސިމް އިބްރާހިމްގެ އަނބިކަނބަލުން މިނިސްޓަރުކަމަށް ޖޭޕީގެ ސްލޮޓްގައި ލުން ސިފަ ކުރައްވަނީ ޖޯކެއްގޮތުގައި ކަމަށް ކުރީގެ ހޯމް މިނިސްޓަރ އުމަރު ނަޝީރު ވިދާޅުވެއްޖެއެވެ.\nއޭނާ މިހެން ވިދާޅުވެފައިވަނީ "ވޮއިސް"އަށް ދެއްވި ޚާއްސަ އިންޓަވިއުއެއްގައެވެ.\n"ޖުމްހޫރީ ޕާޓީގައި ވަރަށް ގިނަ އަދަދެއްގެ ޤާބިލް މީހުން ތިބޭނެ. ވަރަށް ގިނަ މީހުން އުންމީދު ކުރި ޖުމްހޫރީ ޕާޓީއަކީ އެމީހުންގެ ޕޮލިޓިކަލް ކެރިއަ އެލިވޭޓްކޮށްދޭނެތަންކަމަށް. ތައުލީމީ އެތައްބަޔަކު ވަދެ އެފާޓީގައި އެބަތިބި. އެކަމަކު ޓްރާސްޕޯޓް މިނިސްޓަރުކަން އަނބިކަބަލުންނަށް ދިނުމަކީ ހަމަ ވަރަށް ހަޑި މަންޒަރެއް" އުމަރު ވިދާޅުވިއެވެ.\n"އައިސީ ދިސް އޭޒްއަ ޖޯކް" އުމަރު ވިދާޅުވިއެވެ.\nޤާސިމް އިބްރާހިމްގެ ފަދަ ހައި ޕޮރޮފައިލް އެކްސްޕީރިއަސް ބޭފުޅެއްގެ ފަރާތުން މިފަދަކަމެއް އެއްގޮތަކަށްވެސް އުންމީދު ނުކުރައްވާކަމަށް އުމަރު ވިދާޅުވިއެވެ.\nޤާސިމްގެ ފަރާތުން އުންމީދުކުރެވިފައިވަނީ އަމިއްލަ އެދުންތަކުން ދުރުކޮށް ނަމަވެސް ވަޒީރުންގެ މަޖިލިސް އެކުލަވާލި ހިސާބުން މިކަން ކަން ގޮސްފައިވަނީ މުޅިން އެއާހިލާފަށްކަމަށް ވެސް އުމަރު ވިދާޅުވިއެވެ.\nއުމަރު ވިދާޅުވި ގޮތުގައި ޤާސިމްއަކީ މިހާރުވެސް ވަރަށް ގާތް ބޭފުޅެއްކަން ފާހަގަކުރައްވާފައިވެއެވެ.\nޖޭޕީ ޤާސިމް އިބްރާހިމް\nމިނިސްޓަރުކަން ދެއްވާފަ، ޓީޥީ ރިޕޯޓެއް ގެނަސްދީ، އޭގަ ފޭކް ޑިގްރީ ތަކެއްގެ ވާހަކަ ދެއްކީ. ލަންކާގައި އެކަމަނާ ހެއްދެވީ ކޭކު ކޯހެއްކަން ވަރަށްގިނަ ދިވެހީންނަށް އިގޭ! މިފަދަ ކަނަްތަކުން މި ބިންގާއެޅެނީ ވަރަށް ނުބައިކަންތަކެއްގެ ފެށުން. ގައުމުގެ އެތަކެއް ޒުވާނުން މިކަހަލަ ފޭކް ޑިގްރީ ހިފައިގެން ދެން ނިކުންނާނެ.\nޢުމަރަކީ ހައްްްޤަށް ބަސްވިދާޅުވާ ބޭފުޅެއް .\nމިސަރުކާރަކީ ލިބޭމީހާއަށް ލިބޭނެ ކަމުގެ ގެރެންޓީ ދީ ނުލިބޭމީހާ އިތުރަށް ފަޡީހަތް ކުރާ ސަރުކާރެއް ނިކަމެތިން ނައް އިތުރު ނިކަމެތިކަމެއް ދޭނެ ސަރުކާރެއް.ހަގީގަތަކީ އަމިއްލަ އެދުމުން ފޮވެފަ ތިބި ބަޔަކު ތަހްޒީބު ވެރިކަމެއް ކުރިއަނުދޭން ވެގެން ފާވެގަތް ސަރުކާރެއް .މިއީކީ ހޮޔޮ އޯގާތެރިކަމެއް ރައްޔިތަކަށް ވެވޭނެ ސަރުކާރެއްނުނުް .\nއުމަރު ތިބުނީ ހަމަ ތެދެއް. ވެރިކަމާ މަތީ މަގާމު ތަކަށް ދަހިވެތިވެފަ ތިބޭމީހުން އުޅޭނީ އެހެން. މިޤައުމުގަ މުއްސަނދިމީހާ އަށް އަދިވެސް އޮތީ ހުރިހާ މޮޅަކާ އުފަލެއް. މުއްސަނދިންނަށް ވަޒީފާތަކާ ގިނަ ލާރި ލިބެން އޮތީ. އަހަރެމެންނަކީ ދެރަނިކަމެތިން. ލާރިއެއްލިބޭނެ ގޮތެއް ނެތް. ވަޒީފާއެއް ދޭނެމީހަކު ނެތް. ދަރިން ކިޔަވަން ސްކޫލަށް ފޮނުވުނަސް ޓިއުޝަން ބޭނުންވިޔަސް ޓިއުޝަން ދެވޭނެ ގޮތެއް ނެތް. މުއްސަނދިންނަށް ހުރިހާ މޮޅެއް އޮތީ.\nއުމަރު ރައީސް ކަމައް ކުރިމަތި ލުންވެސް ވަރައް ޖޯކް\nޕީއެންސީ ރަޖިސްޓަރކޮށްދޭން ގާސިމް ކަމަރު ބަނދެފި07 months ago


ޑެންގީ ހުމަށް ފަރުވާ ހޯދަމުން ދިޔަ އަންހެނަކު ނިޔާވެއްޖެ — Ihavandhoo.com\nޑެންގީ ހުމަށް ފަރުވާ ހޯދަމުން ދިޔަ އަންހެނަކު ނިޔާވެއްޖެ\n10 މެއި 2016 1 ޢަބުދުﷲ ޙަމީދު\nގދ ފަރެސް މާތޮޑާ ސިއްހީ މަރުކަޒުގައި ޑެންގީ ހުމަށް ފަރުވާ ހޯދަމުން ދިޔަ 35 އަހަރުގެ އަންހެނަކު ނިޔާވެއްޖެ އެވެ.\nޑެންގީއަށް ފަރުވާދެމުން ދަނިކޮށް މަރުވެފައި ވަނީ އެ ރަށު ހާޝިޔާ އަބްދުﷲ އެވެ. ހާޝިޔާ މަރުވެފައި ވަނީ އިތުރު ފަރުވާއަށް ގދ. ތިނަދޫގައި ހުންނަ ޑރ. އަބްދުސަމަދު މެމޯރިއަލް ހޮސްޕިޓަލަށް ގެންދަން ތައްޔާރުވެފައި ވަނިކޮށް ކަމަށް ފަރެސްމާތޮޑާ ސިއްހީ މަރުކަޒުން ބުނެ އެވެ.\nޑެންގީ ޖެހިގެން ފަރެސްމާތޮޑާ އިން މީހަކު ނިޔާވެފައި ވާއިރު، މިދިޔަ ބުރާސްފަތި ދުވަހު ހެލްތު މިނިސްޓްރީގައި އޮތް ނޫސްވެރިންގެ ބައްދަލުވުމެއްގައި ހެލްތު ޕްރޮޓެކްޝަން އެޖެންސީ (އެޗްޕީއޭ)ގެ ހެޑް އޮފް ސަވައިލެންސް އިބްރާހިމް ނިޝާން އަހުމަދު ވިދާޅުވީ، މި އަހަރު މިހާތަނަށް ޑެންގީ ޖެހިގެން މީހަކު މަރުވެފައެއް ނުވާ ކަމަށާއި އެހެންކަމުން ޑެންގީގައި މި އަހަރު މީހަކު މަރުނުވެ ކުރިއަށްދެވޭނެ ކަމަށެވެ.\nމިދިޔަ އަހަރާ އަޅާބަލާއިރު މި އަހަރުގެ މިހާތަނަށް ޑެންގީ ޖެހިގެން ރިޕޯޓުކޮށްފައިވާ މިންވަރު ވަނީ އިތުރުވެފަ އެވެ. މި އަހަރުގެ މިހާތަނަށް 464 ކޭސް ހުށައަޅާފައިވާ އޭގެ 96 ޕަސެންޓްއަކީ ފުރާނައަށް ގެއްލުންނުވާ ޑެންގީ ހުމުގެ ކޭސްތައް ކަމަށް ހެލްތު މިނިސްޓްރީ އިން ބުނެ އެވެ. އޭގެތެރެއިން 67 ޕަސެންޓް ކޭސް ހުށައަޅާފައި ވަނީ އަތޮޅުތެރެއިންނެވެ.\nއަދި މިހާރު ޑެންގީ ހުން އެންމެ ގިނައިން ފެންނަމުން ދަނީ މާލެ، ހުޅުމާލެ، ކ. ކާށިދޫ އަދި ހއ. އިހަވަންދޫން ކަމަށް ހެލްތު މިނިސްޓްރީން ވަނީ ބުނެފައެވެ.\nމިހާރު އުޅޭ މީހުން ހާދަހާވާ މޮޅުވެފައި ބޮޑާކަމާއި ކިބުރުވެރިކަންވެސް އިންތިހާއަށް ގޮއްސިއޭ ދޮތަ؟ ޑެންގޫގައި މީހަކު މަރުނުވެ ކުރިއަށް ދެވޭނެކަމަށް ބުނުމަކީ އަހެރެމެން ބަލިކަށި އިންސާނުންނަށް ބުނަން އެކަށީގެންވާ ބަސްބަހެއްނޫނެވެ․ އަދި އެ ބަލީގައި މީހަކު މަރުނުވުމަކީ އެބަލީގެ ނުރައްކާތެރިކަން ކުޑަކަން ހާމަކޮށްދޭ ދަލީލެއްނޫނެވެ․ ބައްޔެއްގެ ނުރައްކާތެރިކަން އެބަލި ފެތުރެމުންދާ ހަލުއިކަމުގެ މައްޗަށްވެސް ބިނާކުރެވޭނެއެވެ․ ޞިއްޙީ ދާއިރާގެ ދޯހަޅިނޫންކަން ކިތަންމެވަރަކަށް ބަޔާންކުރަން އުޅުނަސް އެދާއިރާގެ ދޯހަޅިކަން އެއީ ސިއްރުކުރެވޭނެ ކަމެއްނޫނެވެ․ އެމްޑީޕީ ސަރުކާރުގައިވެސް އަދި މިހާރުގެ ސަރުކާރުގައިވެސް އަދި އޭގެ ކުރިންއޮތް ސަރުކާރުގައިވެސް އެންމެ ދޯހަޅި ދާއިރާއަކީ ޞިއްޙީ ދާއިރާއެވެ․ ރައްޔިތުން ސަލާމަތުން ނުތިބެ ތާރު އެޅި މަގުތަކުގައި ދުއްވާނެ މީހަކު ނޫޅޭނެއެވެ․ ނަރުދަމާއަށް ދެކަމު ހާޖަތު ދާނެމީހަކު ނޫޅޭނެއެވެ․ ބުރިޖުމަތިން ހުރަސްކުރާނެ މީހަކު ނޫޅޭނެއެވެ․ ފުލެޓްތަކުގައި ދިރި އުޅޭނެ މީހަކު ނޫޅޭނެއެވެ․\n– 11 މެއި 2016 1 0


First Lady ge campaign team in kuranee gairu gaanoonee kameh: Ameeth | Mihaaru\nމެމްބަރު އަމީތު (ވ-2) ފުލުހުންގެ ބެލުމުގެ ދަށުގައި. ފޮޓޯ: ހުސެއިން ވަހީދު /މިހާރު\nފަސްޓް ލޭޑީގެ ކެމްޕެއިން ޓީމުން ކުރަނީ ޣައިރު ގާނޫނީ ކަމެއް: އަމީތު\n20 ސެޕްޓެމްބަރ 2017 - 20:20 17 comments\nރައީސް އަބްދުﷲ ޔާމީންގެ އަނބިކަނބަލުން ފާތުމަތު އިބްރާހީމްގެ ކެމްޕެއިން ޓީމުގެ ބޭފުޅުން ރަށްރަށަށް އަރާވަޑައިގެން ދައްކަވަނީ ޣައިރު ގާނޫނީ ވާހަކަތަކެއް ކަމަށް މަޑުއްވަރީ ދާއިރާގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަން (އީސީ) އިން ކަނޑައަޅާފައިވާ މުހައްމަދު އަމީތު މިއަދު ވިދާޅުވެއްޖެ އެވެ.\nރައްޔިތުންގެ މަޖިލީހުން ހުސްވެފައިވާ ކަމަށް އީސީން ކަނޑައެޅި ގޮނޑިތައް ކާމިޔާބު ކުރުމަށް ފަސްޓް ލޭޑީ އިސްވެ ހުންނަވައި، ޕީޕީއެމްގެ ޚާއްސަ ވަފުދަކުން އަންނަނީ ބައެއް ރަށްރަށުގައި ކެމްޕެއިން ކުރައްވަމުންނެވެ. އޭގެ ތެރޭގައި މަޑުއްވަރީ އާއި ދިއްދޫ ދާއިރާގެ ރަށްތައް ހިމެނެ އެވެ.\nރައްޔިތުންގެ މަޖިލީހުގެ މެމްބަރުންނާ އެކު ފަސްޓްލޭޑީ ފާތުން އިއްޔެ މަޑުއްވަރީގައި. --ފޮޓޯ/ޕީޕީއެމް\nއިދިކޮޅު ހަރަކާތްތަކުގެ މައި ޖަގަހަ މ. ކުނޫޒުގައި ބޭއްވި ނޫސްވެރިންގެ ބައްދަލުވުމެއްގައި އަމީތު ވިދާޅުވީ ފަސްޓް ލޭޑީ އިސްވެ ހުންނަވައިގެން މަސައްކަތް ކުރައްވަނީ އިއުލާންކޮށްފައި ނެތް އިންތިޚާބަކަށް ވޯޓު ހޯދުމަށް ކަމަށެވެ. އެކަމަކު، ސަރުކާރުގެ އިސްވެރިން ރަށްރަށަށް ވަޑައިގަތުމަކީ މައްސަލައެއް ނޫން ކަމަށާއި އެކަން ކުރައްވަން ވާނީ ރައްޔިތުން އެދޭ ކަންކަން ހައްލުކޮށްދީފައި ކަމަށް އޭނާ ވިދާޅުވި އެވެ.\nކުނޫޒުގައި ބޭއްވި ނޫސްވެރިންގެ ބައްދަލުވުމެއްގައި އަމީތު (ވ) ވާހަކަ ދައްކަވަނީ. - ފޮޓޯ: ހުސެއިން ވަހީދު/ މިހާރު\nއަމީތު ވިދާޅުވި ގޮތުގައި އޭނާ ޕީޕީއެމްގައި ހޭދަކުރެއްވި ތިން އަހަރު ދުވަހުގެ ތެރޭގައި އެތައް ފަހަރަކު ފަސްޓް ލޭޑީގެ އަރިހުގައި ދާއިރާގެ ރަށްތަކަށް ވަޑައިގަތުމަށް އެދިވަޑައިގެންނެވި އެވެ. ނަމަވެސް ރަށްރަށަށް ވަޑައިގަތުމަށް ފަސްޓް ލޭޑީ ބޭނުންފުޅު ނުވި ކަމަށް އަމީތު ވިދާޅުވި އެވެ.\n"ވޯޓެއްގެ ވާހަކަ ދައްކާއިރަށް ފާތުން އަށް އެނގިވަޑައިގެންފި މީދޫ، މަޑުއްވަރީ ކިޔާ ދެ ރަށް އޮތްކަން. ވަޑައިގެންނެވީކީ ރައްޔިތުންގެ ހައްގުތައް ހޯއްދަވައި ދެއްވާފައެއް ނޫން. މީދޫގެ ޒުވާން ކުއްޖަކު ވަރަށް ރަހުމުކުޑަކޮށް މަރާލިތާ ދެ މަސް ދުވަސް ފާއިތުވެގެން ދިޔައީ. އެ ކުއްޖާ އަށް އިންސާފު ހޯދައި ދިނުމަށް ސަރުކާރުން ކުރި ކަންތައްތަކެއް ފެންނާކަށެއް ނެތް،" މިދިޔަ ޖުލައި 31 ވަނަ ދުވަހުގެ ރޭ ހިންގި މާރާމާރީގައި ވަޅި ހަރައި މުހައްމަދު އަނަސް މަރާލި މައްސަލައަށް އިޝާރާތް ކުރައްވައި އަމީތު ވިދާޅުވި އެވެ.\nއަމީތު ވިދާޅުވި ގޮތުގައި އިންތިޚާބު އޮންނަ ކަމަށް ހީކޮށް، ރަށްރަށަށް ކެމްޕެއިން ޓީމުތަކުން ދިޔަޔަސް، ރައްޔިތުންގެ ތާއީދެއް ނުލިބޭނެ އެވެ. އެކަން މަޑުއްވަރީ ދާއިރާގެ ރައްޔިތުން އިއްޔެ ދައްކައިދީފައިވާ ކަމަށާއި ފަސްޓް ލޭޑީގެ ޓީމުން ކުރައްވަނީ ޣައިރު ގާނޫނީ ކަމެއް ކަމަށް އަމީތު ވިދާޅުވި އެވެ.\nފަސްޓް ލޭޑީ އަކީ އެއްވެސް ގާނޫނަކާއި ގަވާއިދަކުން ސިޔާސީ ކަންކަން ކުރެއްވުމުގެ ޒިންމާއާ ހަވާލުވެވަޑައިގެން ހުންނެވި ބޭފުޅެއް ނޫން ކަމަށާއި އެކަންކަން ހުއްޓާލައްވަން ޖެހޭ ކަމަށް އަމީތު ވިދާޅުވި އެވެ.\nދިއްދޫ ދާއިރާގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ކަނޑައެޅި އަބްދުއްލަތީފް މުހައްމަދު ވިދާޅުވީ ޕީޕީއެމުން ކެމްޕެއިންގެ މަސައްކަތްތައް ކުރަނީ ގާނޫނުއަސާސީ އާއި ގާނޫނާއި ހެދިފައި ހުރި ގަވާއިދުތަކާ ޚިލާފަށް ކަމަށެވެ. އަދި ސަރުކާރުގެ ބޯހިޔާވަހިކަމުގެ ސިޔާސަތުގެ ދަށުން ފްލެޓް ދިނީ މަކަރުވެރި، ހީލަތްތެރި ރޭވުމެއްގެ ދަށުން ކަމަށް ވެސް އޭނާ ތުހުމަތު ކުރެއްވި އެވެ.\nމިއީ މަކަރުވެރިކަމާއި ހީލަތްތެރިކަމުގައި ހައްދުން ނެއްޓިފައި އޮތް ސަރުކާރެއް ކަމަށް ވެސް ލަތީފް ވިދާޅުވި އެވެ. އަދި ފްލެޓް ދިނުމުގެ ކަންކަމުގައި އިސްކޮށް އުޅުއްވީ ފަސްޓް ލޭޑީ ކަމަށާއި އެކަމަނާ މިކަމުގައި ޒިންމާ ނަންގަވަން ޖެހިވަޑައިގަންނަވާނެ ކަމަށް ވެސް ލަތީފް ވިދާޅުވި އެވެ.\n"ރައީސް އޮފީހުން ނެރޭ އަމުރުތަކާއި ރާއްޖޭގެ މިނިސްޓްރީތަކާއި މިނިވަން މުއައްސަސާތަކުން ނެރޭ އަމުރުތަކަށް ވުރެ، މެޑަމް އޮފީހުން ނެރޭ އަމުރުތައް ބާރުވެގެން އެ ދެނީ،" އޭނާ ވިދާޅުވި އެވެ.\nރައްޔިތުންގެ މަޖިލީހުގެ ގޮނޑިއެއް ހުސްވުމުން ބައި އިލެކްޝަން ބާއްވަން ޖެހޭނެ ކަމަށް ގާނޫނުގައި ބުނާ މުއްދަތު ފަހަނައަޅައި ދިޔައިރު، އިލެކްޝަންސް ކޮމިޝަނުން އިންތިހާބު އޮންނާނެ ދުވަހެއް އިއުލާނެއް ނުކުރެ އެވެ. އަދި އިންތިހާބުގައި ވާދަ ކުރުމުގެ ފުރުސަތު ވެސް ހުޅުވާލާފައެއް ނުވެ އެވެ.\nއިތުރު ލިޔުންތައް ޕީޕީއެމް ޕީޕީއެމް ކެމްޕޭން ކުރީގެ ފަސްޓް ލޭޑީ ފާތުމަތު އިބްރާހީމް މެމްބަރު މުހައްމަދު އަމީތު


Covid-19: Mi dhemafirin, Hiley saabahah gamee hidhumathu gai!\nކެޑޭޓް ކޯގެ މެނޭޖަރ އަހުމީމް ޒަކަރިއްޔާ އާއި އޭނާ އަންހެނުން އަމްސޫދާ، ކޮވިޑްގެ ހަނގުރާމާގައި މި ދެ މަފިރިންގެ ފަރާތުން ފެނިގެންދަނީ އާދަޔާ ހިލާފު ހިތްވަރެއް--\nދުނިޔެއަށް ކުރިމަތިވެފައި މިއޮތް ބަލާއާފާތުގެ ބަލިމަޑުކަމުގެ ތެރެއިން އެތައް ގިނަ "ހީރޯ"އިން އަހަރެމެންނަށް ފެނިގެން ގޮސްފި އެވެ. ސުޕަހީރޯއިންނަށްވުރެ ވެސް ވަރުގަދަ ހީރޯއިންނެވެ. އޭގެ ތެރެއިން ބައެއް ހީރޯއިންނަކީ އެމީހުންގެ ވާހަކަތައް ނީވި އެހެނަސް އެތައް ހިދުމަތްތަކެއްކޮށް ދިނުމަށް ގައުމީ ހިދުމަތުގައި ލެއާއި ފެހި އަދި ހުދުގެ ދިފާއުގައި ތިބި މީހުންނެވެ. އޭގެ އެތައް މީހުންގެ ތެރެއިން މިފަހަރު ދައްކަން މި އުޅެނީ ކުޅުދުއްފުށީ ސިޓީގެ ފަހުރުވެރި ދެމަފިރިއެއްގެ ވާހަކަ އެވެ. އަހުމީމް ޒަކަރިއްޔާ އާއި އޭނާ އަންހެނުން އަމްސޫދާ އެވެ.\nކޮވިޑާއެކު ކުރިމަތިވި ބިރުވެރިކަމާއެކު، ހިލޭ ސާބަހަށް އެންމެ ފުރަތަމަ ދުވަހުން ފެށިގެންވެސް މިއަދާ ހަމައަށްވެސް މި ދެމަފިރިން އެދަނީ ނަމޫނާ ދައްކަމުންނެވެ. ކުޅުދުއްފުށީ ރީޖަނަލް ހޮސްޕިޓަލުން އެންމެ ފުރަތަމަ ވޮލެންޓިއަރުން ހޯދުމަށް ގޮވާލުމުން، އަހުމީމް އެކަމުގައި ބައިވެރިވި އެވެ. އެދުވަހުން ފެށިގެން ދެ ގޮތެއް ނުވެ އެތައް ވަގުތެއް އެތައް ހިދުމަތެއް މި ސިޓީއަކަށްޓަކައިކޮށް ދީފި އެވެ. ބަދަލުގައި އަހަރެމެންނަށް ބުނެލެވެން އޮތީ ޝުކުރިއްޔާއޭ އެކަންޏެވެ.\nމޯލްޑިވްސް ކެޑޭޓް ކޯގެ މޭޖާއެއްގެ މަގާމުގައި ހުންނެވި އަހްމީމަށް މިއީ އާކަމެއް ނޫނެވެ. ސުނާމީ ކާރިސާގައިވެސް އޭނާ ގައުމަށް ހިދުމަތްކޮށްދިނެވެ. އޭރު އޭނާ ހުންނެވީ ޖަލާލުއްދީން ސްކޫލުގެ ކެޑޭޓް އިންސްޓްރަކްޓަރެއްގެ މަގާމުގައި، އެ ދުވަހުވެސް އަހުމީމް ދައްކައިދީނީ ގައުމަށް، ރަށަށް އޮތް ލޮއެއްބެވެ. އެދުވަހުވެސް ސަތޭހާއެއްހާ ކެޑޭޓުން ގޮވައިގެން ނުކުމެ ރަށުތެރެ އާއި ގެތައް ސާފުކުރުމަށް އެންމެ ފުރަތަމަ ހަރަކާތްތެރިވީ ކެޑޭޓުންނެވެ. އެދުވަހެކޭ އެއްގޮތަށް މިއަދުވެސް ކެޑޭޓްގެ ފަރާތުން ފެންނަނީ ގައުމީ ޖޯޝާއި އަދަޔާ ހިލާފު ހިތްވަރެވެ.\n"ވޮލެންޓިއަރުން ހޯދުމަށް ހޮސްޕިޓަލުން ހުޅުވާލި ފުރުސަތުގައި ފުރަތަމަ ބޭނުން ހިފީ، އެއަށްފަހު އެތަނުގެ އޭރު ހަވާލުކުރި މަސައްކަތްތައް ނިންމާލުމަށްފަހު މަސައްކަތް ނެތި ދެ ތިން ދުވަސްވުމުން ކައުންސިލްގެ ރައީސްއަށް މެސެޖްކުރައްވައި ހިލޭ ސާބަހަށް މަސައްކަތްކުރަން ތައްޔާރަށް ހުރި ކަން ހާމަކުރީ،" އަހުމީމް ބުންޏެވެ.\nއެސްއެސްޑީގައި ރެޑްކުރެސެންޓްގެ ދެ ދަރުމަވެރިންނާއެކު އަމްސޫދާ ހަރަކާތްތެރިވަނީ--\nއެސްއެސްޑީގެ ޑެލިވަރީ ޓީމުގައި އަހުމީމު ހަރަކާތެރިވަނީ--\nއެދުވަހަށް ފަހު އަނެއްކާވެސް މަސައްކަތް ފަށާގަތީ އެވެ. ކައުންސިލްގައި ގާއިމުގައިވާ ޓާސްކް ފޯސްގެ ދަށުން އަހުމީމްގެ މަސައްކަތަށް ފެށީ އެވަގުތު އެންމެ ބޮޑަށް ބޭނުންވެފައިވާ ޑެލެވަރީ ޓީމާއެކު އެވެ. ފުރަބަންދުކޮށް ކާފިއު ހިންގާފައިވާތީ އެންމެ ބުރަ އެއްބަޔަކަށްވީ ޑެލިވަރީ ޓީމެވެ. ގޭބިސީތަކަށް ބޭނުންވާ ތަކެތި ފޯރުކޮށްދިނުމުގައި އެވެ. އެކަމުގައި ދުވަސްތަކެއް ހޭދަކުރުމަށްފަހު ގައުމީ ކެޑޭޓް ކޯއިން އަންގައިގެން ދެން އަހުމީމު ނުކުންނަށް ފެށީ ބަނދަރުގައި ގާއިމުކޮށްފައިވާ ސެކިއުރިޓީ ޑެސްކްގެ މަސައްކަތަށެވެ.\nއަހްމީމްގެ އަންހެނުން، އަމްސޫދާވެސް ފާހަގަކުރެވިފައިވަނީ އެފަދަ ދެވަނަ އެއް ނެތް ދަރުމަވެރިއެއްގެ ގޮތުގައި އެވެ. ރެޑްކުރެންސެންޓްގެ ފަސްޓްއެއިޑް ކޯސް ފުރިހަމަ ކުރުމަށްފަހު އަމްސޫދާ ހަރަކާތްތެރިވަމުން ދަނީ ރެޑްކުރެންސެންޓްގެ ދަރުމަވެރިއެއްގެ ގޮތުގައި އެވެ. ކޮވިޑްގެ މި ބަލިމަޑުކަމުގައި އަމްސޫދާ ވެސް ދަނީ އަހްމީމް ފަދައިން ސޯޝަލް ސަޕޯޓް ޑެސްކްގައި ހިދުމަތްކުރަމުންނެވެ.\n"އެނގިގެން ދިޔައީ ވަރަށް ގިނަ ބަޔަކު މިކަމުގައި ހާލުގައި ޖެހިފައި ތިބިކަން، ވަރަށް ގާތުން ފެނުނު، އެ މީހުންގެ ގެޔަކަށް ގޮސް ހާލަތު ބަލައި އެހީތެރިކަން ފޯރުކޮށްދިނުމަށް ކުރެވުނު މަސައްކަތުގައި އުޅެވުން، އެއީ މިކަމުން ލިބުނު ވަރަށް ބޮޑު ހިތްހަމަޖެހުމެއް،" ހަތަރު ކުދިންގެ މަންމަ އަމްސޫދާ ބުންޏެވެ.\nމިދަނޑިވަޅަކީ މާލީގޮތުން އެއްވެސް ބަޔަކަށް މާބޮޑު އެހީތެރިކަމެއް ދެވޭނެ ވަގުތަކަށް ނުވިޔަސް ދަރުމަވެރިއެއްގެ ގޮތުގައި މިފަދަ ވަގުތެއް ރައްޔިތުންނަށް ހިދުމަތްކުރަން ލިބުމަކީ އެންމެ ބޮޑު އެއް ހިތްހަމަޖެހުންކަމަށް އަމްސޫދާ ބުންޏެވެ. އެ ހިތްހަމަޖެހުމާއެކު އުފުލަން ޖެހޭ ބުރަ އާއި އެހެން ކަންކަން ހަނދާން ނެތިގެންދެ އެވެ. އެންމެ ފުރަތަމަ ދުވަހުން ފެށިގެންވެސް މި މަސައްކަތުގައި އެ ތިބީ ދެ ގޮތެއް ނުވެ، ގައުމީ ޖޯޝާއެކު އެވެ. ރެޑްކުރެސެންޓް ގޮސް ތިބި ދަރުމަވެރިންނަށް ބަލާއިރު އަމްސޫދާ ފިޔަވައި ދެން އެތަނުގައި ހަރަކާތްތެރިވަނީ އޭނާއަށްވުރެ އުމުރުގެ ގޮތުން ހަގު މީހުންނެވެ.\nބަނދަރުގައި ގާއިމުކޮށްފައިވާ ސެކިއުރިޓީ ޑެސްކްގައި އަހުމީމު ހަރަކާތްތެރިވަނީ\nކޮވިޑްގެ ކަންތައްތަކުގައި އެންމެ ފުރަތަމަ އަމްސޫދާ ފެނިގެންދިޔައީ ފުލޫ ކުލިނިކުންނެވެ. ފުލޫ ކުލިނިކް ރެޑްކުރެސެންޓްގެ ފަރާތުން ހިދުމަތްކުރުމަށްފަހު، ފަހުން ބަދަލުވީ ޝޯސަލް ސަޕޯޓް ޑެސްކަށެވެ.\nގޭތެރޭގައި ކުރަން ހުންނަ ކަންތައްތަކާއި ދަރިންގެ ކަންކަން ނިންމުމަށްފަހު ރޯދަމަހުގެ ދުވަސްތަކުގައި ވެސް އޭނާ ހިދުމަތްތައް ދިޔައީ ރައްޔިތުންނަށް ފޯރުކޮށްދެމުންނެވެ. ހދ އަތޮޅު ތައުލީމީ މަރުކަޒުގެ އެޑްމިން އޮފިސަރަކަށް އުޅޭ ދެމަފިރިން އެސްއެސްޑީއަށް ގޮސް މަސައްކަތްކުރަނީ ދެ ޑިއުޓީއެއްގަ އެވެ. އެހެންކަމުން އަބަދުވެސް ކޮންމެވެސް އެކަކު ދަރިން ކައިރީގައި ގޭގައި ހުރެ އެވެ.\nހިލޭ ސާބަހަށް ރައްޔިތުންނަށް ހިދުމަތް ކުރުމަކީ މި ދެ މަފިރިންނަށްވެސް ލިބޭ ވަރަށް ބޮޑު ހިތްހަމަޖެހުމެވެ. ކެޑޭޓްގެ ހަރަކާތް ފުޅާކުރުމުގައި އުތުރުގެ ގިނަ ރަށްތަކަށް ގޮސް އެތަކެއް ހާސް ދަރިވަރުން ކެޑޭޓްގެ ދާއިރާއަށް ނެރެދީފައިވާ އަހުމީމް ބުނީ، އޭނާއަށް ކެޑޭޓްގެ ތެރެއިން އެންމެ ބޮޑަށް ދަސްވީ ގައުމީ ހިދުމަތްކަމަށެވެ.\n"އަޅުގަނޑުމެންނަށް ކެޑޭޓް ކިޔަވައިދެއްވި ބޭފުޅުން ދެއްވި ނަސޭހަތަކީ ކޮންމެ ގައުމަކަށްވެސް އަންނާނެޔޭ ވަގުތުކޮޅުތަކެއް، އެ ދަނޑިވަޅުތަކުގައި ގައުމަށް ހިދުމަތްކުރަން ޖެހޭނެޔޭ، އެއީ ވަކި މީހަކު ބުނެ ނުވަތަ އަންގައިގެން ކުރަން ޖެހޭނެކަމެއް ނޫންކަމަށް،" އީޕީއެސް ސްކޫލުގައި ކިޔެވި ދުވަސްވަރު މަތިން ހަނދާން އާ ކުރައްވަމުން އަހުމީމް ބުންޏެވެ.\nއަމްސޫދާ އާއި އިތުރު ދަރުމަވެރިޔަކު ފުލޫ ކްލިނިކުގައި--\nފުރަބަންދުގެ ތެރެގައި ކުޅުދުއްފުއްޓަށް ކުރި ވިއްސާރާގައި އަހުމީމް، ކެޑޭޓް ކޯ ގެ ފަރާތުން ނުކުމެ ފެން ހިންދުމުގެ މަސައްކަތުގައި\nއަހްމީމް ބަނދަރު ސަރަހައްދުގައިި ހަރަކާތްތެރިވަނީ--\nއޭނާ ބުނި ގޮތުގައި، ރަސްމީކޮށް މިހާރު ބަނދަރު ބެލެހެއްޓުމުގެ ކަންކަމުގައި އުޅުއްވާއިރު ލިބޭ އެންމެ ބޮޑު ހިތްހަމަޖެހުމަކީ އެކުގައި މަސައްކަތްކުރާ އިންސްޓްރަކްޓަރުންގެ ފަރާތުންނެވެ. އެކުވެރި މާހައުލެއްގައި މަސައްކަތްކޮށްލަން ލިބޭތީ އެވެ. އޭނާއާއެކު މިހާރު ކެޑޭޓްގެ އިތުރު ހަތަރު އިންސްޓަކްޓަރުންވެސް ބަންދަރުގައި ދަނީ ފުލުހުންނާއެކު ފޯރިމަރަމުންނެވެ. ކެޑޭޓްގައި މިވަގުތު އިސްކޮށް އުޅުއްވާ ހުރިހާ ފަރާތްތަކަށް ޝުކުރުއަދާކުރާ ކަމަށާ ހާއްސަކޮށް ގައުމީ ކެޑޭޓް ކޯގެ ޑީޖީ އިޝާންގެ ނަން ފާހަގަކުރެއްވި އެވެ. އަދި ޖަލާލުއްދީން ސްކޫލްގެ ކުރީ ޕްރިންސިޕަލް ސައީދު އަހުމަދުގެ ނަން ވެސް އަހުމީމް ފާހަގަކުރައްވާ ޝުކުރު އަދާކުރެއްވި އެވެ.\n"އިޝާން ސަރ އަކީ ބައްޕައެއް ކަހަލަ ބޭފުޅެއް. އެހެންވެ އެކަން ވަރަށް ބޮޑަށް ފާހަގަކޮށްލަން ބޭނުންވޭ. އަދި ޖަލާލުއްދީން ސްކޫލްގެ ކުރީގެ ޕްރިންސިޕަލް ސައީދު ސަރ އަކީވެސް އަޅުގަނޑަށް އެތަކެއް ފުރުސަތުތަކެއް ހޯދައިދެއްވި ކެޑޭޓްގެ ދާއިރާ ވަރަށް ބޮޑަށް ކުރިއަރުވަން މަސައްކަތްކުރެއްވި ބޭފުޅެއް. އަދި އަފީފުއްދީން ސްކޫލްގެ ކުރީގެ ޕްރިންސިޕަލް އާދަމް މޫސާއަށް ވަރަށް ބޮޑަށް ޝުކުރު އަދާކުރަން." އަފީފުއްދީން ސްކޫލުގައި ވަޒީފާ އަދާކުރައްވަމުންގެންދަވާ އަހުމީމް ވިދާޅުވި އެވެ.\nއަހުމީމު މިދަނޑިވަޅުގައިވެސް އެންމެ ބޭނުންވާ އެއްކަމަކީ ހަރުދަނާ ޖީލެއް ބިނާކުރުމެވެ. އެކަމުގެ މުހިންމުކަން އެންމެ ބޮޑަށް އިހްސާސްވާނީ މިފަދަ ވަގުތުތަކުގައި އެވެ. އޭނާ ފާހަގަކުރައްވާ ގޮތުގައި ހަރުދަނާ ޖީލެއް ބިނާކުރުމުގެ މުހިންމު ދައުރެއް ސްކޫލުތަކުން ކުރެވޭނެ އެވެ. އެގޮތުން ފާހަގަކުރެއްވީ ޔުނިފޯމް ހަރަކާތްތަކެވެ. ޔުނިފޯމް ކޮންމެ ބޮޑީއަކީވެސް އެ ގެންދަން ޖެހޭ ގޮތަށް ގެންގޮސްފިނަމަ ހަރުދަނާ ޖީލެއް ބިނާކުރުމަށް މުހިންމު ދައުރެއް ކުޅެދޭނެ ކަމެކެވެ. އެކަމަކު ފޮޓޯގަނޑެއް ނަގާލުމުގެ ބޭނުމުގައި ކުރިއަށްގެންދާ ހަރަކާތްތަކުން މާބޮޑު މަންފާއެއް ދަރިވަރުންނަށް ނުކުރާނެކަން އަހުމީމް ފާހަގަކުރެއްވި އެވެ.\nއަހުމީމުގެ ވާހަކަތައް ނިންމާލަމުން އޭނާ ވަނީ ދެ ފަރާތުން އާއިލާގެ ފަރާތުން ލިބޭ އެއްބާރުލުމާއި އެހީތެރިކަން ފާހަގަކުރައްވައި އެފަރާތްތަކަށްވެސް ޝުކުރުއަދާކުރެއްވި އެވެ. އަދި ކުޅުދުއްފުށި ޓާސްކް ފޯސްއަށްވެސް ދެ ބޭފުޅުން ވަނީ ޝުކުރު އަދާކުރައްވާފައި އެވެ. މިފަދަ ހައްސާސީ ދަނޑިވަޅުތަކުގައި ގައުމު ދެކެ ލޯބިވާ ފަރާތްތަކުން އެނގިގެންދެ އެވެ. ހިލޭ ސާބަހަށް އެތަކެއް ވަގުތެއް ގުރުބާން ކުރެ އެވެ. އެފަދަ އެންމެހާ ފަރާތްތަކަށް އެދެނީ ބާޖަވެރި ހަޔާތަކަށެވެ.


2021ގެ މެދަށްވުރެ ކުރިން ވެކްސިން ލިބިދާނެ ކަމަށް އުއްމީދު ނުކުރޭ-ޑަބްލިއުއެޗްއޯ - AO News\n2021ގެ މެދަށްވުރެ ކުރިން ވެކްސިން ލިބިދާނެ ކަމަށް އުއްމީދު ނުކުރޭ-ޑަބްލިއުއެޗްއޯ\n2021 ގެ މެދަކާ ހަމައިން ނޫނީ ކޮވިޑް 19 އަށް ވެކްސިނެއް ހެދޭނެ ކަމުގެ އުއްމީދު ނުކުރުމަށް ދުނިޔޭގެ ސިއްޙަތާބެހޭ ޖަމްޢިއްޔާ ވޯލްޑް ހެލްތް އޯގަނައިޒޭޝަނުން ބުނެފިއެވެ. ޑަބްލިއު އެޗްއޯއިން މިހެން ބުނިއިރު މިހާރުވެސް ދުނިޔޭގައި މިބަލި އެންމެ ބޮޑަށް ފެތުރިފައިވާ އެމެރިކާއިން ކުރިއަށް އޮތް ދެތިން ހަފްތާގެ ތެރޭ ކޮވިޑް 19 ގެ ވެކްސިން ނެރެވޭނެ ކަމަށް ވަނީ ބުނެފައެވެ.\nއިތުރު އެތައް ޤައުމެއްގައިވެސް ވެކްސިންގެ ފަހު މަރްޙަލާ ކުރިއަށްދާކަން ހާމަކޮށްފައިވެއެވެ.\nޑަބްލިއުއެޗްއޯއިންވަނީ މިގޮތަށް އަވަސް އަރުވާލައިގެން އެކި ޤައުމުތަކުން ތައްޔާރުކުރާ ވެކްސިނަކީ އޭގެ ސައިޑް އިފެކްޓް ބޮޑުވެފައި ބަލިން ރަނގަޅުވާނެ ކަމުގެ ޔަޤީންކަން ކުޑަ އަދި ބޭނުން ކުރުމުގައި ރައްކާތެރިކަން ކަށަވަރުނުވާ ތަކެތިކަމަށް ވުމާއެކު އެފަދަ ވެކްސިނެއް ޑަބްލިއު އެޗްއޯގެ މިންގަނޑަށް ނުފެތޭނެ ކަމަށް ބުނެފައެވެ.\nކޮވިޑް 19 ގެ ސަބަބުން ދުނިޔޭގެ 870،000 މީހުން މަރުވެ 26 މިލިއަނަށް ވުރެ ގިނަ މީހުން ބަލީގެ ޝިކާރައަކަށް ވެފައިވާއިރު ދިރިތިބީން ވެސް ޙާލުގައިޖެހި މުޅި ދުނިޔޭގެ އިޤްތިސާދު މިވަނީ ފުން އަނދަވަޅަކަށް ވެއްޓިފައެވެ.\nއަލިފްދާލުގެ ސިއްޙަތާބެހޭ އޭޖެންސީން ހާމަކުރާ ގޮތުގައި ވެކްސިން ބާޒާރަށް ނެރުމުގައި އެތައް ސަތޭކަ ފަންނުވެރިން ޙަރަކާތްތެރިވަމުން އެބަދެއެވެ.\nރަޝިޔާގައިވަނީ މިހާރުވެސް ވެކްސިން ޓެސްޓުކޮށް ނިންމާފައެވެ. ހުކުރު ދުވަހު އެޤައުމުގެ ލެންސެޓް މެޑިކަލް ޖާނަލްގައި ވާ ތަޙްލީލީ ރިޕޯޓެއްގައި ވާގޮތުން ޓެސްޓު ކުރެވުނު މީހުންގެ ހަށިގަނޑުގައި ވަނީ އިތުރު ގެއްލުމެއްނެތި އެންޓި ބޮޑީސް އުފެދިފައެވެ.\nވޮޝިންޓަން ގައިވެސް ނޮވެންބަރު 1 ން ފެށިގެން ވެކްސިން ދޫކުރާނެ ކަމުގެ އަޑުވަނީ ގަދަވެފައެވެ. މިއީ ޑޮނަލްޑް ޓްރަންޕުގެ ކެމްޕޭން ވަޢުދެއްގެ ގޮތުގައި ދެކިގެން ކުރެވޭ މުހިއްމު މަސައްކަތެކެވެ.\nޢާއްމުގޮތެއްގައި ވެކްސިނެއް ޓެސްޓު ކުރުމުގައި އޭގެން ލިބޭ ގެއްލުން ބެލުމަށް ދިގު މުއްދަތެއްގެ ތަޙުލީލުތަކެއް ކުރެވި މަދުވެގެން އަހަރެއް ނުވަތަ2އަހަރު މިކަމަށް ހޭދަ ކުރެއެވެ. އެހެން ނަމަވެސް ދުނިޔެ ކޮވިޑް 19 ގެ މިވަބާގައި އެއްވެސް ބަޔަކު ތަސައްވަރު ނުކުރާހާ ގެއްލުން ބޮޑު ފައްތަރަކަށް ގޮސްފައިވާތީ މިކަމަށް ޙައްލެއް ހޯދުމުގެ ގޮތުން ޤައުމުތަކުން ދަނީ ވީ އެންމެ އަވަހަކަށް ވެކްސިން އީޖާދުކޮށް ނެރެވޭތޯ ގަދައަޅާ މަސައްކަތް ކުރަމުންނެވެ.\nކޮވިޑް19ދުނިޔޭގެ ޞިއްހަތު ޖަމްޢިއްޔާ


Dhe bageechaage saahibu meehaage vaahaka: Kahaf soorathun\nދެ ބަގީޗާގެ ސާހިބު މީހާގެ ވާހަކަ: ކަހަފު ސޫރަތުން\nކަހަފު ސޫރަތުގައި އައިސްފައިވާ ދެވަނަ ވާހަކައަކީވެސް ޢިބުރަތުން ފުރިގެންވާ ވާހަކައެކެވެ.\nމާތްﷲ ގެ ދީލަތި ރަޙްމަތުން، ދެބަގީޗާ ދެއްވާފައިވާ މީހެއްވިއެވެ. އެއީ މޭބިސްކަދުރުގެ ދެބަގީޗާއެވެ. އަދި އެ ދެބަގީޗާގެ ވަށައިގެން ކަދުރު ރުއްތައް ވެއެވެ. ދަނޑު ގޮވާންވެސް ވެއެވެ. އަބަދުވެސް އެ ދެބަގީޗާއިން މޭވާ އައިސް އައިސް ހުއްޓެވެ. ދެބަގީޗާގެ ދެމެދުން ފެންދެމޭ ކޯރެއްވެސް ލައްވާފައިވެއެވެ. އަދިވެސް އޭނާއަށް މުދާތަކާއި ތަނަވަސްކަން ދެއްވާފައިވެއެވެ.\nއޭނާއަށް ލިބިފައިވާ ތަނަވަސްކަމާ މުއްސަނދިކަން އޭނާގެ ހަލާކެއް ކަމުގައިވިއެވެ. ހިތުތެރޭގައި ބޮޑާކަމާއި ކިބުރުވެރިކަން އުފެދުނެވެ. އެތަކެތި ދެއްވި ފަރާތުގެ މަތިން އޭނާ ހަނދާން ނެތުނެވެ. އެތަކެއްޗާއި މެދު ފަޚުރުވެރިވެ އޭނާގެ އެކުވެރިޔާއަށް ބުނެ އުޅުނެވެ. ކަލެޔަށްވުރެ އަހަރެންގެ މުދާ ގިނައެވެ. އަދި އަހުރެންގެ ދަށުގައި މަސައްކަތް ކުރާ މީހުން ގިނައެވެ. އަހުރެން ގަދަފަދަވެފައި ޢިއްޒަތްވެސް ބޮޑެވެ.\nބަގީޗާއަށް ވަންނަމުން އޭނާ ބުންޏެވެ. ދުވަހަކުވެސް މިތަކެތި ހަލާކުވެ ފަނާވެދާނެ ކަމަށް އަހުރެން ހީއެއް ނުކުރަމެވެ. ޤިޔާމަތް ވާނޭ ކަމަށްވެސް އަހުރެން ހީއެއް ނުކުރަމެވެ. އަދި އަހުރެންގެ ވެރި ރަސްކަލާނގެ ހަޟްރަތަށް ރައްދުކުރެއްވިޔަސް މިއަށްވުރެ ރަނގަޅު ގޮތް، އަހުރެންނަށް ފެންނާނެކަން ކަށަވަރެވެ.\nޖަވާބުގައި އޭނާގެ އެކުވެރިޔާ ބުންޏެވެ. ކަލޭ ހައްދަވައި ގެންގުޅުއްވާ އިލާހަށް ކަލޭ ކާފިރުވީ ހެއްޔެވެ؟ އަހުރެން އަހުރެންގެ ވެރި ﷲ އަށް ޝަރީކެއް ނުކުރަމެވެ. ކަލޭގެ ބަގީޗާއަށް ވަންނަމުން ﷲ އިރާދަ ކުރެއްވި ކަމެއްވާނޭ ބުނިނަމަ ކިހައި ރަނގަޅު ހެއްޔެވެ.\nއެއްވެސް ބާރެއް އަރަހުށި ﷲގެ ހަޟްރަތުން މެނުވީ ނުވެއެވެ. އަހުރެންގެ މުދަލާއި ދަރިން މަދުކަމުގައި ކަލެޔަށް ފެނުނަސް މެއެވެ.\nދެންފަހެ މާތްﷲ އޭނާގެ މުދާތައް (ބަގީޗާއާއެކު) ހަލާކު ކުރެއްވުމަށް އިރާދަ ކުރެއްވިއެވެ. އެހިނދުން އެތަކެތި ހަލާކުވެ ހިނގައްޖެއެވެ. ބަގީޗާގެ ގަސްތައް އަށިގަނޑުތަކާއިއެކު ވެއްޓިފައިވާ ޙާލު، އެބަގީޗާ ހެއްދުމަށް ކުރި ޚަރަދުތަކުގެ މައްޗަށް ހިތާމައިން ބުންޏެވެ. އަހުރެންގެ ވެރި ރަސްކަލާނގެއާ އެކަކުވެސް އަހުރެން ޝަރީކު ނުކުރިނަމަ ކިހާ ރަނގަޅުވީސް ހެއްޔެވެ؟\nމި ވާހަކައިން ލިބޭ ޢިބުރަތް ތަކުގެ ތެރޭގައި، މުދަލާއި ދަރިންނަކީ ދުނިޔެވީ ދިރިއުޅުމުގެ ޒީނަތްތެރި ކަމުގެ ތެރެއިންވާ ކަންތައްތައް ކަމެވެ. ނިމުމެއް ނެތް ދާއިމީ ދުނިޔެއަށް ދެމިގެންދާނީ ޞާލިޙް ރަނގަޅު ޢަމަލުތައް ކަމެވެ.


Anna Aharu Raajje Alun Commonwealth Aai Gulheyne - Foreign Ministry - Vaguthu\nއަންނަ އަހަރު ރާއްޖެ އަލުން ކޮމަންވެލްތާއި ގުޅޭނެ - ފޮރިން މިނިސްޓްރީ\nފޮރިން މިނިސްޓްރީ - ފޮޓޯ: ޕީއެސްއެމްނިއުސް\nއަންނަ އަހަރުގެ ތެރޭގައި ރާއްޖެއިން އަލުން ކޮމަންވެލްތާއި ގުޅޭނެ ކަމަށް ފޮރިން މިނިސްޓްރީން ވިދާޅުވެއްޖެއެވެ.\nމިކަން ހާމަކޮށް ރާއްޖެޓީވީގެ "ފަލަސުރުޚީ" ޕްރޮގްރާމުގައި ވާހަކަ ދައްކަވަމުން ފޮރިން މިނިސްޓްރީގެ ފޮރިން ސެކެޓްރީ އަބްދުލް ޣަފޫރު މޫސާ ވިދާޅުވީ، ރާއްޖެއިން އަލުން ކޮމަންވެލްތާއި ގުޅުމުގެ މަސައްކަތް ރައީސް އިބްރާހީމް މުޙައްމަދު ސޯލިހުގެ ވެރިކަމާއި ހަވާލުވެވަޑައިގެން، ވެރިކަމުގެ ފުރަތަމަ ހަފްތާގެ ތެރޭގައި ފައްޓަވާފައިވާ ކަމަށެވެ.\nއަބްދުލް ޣަފޫރު މޫސާ ވިދާޅުވީ، ކޮމަންވެލްތުގެ މެމްބަރޝިޕް ރާއްޖެއަށް އަލުން ދިނުމަށް ދެފަހަރެއްގެ މަތިން ރާއްޖެއަށް ކޮމަންވެލްތުގެ ޓީމުތައް ޒިޔާރަތްކޮށްފައިވާ ކަމަށާއި، ރާއްގެ އަލުން ކޮމަންވެލްތުގައި ބައިވެރި ކުރުމަށް ބޮޑެތި ބައެއް ޤައުމުތަކުގެ ތާޢީދުވެސް ލިބިފައިވާ ކަމަށެވެ.\nއަބްދުލް ޣަފޫރު މޫސާ ވިދާޅުވީ، އެންމެ ލަސްވެގެން އަންނަ އަހަރުގެ ޖޫން މަހު ރާއްޖެ ކޮމަންވެލްތާއި ގުޅޭނެ ކަމުގެ ޔަޤީންކަން އޮތް ކަމަށެވެ.\nރާއްޖެ އަލުން ކޮމަންވެލްތާއި ގުޅުމަށް ރައީސް ސޯލިހު ވެރިކަމާއި ހަވާލުވެވަޑައިގެން ބޭއްވެވި ފުރަތަމަ ކެބިނެޓް ބައްދަލުވުމުގައި ވެސް ވަނީ ނިންމަވާފައެވެ. ކޮމަންވެލްތުގައި ރާއްޖެ އޮތުމުން ދިވެހިރާއްޖޭގެ ރައްޔިތުންނަށް، ޚާއްޞަކޮށް ޒުވާނުންނަށް އެކި ދާއިރާތަކުން ފަހިވާ ފުރުސަތުތައް އެ ބައްދަލުވުމުގައި ވަޒީރުންގެ މަޖިލީހުގެ މެންބަރުން ފާހަގަކުރައްވާފައި ވެއެވެ.\nކޮމަންވެލްތުގައި ބައިވެރިވާން ކެބިނެޓުން ނިންމާފައިވާއިރު، ރައްޔިތުންގެ މަޖިލީހުންވެސް ވަނީ ރާއްޖެ އަލުން ކޮމަންވެލްތުގައި ބައިވެރިވުމަށް ފާސްކޮށްފައެވެ.\nދިވެހިރާއްޖެއިން ކޮމަންވެލްތްގައި ބައިވެރިވެފައިވަނީ9ޖުލައި 1982 ގައެވެ. އަދި ވަކި ވެފައިވަނީ 13 އޮކްޓޫބަރު 2016 ގައެވެ.\nނޮވެމްބަރު 16, 2019 10:40\nކޮމަންވެލްތަކަސް އަދި އެހެން ވެލްތަކަސް މި އިސްލާމީ ޤަވްމުގައި ހިގާ އިސްލާމީ ޝަރީޢަތާ ބެހި ގޮތްކިޔާ ލަފާދިނުމުގެ ޖާގަ ދެވިގެންނުވާނެ. ދީނީ ކުށްތަކުގެ ޢުޤޫބާތަކަށް ދީނުގައި ކަޑައެޅިފައިވާ ޙައްދުތައް އިންސާނީ ޙައްޤުތަކަށް އަރާގަންނަކަމަށް ބުނާނަމަ މިއީ އިސްލާމީ ވެރިކަން ހިގާ ޤަވްމެއްކަމަށް ބުނުމުގެ ހިތްވަރު ހުންނަން ޖެހޭނެ. އަހަރެމެންގެ ދާޚިލީކަންކަމަށް އަމުރު ހިންގާނަމަ ވަރަށް ބާރަށް ނޫނެކޭ ބުނުމުގެ ފަންވަރު ބަހާ ޢަމަލުން ދައްކަން ޖެހޭނެ.\nނޮވެމްބަރު 16, 2019 13:13\nނޮވެމްބަރު 16, 2019 13:18\nއޭނަ މަޝައް ނިކަން ޓެކްޓް ކުރޭ.\nނޮވެމްބަރު 16, 2019 13:14\nނޮވެމްބަރު 16, 2019 13:44\nއަނެއްކާ ރާއްޖެ އަޅުވެތިވާން ވީ؟!\nނޮވެމްބަރު 16, 2019 19:08\nމިނިސްޓަރު ހަމައިގައިތޯ ތިހުންނެވީ ތިޔަދުވަސް ދެކޭކަށް މިސަރުކާރު ނޯންނާނެ މިދާވަރުން.\nނޮވެމްބަރު 16, 2019 20:02\nއަންނަ އަހަރު ރާއްޖެ އަލުން އިނގިރޭސިވިލާތުގެ އަޅުވެތި ކަމަށް ދާނެ - މިނިސްޓަރީ


Hakuru Madhun Hunna Kaanaage Baavaihthakun Dhenegannan Jehey Kankan\nހަކުރު މަދުން ހުންނަ ކާނާގެ ބާވަތްތަކުން ދެނެގަންނަން ޖެހޭ ކަންކަން\n13 މޭ 2022 - 09:04:46\nކެއުމުގައި ހަކުރު އެކުލެވިގެންވާ މިންވަރު ލިމިޓް ކުރުމަކީ ގިނަ މީހުންނަށް އެންމެ ރަނގަޅު ހިޔާލު ކަމަށް ނުވެދާނެއެވެ. ނަމަވެސް އޭގެ ސަބަބުން ސިއްހީ ގޮތުން ގިނަ ފައިދާތަކެއް ކުރެއެވެ. އޭގެ މާނައަކީ މޭވާ ފަދަ ގުދުރަތީ ހަކުރު ހުންނަ ކާނާ ކެއުން ހުއްޓާލުމެއް ނޫނެވެ. މޭވާ ފަދަ ކާނާގެ ބާވަތްތަކަކީ ހަކުރު އެކުލެވިގެން ވިޔަސް ސިއްހަތައް ފައިދާހުރި ކާނާގެ ބާވަތްތަކެކެވެ.\nޑައިޓީޝަން އަދި ނިއުޓްރިޝަނިސްޓް ޑޮކްޓަރު އަރްޗަނާ ބަޓްރާ، ގެ ފަރާތުން ހަކުރު މަދުވުމާ ބެހޭ ގޮތުން އެނގެން ހުރި ބައެއް ކަންކަން ތިރީގައި މިވަނީއެވެ.\nހަކުރު މަދު ކާނާގެ ބާވަތްތަކުގެ ތެރޭގައި އިތުރަށް ކެއުމުގައި ބޭނުން ކުރާ ހަކުރު ނުވަތަ އާޓިފިޝަލް ސްވީޓްނާ މަދުކުރުން ހިމެނެއެވެ. ހަކުރު މަދު ކާނާއަކީ އޭގެ އަމިއްލަ ފައިދާތަކެއް އެކުލެވިގެންވާ އެއްޗެއްގެ އިތުރުން އެއީ ހަށިގަނޑުގައި އެކުލެވިގެންވާ ގުލްކޯޒްގެ މިންވަރު ދުޅަހެޔޮކޮށް ދެމެހެއްޓުމަށް ވެސް އެހީތެރިވެދޭނެ އެއްޗެކެވެ. އަދި އާދަކޮށް ހަކުރު ބޭނުންކުރާ މިންވަރު ދެނެގަނެ، ކެއުމުގެ ރަނގަޅު އަދި ދުޅަހެޔޮ އާދައެއް އުފައްދައިދެއެވެ.\nބަރުދަން ހިފެހެއްޓުމަށް ނުވަތަ ދުޅަހެޔޮ ސިއްހަތެއްގައި ހުރުމަށް ބަރުދަން ލުއިކުރުމަށް ބާރު އެޅުމަށް އެހީތެރިވެދެއެވެ. ހަމަ އެއާއެކު މިއީ ހިތުގެ މައްސަލަތަކާއި ހަކުރު ބައްޔާއި އޮބީސިޓީ އަދި ސްޓްރޯކް ފަދަ ދާއިމީ ބަލިތަކުން ރައްކާތެރިވުމަށް ވެސް ކޮންމެހެން ބޭނުންވާ ކަމެކެވެ. އިންފްލެމޭޝަން ދަށްކުރުމަށާއި ނަފްސާނީ ދުޅަހެޔޮކަން އިތުރުކުރުމަށާއި ރަނގަޅު މޫޑެއް އާލާކުރުމަށް އެހީތެރިވެދެއެވެ.\nހަކުރު މަދު ކާނާގެ ގޮތުގައި މަޝްހޫރު ވެފައިވަނީ ހަކުރު ގެ މިންވަރު މަދު އަދި ކާބޯހައިޑްރޭޓް މަދު ކާނާގެ ބާވަތްތަކެވެ. އެހެންކަމުން ކާ އެއްޗެހި ގަންނައިރު ލޭބަލްގައި އިންނަ ކާބޯހައިޑްރޭޓްސް އާއި ގުލްކޯޒް އެކުލެވޭ މިންވަރު ކިޔާލުމަކީ ވަރަށް މުހިންމު ކަމެކެވެ. ދުރުހެލިވާންޖެހޭ ކަންތައްތަކާއި، ކެއުމަށް ބޭނުން ކުރަންވާ މިންވަރު ގަތުމުގެ ކުރިން އެނގިފައި އޮތުމަކީ، ވަރަށް ރަނގަޅު ކަމެކެވެ. މީގެ ސަބަބުން ހަކުރު މަދު ޑައެޓް ޕްލޭން ލައިފްސްޓައިލަކަށް މިހާރަށް ވުރެ ރަނގަޅަށް އެޑޮޕްޓް ކުރުމަށް ވެސް އެހީތެރިވެދޭނެއެވެ.\nހަކުރު މަދު ކާނާގެ ލައިފްސްޓައިލް އެއް ހޯދުމަށް އޮތް އަނެއް ސިއްރަކީ ޕެކެޓުކޮށްފައި ހުންނަ ކާނާގެ ބާވަތްތަކުން ދުރުހެލިވެ، ހުރިހާ ވައްތަރެއްގެ ކާ އެއްޗެހި ކެއުމަށް އިސްކަން ދިނުމެވެ.\nހަކުރު އެކުލެވިގެންވާ މިންވަރު މަދު، ބައެއް ފައިދާހުރި ކާ އެއްޗެހީގެ ތެރޭގައި ވިޓަމިންސް އާއި އެންޓިއޮކްސިޑެންޓްސްގެ ގިނަ އަދަދަކަށް ހިމެނޭ ސިޓްރަސް މޭވާ، ސްޕިނެޗް، ކެބެޖް ހިމެނެއެވެ. މީގެ އިތުރުން ޕޮޓޭސިއަމް، ކެލްސިއަމް ފަދަ ބާވަތްތައް އެކުލެވިގެންވާ ހޯލް ގްރެއިންސް އާއި ނަޓްސް އަދި އޮށާއި، ހާބްސް އަކީ ވެސް ހަކުރު މަދުން އެކުލެވިގެންވާ ބައެއް ފައިދާހުރި ކާނާގެ ބާވަތްތަކެވެ. ހަކުރު ބަލި ހުންނަ މީހުންނަށް ހަކުރު ކޮންޓްރޯލް ކުރުމަށް އެހީތެރިވެދިނުމަށް ހަކުރު ފްރީ އޮޕްޝަންތަކާއި އޯލްޓަނޭޓިވްސްތައް ފޯރުކޮށްދިނުމުގައި ވެސް ބައެއް ހާބްސް މަޝްހޫރުވެފައިވެއެވެ.\nކާބޯހައިޑްރޭޓް އާއި ހަކުރު ގިނަ އަދަދަކަށް އެކުލެވިގެންވުމުގެ ސަބަބުން އާދަކޮށް އެ ކާނާތައް ކެއުމާއި ދުރުހެލިވާން ޖެހޭ ބައެއް ކާނާތައް ވެސް ހިމެނެއެވެ. އޭގެ ތެރޭގައި ޕާނާއި، ގިނަ އަދަދަކަށް ހަކުރު އެކުލެވިގެންވާ ބުއިންތައް ހިމެނެއެވެ.\nހަކުރު މަދު ކާނާއާ ގުޅިފައިވާ ސިއްހީ ގިނަ ފައިދާތަކެއް އެކުލެވިގެންވާއިރު، ގްލޫކޯޒް ނުވަތަ ކާބޯހައިޑްރޭޓްސް އެއް ގޮތަކަށް ވެސް ބޭނުން ނުކުރުމަކީ ވެސް ހައްލެއް ނޫނެވެ. މިއީ އަހަރުމެންގެ ހަށިގަނޑަށް އެއާ ނުލައި ބޮލުގައި ރިއްސުމާއި، ވަރުބަލިވުމާއި، ބަލިކަށިވުމާއި، މިނޫންވެސް ޞިއްޙީ ކަންބޮޑުވުންތަކާއި ކުރިމަތިވާ ހަކަތަ ހަށިގަނޑަށް ފޯރުކޮށްދޭ އެއްޗެއްސެވެ. ހަކުރު މަދު ކާނާއަކީ ތައްޔާރީ ކާނާގެ ބަދަލުގައި ތާޒާ ކާނާ ކެއުމަށް ހިތްވަރު ދިނުމުގެ ގޮތުން ތައްޔާރުކުރާ ޑައިޓެކެވެ.\nވަކި ޑައިޓަކަށް އަމަލު ކުރުމުގެ ކުރިން، ޑައިޓީޝަން އާ މަޝްވަރާކޮށް، ސިއްހީ ހާލަތާ އެކަށީގެންވާ ރަނގަޅު ޑައިޓް ޕްލޭނެއް ހޯދުމަކީ މުހިންމު ކަމެކެވެ.


Sniper genai massalaiga Adeeb aai ithuru bayakah dhauvaa koffi | Mihaaru\nއަދީބު: އޭނާ މިހާރު ވެސް ދަނީ 33 އަހަރުގެ ހުކުމެއް ތަންފީޒު ކުރަމުން -- ފޮޓޯ: މުހަންމަދު ޝަރުހާން/ މިހާރު\nސްނައިޕަރު ގެނައި މައްސަލާގައި އަދީބާއި އިތުރު ބަޔަކަށް ދައުވާކޮށް، ކޯޓަށް\n04 އޯގަސްޓް 2016 - 16:566comments\nބަޑި ޖަހައިގެން ރައީސް އަބްދުﷲ ޔާމީން އަވަހާރަ ކޮށްލުމަށްޓަކައި އެކަމުގެ ތަޖްރިބާ ލިބިފައިވާ ސްރީލަންކާގެ މީހަކު ރާއްޖެ ގެނައި މައްސަލާގައި އެ މީހާ އާއި ކުރީގެ ނައިބު ރައީސް އަހުމަދު އަދީބުގެ އިތުރުން އިތުރު ދެ މީހަކަށް ދައުވާކޮށް، ކްރިމިނަލް ކޯޓަށް މިއަދު ފޮނުވައިފި އެވެ.\nދުރުގައި ހުރެގެން އަމާޒަށް ބަޑި ޖެހުމުގެ ގާބިލްކަން ލިބިފައިވާ ސްރީލަންކާގެ ރައްޔިތެއް ކަމަށްވާ ލަހިރުމަޑިޝަންކަރު ލައްވައި، ރައީސް ޔާމީންގެ ހަށިކޮޅަށް ބަޑި ޖަހައިގެން އެމަނިކުފާނު އަވަހާރަކޮށްލަން އުޅުނު މައްސަލާގައި އަދީބާއި މަޑިޝަންކަރުގެ އިތުރުން ދައުވާކުރަނީ މ. ލިލީޕާކް، ފަޒީލް ހަމީދާއި ގ. އޮއިވާލި އިސްހާގު ހުސައިންގެ މައްޗަށެވެ.\nއަދީބާއި ފަޒީލާއި މަޑިޝަންކަރުގެ މައްޗަށް މައްޗަށް ކުރަނީ ގާނޫނުލް އުގޫބާތުގެ ދަށުން އެނގިހުރެ މީހަކު މަރަން ރޭވުމުގެ ދައުވާ އެވެ. އިސްހާގުގެ މައްޗަށް ކުރަނީ އެނގިހުރެ މީހަކު މަރަން ރޭވުމުގައި ބައިވެރިވުމުގެ ދައުވާ އެވެ.\nޕްރޮސެކިއުޓާ ޖެނެރަލްގެ އޮފީހުން ބުނި ގޮތުގައި އަދީބާއި ފަޒީލްގެ މައްޗަށް ދައުވާކުރަނީ ރައީސް ޔާމީން އަވަހާރަކޮށްލުމަށް ބަޑި ޖަހާ މީހަކު ހޯދަން އެ ދެ މީހުންނާއި އިތުރު ބަޔަކު މިދިޔަ އޮކްޓޫބަރު މަހު ރާވާފައިވާތީ އެވެ. މަޑިޝަންކަރުގެ މައްޗަށް ދައުވާކުރަނީ އަދީބާއި ފަޒީލްގެ ރޭވުމަށް އެއްބަސްވެ، އެކަން ކުރަން ރާއްޖެ އައިސްފައިވާތީ އެވެ.\nއިސްހާގުގެ މައްޗަށް ދައުވާކުރަނީ އެކަމުގެ މައުލޫމާތު އެނގިހުރެ އަދި އަދީބުގެ އެންގުމަށް އެކަމަށް ބޭނުންވާ ފައިސާ އަދީބު ބުނި ފަރާތްތަކަށް ފޯރުކޮށްދީފައިވާތީ ކަމަށް ޕީޖީ އޮފީހުން ބުންޏެވެ.\nއަދީބުގެ މައްޗަށް ދައުވާ ކުރިއިރު ތަފާތު ތިން މައްސަލައެއްގައި އޭނާ މިހާރު ވެސް ދަނީ 33 އަހަރުގެ ޖަލު ހުކުމެއް ތަންފީޒު ކުރަމުންނެވެ. އަދި އިތުރު ގިނަ ދައުވާތަކެއް ވެސް އޭނާއާ ދެކޮޅަށް އުފުލައި، ޝަރީއަތް ދަނީ ހިނގަމުންނެވެ.\nމަޑިޝަންކަރު މިދިޔަ އޮކްޓޫބަރު މަހު ހައްޔަރުކުރި ފަހުން މިއަދާ ހަމައަށް ވެސް ހުރީ ބަންދުގަ އެވެ. އޭނާ ދޫކޮށްލަން ބައިނަލްއަގްވާމީ ކެމްޕެއިނެއް މިހާރު ދަނީ ހިނގަމުންނެވެ.\nއިތުރު ލިޔުންތައް ސްރީ ލަންކާ ކްރިމިނަލް ކޯޓް ޕީޖީ އޮފީސް ރައީސް އަބްދުﷲ ޔާމީން ކުރީގެ ނައިބު ރައީސް އަދީބު\n"ސްނައިޕަރު"ގެ މައްސަލަ ކޯޓުން ބޭރުކޮށްލައިފި\nސްނައިޕަރު މައްސަލައިގެ މިއަދުގެ އަޑުއެހުން ސިއްރު\nސްނައިޕަރު ގެނައި މައްސަލާގައި ފަޒީލާ ދެކޮޅަށް ހެކިބަސް


SunOnline: Kudakudhinge haggu thakaa behey aa gaanooneh\nކުޑަކުދިންގެ ހައްގުތަކާ ބެހޭ އާ ގާނޫނެއް ސަރުކާރުން މަޖިލީހަށް ފޮނުވަނީ\nޖެންޑާ މިނިސްޓަރު ޝިދާތާ ޝަރީފް ރައްޔިތުންގެ މަޖިލީހުގައި --- ފޮޓޯ/ މަޖިލިސް\nމިހާރު އަމަލުކުރަމުންދާ ކުދަކުދިންގެ ހައްގުތަކާ ބެހޭ ގާނޫނުގެ ބަދަލުގައި، އެ ގާނޫނު އަލުން އެކުލަވާލުމުގެ ބިލެއް ރައީސުލްޖުމްހޫރިއްޔާގެ އޮފީހުން ރައްޔިތުންގެ މަޖިލީހަށް ފޮނުވައިފި އެވެ.\nމިއީ މިދިޔަ ޖޫން މަހުގެ ތެރޭގައި ބަންޑާރަ ނައިބުގެ އޮފީހުން އާންމުކުރި ސަރުކާރުގެ ލެޖިސްލޭޓިވް އެޖެންޑާގައި ހިމެނޭ ކަމެކެވެ.\nމިހާރު ރާއްޖޭގައި އަމަލުކުރާ ކުޑަކުދިންގެ ހައްގުތައް ރައްކާތެރިކުރުމުގެ ގާނޫނަކީ 1991 ވަނަ އަހަރު ފާސްކުރެވި، އަމަލުކުރެވެން ފެށި ގާނޫނެކެވެ.\nރައީސުލްޖުމްހޫރިއްޔާގެ އޮފީހުން ބުނީ މިހާރު އަމަލުކުރާ ގަނޫނު ބައްޓަންކުރެވިފައި ވަނީ ކުޑަކުދިންގެ ހައްގުތައް ރައްކާތެރިކުރުމާ ބެހޭ ބައިނަލްއަގުވާމީ މުއާހަދާގައި ބަޔާންކޮށްފައިވާ އެންމެހާ ހައްގުތައް އޭގެ އެންމެ ފުޅާމިނުގައި ލިބިދެވޭ ފަދަ ގޮތަކަށް ނޫން ކަމަށެވެ.\n"އެ މުއާހަދާގައި ކުޑަކުދިންނަށް ކަށަވަރުކޮށްދޭ ހައްގުތައް، ދިވެހިރާއްޖޭގައި ތަންފީޒުކުރުމަށްޓަކައި ކުޑަކުދިންނަށް ލިބިދެވޭނެ ހައްގުތައް މި ބިލުގައި ހިމަނާފައިވެއެވެ،" ރައީސް އޮފީހުން ބުންޏެވެ.\nސަރުކާރުން ހުށަހަޅާ ބިލުގައި ކަނޑައަޅާފައިވާ ހައްގުތަކުގެ ތެރޭގައި ތަފާތުނުކުރުމާއި، ދިރިހުރުމާއި ހެދިބޮޑުވުމުގެ ހައްގާއި، ކުއްޖާގެ މަސްލަހަތަށް އިސްކަންދިނުމާއި، އަޅާލުމާއި ހިމާޔަތް ލިބުމާއި، އަނިޔާއާއި ގޯނާކުރުމާއި އަޅާނުލުމުން ރައްކާތެރިކަން ލިބުމާއި، މައިންބަފައިން އެނގުމާއި އެމީހުންގެ އާޅަލުން ލިބުމުގެ ހައްގާއި، ނުކުޅެދުންތެރިކަން ހުންނަ ކުދިންނަށް ހާއްސަ އަޅާލުމާއި ރައްކާތެރިކަން ލިބުމާއި، ދުޅަހެޔޮ ސިއްހަތާއި ސިއްހީ ފަރުވާ ލިބުމާއި، އުނގެުނުމުގެ ހައްގާއި، ރަހުމުކުޑަ ލާއިންސާނީ އަދަބު ނުދިނުމާއި، އަނިޔާއިން ރައްކާތެރިވުމާއި ކުޑަކުދިންގެ ކަރާމާތަށް އުނިކަން އަންނަ މައުލޫމާތު އާންމުނުކުރުމުގެ ހައްގު ފަދަ ކަންކަން ހިމެނެ އެވެ.\nމި ބިލުގައި ވާ ގޮތުން އުމުރުން 18 އަހަރުން ދަށުގެ ކުދިންގެ ކައިވެނި މަނާވާނެއެވެ. އަދި ކުޑަކުދިން ޖިނާއީ މަސްއޫލިއްޔަތު އުފުލަންޖެހޭ އުމުރަކީ 15 އަހަރު ކަމުގައި ކަނޑައެޅުމަށް ހުށަހަޅާފައިވާ އިރު، 15 އަހަރުން ދަށުގެ ކުދިންނަށް ޖިނާއީ އެއްވެސް ކުށެއްގެ ދައުވާއެއް ނުއުފުލޭނެއެވެ. އޭގެ ބަދަލުގައި އެކުދިން ކުށާ ދުރުހެލިކޮށް، ފަރުވާ ދީ، ރިހެބިލިޓޭޓުކުރުމަށްޓަކައި އަޅާންޖެހޭ އަވަސް ފިޔަވަޅު އަޅާ ނިޒާމެއް ހަމަޖެއްސުމަށް އެ ބިލުގައި ހިމަނާފައި ވެއެވެ.\nކުޑަކުދިންނަކީ ބޮޑެތި މީހުންނާ އެއް މިންވަރަށް ހެދިބޮޑުވެ، ތަސައްރުފު ފުދިފައިވާ ބައެއް ކަމުގައި ނުވާތީ އެކުދިންނަށް މަރުގެ އަދަބު ދިނުން މަނާކުރުމަށް އެ ބިލުގައި ހުށަހަޅާފައި ވެއެވެ.\nސަރުކާރުން މަޖިލީހަށް ފޮނުވާފައިވާ އާ ބިލުގެ ދަށުން ކުޑަކުދީންނާ ބެހޭ ސިޔާސަތު ކަނޑައެޅުމަށާއި މިނިސްޓަރަށް ލަފާދިނުމަށް ކައުންސިލެއް އުފެއްދުމަށް ހިމަނާފައި ވެއެވެ. އަދި ކުޑަކުދިންނަށް އަޅާލުމާއި ރައްކާތެރިކަން ފޯރުކޮށްދިނުމުގެ މައިގަނޑު މަސްއޫލިއްޔަތު އަދާކުރުމަށްޓަކައި މިނިސްޓަރުގެ ލަފާގެ މަތިން ޗައިލްޑް އެންޑް ފެމިލީ ޕްރޮޓެކްޝަން ސާވިސްއެއް އުފެއްދުމަށްވެސް ވަނީ ހިމަނާފަ އެވެ.\nމީގެ އިތުރުން ފާސްކުރެވޭ ގާނޫނު ތަންފީޒުކުރެވޭ މިންވަރު ބަލައި މޮނީޓަރުކުރުމަށް މިނިވަން މުސްތަގިއްލު ޗިލްޑްރަންސް އޮމްބަޑްސްމަނެއް އައްޔަނުކޮށް، ހިއުމަން ރައިޓްސް ކޮމިޝަނުގައި އޭނާއަށް އިދާރާއެއް ގާއިމުކުރަން ޖެހެއެވެ.\nބިލުގައި ހިމެނޭ ކަންކަން\nކުޑަކުދިންނަށް ލިބިދޭ ހައްގުތައް ބަޔާންކުރުން.\n18 އަހަރުން ދަށުގެ ކުދިންގެ ކައިވެނި މަނާކުރުން.\n15 އަހަރުން ދަށުގެ ކުދިންނަށް ޖިނާއީ ދައުވާ ނުކުރުން.\nކުށަށް އަރައިގަންނަ ކުދިން ރިހެބިލިޓޭޓުކުރެވޭނެ އަވަސް ނިޒާމެއް ގާއިމުކުރުން.\nއޮލްޓަނޭޓިވް ކެއާ ފޯރުކޮށްދޭ ރެޒިޑެންޝަލް ފެސިލިޓީތަކެއް ރާއްޖޭގެ އެކި ހިސާބުތަކުގައި ގާއިމުކުރުން.\nސިޔާސަތު ކަނޑައެޅުމަށް މިނިސްޓަރަށް ލަފާދޭ ކައުންސިލެއް އުފެއްދުން.\nޗައިލްޑް އެންޑް ފެމިލީ ޕްރޮޓެކްޝަން ސާވިސް އުފެއްދުން.\nގާނޫނު ތަންފީޒުކުރެވޭ މިންވަރު މޮނީޓަރުކުރުމަށް ޚާއްސަ ކޮމިޝަނަރެއް އައްޔަނުކުރުން.\nމަޖިލިސް ތަޅާފޮޅުންގަނޑު: ޝިޔާމްގެ މޭކަށިގަނޑުގައި ރެނދެއް